text:
( 3-mar-2012 sat )
今朝瞓到 7 點 50 分 比平時瞓多 25 分鐘 但都好想繼續瞓囉 ~
一落車無耐又收到 8 卦電話約我食早餐 佢話試另一間 我實無問題 因為我都想轉下環境呢 ~
阿 head off 後面同事又無番 所以就可以 full screen 上網 發達啦 ~
1 點即走 去完街市就去超市幫菇場入貨 因為今日有雙倍印花 唔係家姐要印花 我真係唔會去買住囉 ~
番到屋企都 2 點幾 抖陣就同里奧大人出去食 tea 喇 ~
勁呀 將一塊麵包一分為二 所以好薄好脆 口感唔似食緊多士
今晚家姐黎我屋企食飯 所以我要煮 d 新嘢 4 點開始煲湯 之後就執下嘢 又預備其他嘢咁呢 ~
家姐差多 7 點半到 好在好多嘢都預備哂 一黎到可以即刻食呢 ~
是日晚餐 - 卡邦尼忌廉濃汁煙肉意粉 + 香草蒜蓉包 + 黑椒豬肉乾 + 馬來西亞沙爹朱肉 + 煙三文魚 + 南瓜粟米紅蘿蔔唐排湯
卡邦尼忌廉濃汁煙肉意粉 - 之前買咗樽卡邦尼醬汁 所以就整喇 同埋因為里奧大人唔多鍾意忌廉汁嘅嘢 平時好小會整囉 所以家姐喺度就整喇 因為佢可以幫手食呢 ~
香草蒜蓉包 - 1 條法包 加牛油 香草 蒜蓉一齊焗 真係非常之正呢 佢地話好好食 不過呢 d 無難度嘅 幾時食都可以整 ~
黑椒豬肉乾 - 我去街市買豬展 但要搞碎 豬肉佬話豬展搞碎會好韌 問我煮 d 咩 我話整豬肉乾 佢話應該用枚頭 嘩 好在豬肉佬教路咋 ~
馬來西亞沙爹朱肉 - 之前喺馬來西亞買嘅沙爹 跟住黎整 不過我覺得應該落多 d 水好 d ~
煙三文魚 - 又係之前買架 特登等埋家姐黎食先開呢 ~
南瓜粟米紅蘿蔔唐排湯 - 用咗一個南瓜 + 3 條甘筍 + 4 條迷你粟米 + $27 唐排 超甜呀 ~
食完就傾陣計 家姐差唔多 9 點就走 lu ~


c: text/html

text:
29 件壽司 ( $198 ) - 第 1 次買咁大盤壽司 好似好豐富咁 多人食真係好 d 多 d 選擇
黃蘿蔔壽司 - 依家好小地方有得買呀 唔知點解 呢盒係 last one 呀
齋鴨腎 / 酸齋 - 勁好味呀 估唔到百佳買嘅咁好味囉 有驚喜
中華沙律 - ok 啦
B 仔 - 家姐話今朝帶佢去打針 比姑娘整古呀 話佢太肥 將佢 d 肥肉推上喺頭度 好似獅子咁 呵呵
衰嘢又肥 灘咗喺凳度 成條海獅咁呀 所以家姐先記得講姑娘單嘢
之後一影相就望另一邊 -.- 嬲呀 呵呵
叫佢望 懶慘咁
好似好惡咁呀 不過佢根本一 d 都唔惡嘅 d 肥肉任妳拻 勁正
B 頭 - 成日撩交嗌 所以要入房
麥包 - 我仲以為佢比人整古 擺咗塊布喺頭穀頂添 原來係張凳黎架 哈
( 13-JUL-2013 SAT )
終於每月一 OFF 喇 超勁開心呀 ~
同里奧大人 10 點自然醒 去太興食早餐 好耐無去喇 都幾有新鮮感呢 ~
已經加到 $31 一份早餐喇
唔好食嘅 @.@
反正要等早餐 所以我去惠康買嘢先 買完啱啱好早餐到 ~
食完番屋企沖涼 因為今日想去 GAP 買嘢 所以去銅鑼灣 順便拎埋超市 coupon 點知上到巴士再睇清楚封換領信 原來 7 月15 日先開始換領 好在無約家姐咋 我實在太大意喇 ~
難得 12 點幾到銅鑼灣 所以行咗 GAP 先 今次買 5 件就 8 折 里奧大人買咗 12 對襪同 1 年 Tee 我買咗 1 件外套同 1 件 1 pc 同 2 對涼鞋 埋單 $908 真係好抵 因為我覺得 GAP 嘅料都唔錯 ~
買完都差唔多 2 點半 所以里奧大人又話要去南記 佢真係好鍾意食 不過唔夠家姐堅啦 果時佢喺銅鑼灣附近番工 有次媽咪去大陸玩 佢無帶飯 同同事食南記 家姐食足 5日 佢同事食 3 日之後話唔再食 不過家姐就自己照食南記 我真係唔得囉 3 日已經係極限 家姐真係好堅 ~
鴛鴦河 ( $22 ) - 有春卷 / 牛丸 / 魚蛋 但無牛丸同魚蛋囉 唯有要魚片 不過我麻麻地 like 魚片呢
豬腩肉酸辣小鍋米線 ( 加春卷 ) 中辣 - 里奧大人次次都食呢款 @.@
買 JellyBelly 比家姐 原來係 $22/100g 因為我之前從來無問幾錢 g 家姐鍾意食 我都會豪小小買比佢嘅 呢包 $70 佢最鍾意食青檸 我同佢最驚係食雲石果 d 味道超怪 @.@
真係諗唔到去邊 所以去家姐屋企 去番 Sogo 換嘢 之後行多陣先去家姐屋企 本來諗住坐巴士 不過等咗 5 分鐘就唔想再等 第一好鬼曬 第二吸哂 d 廢氣 銅鑼灣真係人多車多 所以最後搭地鐵去寶林 順便行下新都城呢 ~
今日無諗過買嘢反而又買到嘢 去到 H&M 買咗 1 條牛仔褲同 2 件外套 里奧大人就買咗 1 條褲 實在太開心喇 ~
買完再去 1 期買馬仔同齋燒鵝就去百佳行下 家姐差唔多 7 點到 咁就一齊喺百佳買壽司喇 ~
去到家姐屋企就參觀下先 佢最鍾意人地參觀佢間屋架喇 之後同埋工人一齊開餐 4 個人食啱啱好 不過食到個個都好飽 ~
家姐又係好鍾意買買埋埋好多廁紙同紙巾呢 ^^
差唔多 9 點幾 家姐就揸車送我地番屋企 但去咗媽咪屋企拎嘢先 我上之又擺得梘液無拎 咁姐夫又買咗 1 箱啤酒比里奧大人 咁依家里奧大人喺度就可以幫手拎呢 實在太好喇 ~

robotstxt: allowed

filter: keep


text:
FB其實都有好多衫可以揀,不過當然有好多都係好類似,但只要慢慢揀其實都揀到好睇的.我可以揀既category有外景婚紗,lamer婚紗,Complicite婚紗,外景晚裝,外租晚裝.初時Candy話我唔可以揀lamer個d,都唔係問題,因為lamer個d唔見得係靚,但問題外景晚裝得個10件8件,點揀?再問清楚FB之後,原來外租晚裝都可以揀,而且lamer婚紗都揀得(原來lamer全部都係索繩款,所以去要搭車既外景都得,而非lamer就係就咁搵塊布同你pin住個背脊,怕你上車落車會甩所以唔出外景)
不過FB個揀衫system就真係要改善下,每一個cat裡面再細分:活潑,高貴,古典同唔記得係咩4大類,問題係每一細分裡面有20-100條裙不等,但只可以每次都由第1張起逐張相click,冇得slide show,又冇得一次過preview晒d條裙,睇完冇揀又想搵返出黎就好大穫…而且有d相只係影到個上半身,你叫我估返個下半身出黎呀?咁既相都好意思拎出黎俾人用黎揀衫?
我最後揀出黎既20條裙,要黎襯Didi外景既揀左7條(5晚裝+2婚紗),內景婚紗揀左5條,內景晚裝揀左8條.最後confirm左:
*粉紫前短後長晚裝 - 基本上我一見到呢條已經覺得佢係同Didi影既1st choice
*孔雀綠grand晚裝 - 揀晚裝時考慮一係揀鮮紅色,一係揀藍綠色,因為我得呢兩隻色未著過,最後覺得呢件個款好睇過鮮紅色既款
*大大朵立體玫瑰婚紗 - 揀婚紗時都係考慮呢條同下面個條細細朵立體玫瑰,兩條既分別係呢條個上身plain d但著得瘦d,而且係我鍾意既心型胸,下擺既玫瑰因為大朵所以好顯眼,最後揀左佢.
而細細朵立體玫瑰,其實我係2月婚紗展就係見到呢個model著住行catwalk,到我揀衫時見到有得揀都覺得好驚喜,不過可惜最後都冇揀,雖然呢條個上身有水晶就華麗d,但bb話佢個下擺d密質質既細細朵玫瑰唔多似婚紗,我都同意,因為影出黎可能都睇唔清楚,所以放棄了.
揀衫sales叫阿琪(都係事後再打去FB問野時再問返先知,印象中佢完全冇介紹過自己),呢個姐姐仔全程都好似機械人咁,幫我著完一件上身就講 一兩 句對白,然後就幫我影張相,換過第件…全程其實我有好多野講的,基本上只要有拎個心出黎既都一定會同我好好傾,因為我同大部份sales姐姐都可以好好傾的 (只要佢肯傾).可惜佢全程木口木面,冇黎反應,問佢野都係一句起兩句止,更加唔好期望佢會俾意見你同你講“你著呢件好睇過個件”呢類說話,真係同我以往既揀衫經驗差好遠呢~
離開左之後bb都同我講呢個姐姐講野可以冇表情,每件衫都好似照稿讀咁.而呢個問題好多網友亦都講過,證明係FB做既揀衫姐姐已經做到變晒麻木機械人,唔會用心為個客睇下佢著得靚唔靚,一心只係想快d幫你著晒20件上身就收工咁…好在我經驗十足,靠自己都可以揀到真正適合既衫,我見好多其他新娘既FB相,唔知點解永遠都會揀幾件望落真係唔覺有咩分別既婚紗或者好粉色既裙,應該係因為新娘揀衫時只考慮慣常既個人喜好,而冇考慮到真正既攝影效果,FB職員又唔出聲提醒喎,就搞到件件衫都差唔多樣,會好可惜呢… 試時只係單肩,奇怪... 下身好靚,但上身唔得,而且色好淡好淡
同場加映其他落選佳麗:
條綠絲帶好似特別d,不過可能好多人都係咁諗,所以好受歡迎,實物偏黃,而且上身個d骨會壓扁埋個胸...
呢張相只有上身,要人估返個下身出黎?!奇怪...不過揀衫當日出左街冇得試,要到影相當日先有得補試
呢條都係我鍾意既style,都著得好睇,不過嫌佢普通d
著上身麻麻地
我真係完全唔適合著A line...
下擺層次好多,著起效果都唔錯,只係上身就比較一般,完全係我既style,都可以考慮
完全唔岩我
呢條我都幾鍾意,上下身效果都ok,幾特別
絹料黎的,著起高貴得黎有d老積
色唔岩我
呢條會著到好似個細路咁,冇晒胸
呢條young過條絹料
實物上身同下身隻色好似唔多match,而且上身胸位隻蝴蝶係向上斜cut,搞到個胸好怪
著起下面太多太重,一堆亂亂咁
個兩條銀色帶唔知想點
款靚色唔靚,比較暗
原來同上面條淡色係一樣款,所以冇試上身
試時只係單肩,奇怪... 下身好靚,但上身唔得,而且色好淡好淡
下身好靚,但上身唔得,而且色好淡好淡


text:
日期:2009年1月31日(星期六 年初六 間中有雨)
行程:酒店 → 上野 →成田空港 → 香港住宿:香港五星級的家
今天瞓到八點幾才起床,執好行李十點多就 checkout.今天是在東京最後的一天,原本安排了半天的行程,但是昨天看天氣報告話今天有雨,拖住兩個大喼好唔方便,所以取消了原本的行程,決定直接去上野食早餐.
在新宿乘山手線到上野駅,幸好今天是星期六,車站不是太多人,拖住兩個大喼都唔係太麻煩,但是日本的車站唯一缺點就是缺少扶手電梯,要做咕喱才可以上落車站月台乘車.
到了上野駅後看清中央出口方向才出閘,出了閘後行去まぐろ市場食早餐,幸好間食店內旁邊有好多空間,可以放得落兩個大喼,坐低後點了兩碗魚生飯食,唔知係咪心情影響,同埋d魚生剛剛由魚市場運嚟(我估的),所以覺得今次的魚生特別鮮味好多.
一早就食成碗飯,真係好飽,之後就行去百果園買士多啤利做手信,600円一盒的睇落好靚,於是買了四盒.回港後食過才知原來不是太甜,真係有點失望,下次真的要食過才好買,睇個樣未必信得過.
買完手信約十二點就乘京成特急去機場,因為下雨的原因,覺得早點去機場 checkin會較好,到了京成上野駅後,用埋西瓜咭的餘錢買車票,跟住就入閘向機場出發.由上野駅去京成空港駅要個幾鐘車程,約二點半才到機場T1,去到西北航空公司的櫃台前辦 checkin手續,原來這裡也是用了自助 checkin機的,程序同香港有少少唔同,好彩有位空姐幫手,好快就辦妥手續及寄埋行李,可以慢慢行下機場了.
成田空港 T1嚟過幾次,不過次次都係辦妥手續後就急急入閘過海關,今次可以慢慢行下.原來 T1真係好大,除了有個好大的商場及 food court 外,仲有個露天的觀景台,可以睇下飛機添.
今日的午餐就在機場內的烏冬店食,本來在店前睇過d食物模型時已經決定了要乜野,但是入到去看餐牌卻找不到想點的那兩款,怪怪的,祇好帶埋待應行返出店前手指指點野食,好彩呢招都掂.這裡的烏冬十分彈牙,而d湯十分清甜,味道一流,食飽飽行多一陣就過海關了,雖然海關有好多人,但是效率幾快,不用半個鐘就 OK.
在機場免稅店最後衝刺,買了些和菓子做手信,之後就去登機閘口等上機,但是到了登機時間仍未有得上機,聽到廣播話會 delay喎,結果遲了大半個鐘才可以上機.唔知乜野原因,班機已經係遲咗起飛喇,但係去到香港仲比預定時間早到,唔埋喇,可以早d返屋企就唔理咁多,好快就辦妥入境手續及攞埋行李都只係十點,正~香港~我返嚟喇!
出發前先幫兩個喼著番件雨褸,唔好淋濕身呀
今日都係好凍,朝早得 6 度
這是上野駅內的便當店,睇落好好食喎
まぐろ市場冬季推介
我哋就要了這兩款
上野百果園賣的士多啤利,睇落好靚好紅,點知 ......
包得好好,手提上機唔怕會爛
上車前買支奶茶飲下先
由上野駅去成田空港車費 1000円
到站喇呀白豬,唔好瞓喇
這裡也是用自助 checkin 機的
機場商場內好可愛的招財貓公仔
這裡找到日本限定版的 KitKat,這隻是綠茶味,本來想買嚟做手信,但係買了一盒仔試下好唔好食喇,點知 .... 竟然係溶溶地,比室內的暖氣暖溶咗,所以就無買到禮盒裝.
T1 的觀景台
這裡好大,仲有櫈坐添
可以睇飛機睇得好清楚架
原來呢度有牛奶妹喎
在便利店買了杯凍咖啡,飲落幾好飲
午餐就在這間烏冬店食
我點了這兩款唔知全名係乜野的烏冬食
在免稅店內的摺紙擺設
好利害呀
仲有埋女兒節公仔添,真係乜野都可以摺到
見到好靚,我都買番 d 嚟玩下
招財貓摺紙公仔
買完仲幫我包得好靚添
本來 16:50 開始登機,點知..... 遲咗好多先可以上機
等咗好耐都無得登機,黑白豬等到瞓著咗
成田空港名物~空水
真係乜野都可以係限定名物
過關係唔可以帶水之外,連上機都唔可以,好彩在登機閘口附近有好多飲水機
飛機上派的小食
睇落幾好味喎,我唔客氣喇
飛機餐
味道都係一般
返到屋企後同 d 手信影下相先,好靚但唔係好甜的士多啤利
日本和菓子及貍貓公仔


text:
媽咪姐
真係騎呢騷2012年10月12日
亞視早排 喺大埔總台為《 ATV 2012亞洲先生競選》進行面試,當日一眾騎呢「亞生」已經令人印象難忘.早兩日亞視仲「乘勝追擊」,去深圳搞咗個內地賽區面試.媽咪姐梗係走去睇嚇有冇筍盤啦,嘩,真係聞名不如見面,燕瘦環肥乜都有,係唯獨是冇靚仔囉!
⑮甩色筋肉人
已經 喺香港賽區面試過嘅⑮李思桐,今次以古銅色 body示人,不過佢嘅粉面,黑身已經出賣咗佢,究竟邊隻色先係真 㗎?佢自己話 喺香港區已經入咗圍,今次 嚟只係做宣傳,唔知佢想宣傳 啲咩呢?
⑦全場最基
混血兒 ⑦祖魯哈跳肚皮舞同埋表演「電臀」時姣味十足,仲起勢咁電 啲評判.依家係選亞洲先生,唔係選亞洲小姐喎!
⑬厚粉遮紋身
係咁擺騎呢甫士嘅$趙健民成個諧星咁,甫士新穎唔在講,仲要搽厚粉遮住手臂紋身.究竟你係當評判盲嘅,定係自己盲呀?大大方方騷個紋身咪仲好!
②激凸耍棍
來自烏克蘭嘅 ②尤里激凸耍雙截棍時好有台型,算係當日最有才藝嗰個 㗎啦!而且身形唔錯,被外界睇高一線.
⑤罕見清泉
⑤孫宏超係咁多面試者入面,最青靚白淨嘅一位,談吐得體外形又唔錯,絕對係一眾騎呢男中嘅一道清泉.不過佢連大合照都冇影就走咗,唔通 喺後台俾其他參賽者嚇親?


text:
倒帶紀錄返新年嘅野先!
年廿八,星期六,包包突然有少少燒同鼻水,新年先黎病? 拿拿聲帶佢睇醫生! 點知睇開嘅兒科已收爐! 睇另一個醫生,足足等左3個鐘先睇到!( 我地返左屋企等)
呢個新年真係好多小朋友病!
食左藥午睡完,包包精神還好,就決定去行花市.第一係下午少人啲,第二就係包包9點幾就訓,食完飯先行花市就太夜了.
我地先行乾貨,包包去到好興奮,自己周圍行!
對啲動物汽球好有興趣,企喺度望左好耐
但我問佢要唔要佢又話唔要喎!
另一有興趣嘅就係風車,可惜元朗個花市真係無一個風車靚,買唔落手
行左無耐我地就去買小食XD
其實元朗個花市真係無咩好行
我地鍾意食多啲,哈哈
識飲更係飲熱維他奶!
包包幾乎飲晒成支呀
又食下魚蛋燒賣咁
爸爸呢支魷魚成40蚊,結果係又un又無味仲唔係好熟!
中伏
食完繼續行,包包又玩風車
佢話揸車車喎,小朋友真夠想像力!
去花市少不了買汽球
其實包包無話要,但我又覺得行完花市無買野好似爭啲咁.見到呢個象象平平地又係包包至愛嘅藍色,就問佢要唔要.佢話要就買啦~
有人拖住隻象周圍行鬼咁開心
見到好多吉自己行過去攪攪陳
今年呢啲波波花好靚呀,仲有好多顏色
可惜我無插花習慣呢
雖然個場真係好細,但包包已夠開心
所以話新年一定要黎行下花市


text:
diy变形金刚电影系列无畏级 威震天
06-27(原创diy) 变形金刚
diy变形金刚电影系列无畏级 威震天
变形金刚机器人大黄蜂擎天柱 威震天 等
diy变形金刚电影系列无畏级 威震天
diy变形金刚电影系列无畏级 威震天
diy变形金刚电影系列无畏级 威震天
diy变形金刚电影系列无畏级 威震天
变形金刚 08lv 威震天
变形金刚diy 变形金刚 塞伯坦之战
diy变形金刚电影系列无畏级 威震天
diy变形金刚电影系列无畏级 威震天
变形金刚diy 变形金刚 塞伯坦之战
diy变形金刚电影系列无畏级 威震天
08-29(原创diy)tw01 威震天 重涂完毕
diy变形金刚电影系列无畏级 威震天
变形金刚 l级
diy变形金刚电影系列无畏级 威震天
diy变形金刚电影系列无畏级 威震天
08-19(原创diy) 变形金刚 3
04-27(原创diy) 威震天
变形金刚diy 变形金刚 塞伯坦之战
g1变形金刚威震天3d立体纸模型手工 diy 玩具纸艺拼装
08-19(原创diy) 变形金刚 3
变形金刚机器人 威震天 机器狗
我的diy威震天+狂派军团(没电影系列)
威震天(电影系列2)v级改造
(重涂diy) 变形金刚 3v级别 威震天 重涂改造
(重涂diy) 变形金刚 3v级别 威震天 重涂改造
12-21(原创diy) 变形金刚 3v级 威震天 坦克形态


text:
-
Recent Posts
Archives
- October 2016
- September 2016
- July 2016
- June 2016
- May 2016
- April 2016
- March 2016
- February 2016
- November 2015
- October 2015
- September 2015
- August 2015
- July 2015
- June 2015
- May 2015
- April 2015
- March 2015
- February 2015
- January 2015
- December 2014
- November 2014
- October 2014
- September 2014
- August 2014
- July 2014
- June 2014
- May 2014
- April 2014
- March 2014
- February 2014
- January 2014
- December 2013
- November 2013
- October 2013
- September 2013
- August 2013
- July 2013
- June 2013
- May 2013
- April 2013
- March 2013
- February 2013
- January 2013
- December 2012
- November 2012
- October 2012
- September 2012
- August 2012
- July 2012
- June 2012
- May 2012
- April 2012
- March 2012
- February 2012
- January 2012
- December 2011
- November 2011
- October 2011
- September 2011
- August 2011
- July 2011
- June 2011
- May 2011
- April 2011
- March 2011
- February 2011
- January 2011
- December 2010
- November 2010
- October 2010
- September 2010
- August 2010
- July 2010
- June 2010
- May 2010
- April 2010
- March 2010
- February 2010
- January 2010
- December 2009
- November 2009
- October 2009
- September 2009
- August 2009
- July 2009
- June 2009
- May 2009
- April 2009
- March 2009
- February 2009
- January 2009
- December 2008
- November 2008
- October 2008
- September 2008
- August 2008
- July 2008
- June 2008
- May 2008
- April 2008
- March 2008
- February 2008
- January 2008
- December 2007
- November 2007
- October 2007
- September 2007
- August 2007
- July 2007
- June 2007
- May 2007
- April 2007
- March 2007
- February 2007
- January 2007
- December 2006
- November 2006
- October 2006
- September 2006
- August 2006
- July 2006
Categories
Blogroll
Meta
Monthly Archives: December 2013
尼泊爾遊記:Day 3 遊Boudhanath
琴晚好早訓左,又真係訓得著喎,有暖包同襪真係好訓好多,不過因為間房太近reception,d人行出行入傾計好應聲,so都係比人嘈醒而唔係自然醒嘅. 今朝早餐,有面包夾雞蛋,熱牛奶麥皮,仲有一杯甜甜地嘅熱茶,哩d濕潤d嘅早餐好啱我口胃,b-li-ba-li我就食晒啦,比起琴日早餐食到誓願咁,真係食得開心又滿足.食完早餐,距離上尼泊爾文堂仲有成個鐘,懶懶地又捐返入個睡袋碌下.其實因為個miss仔太hea,又成日講電話,我都冇乜心機上佢堂,成日掛住望飛機,不過佢問我d問題我識答架,返黎教大家 :p Lunch食左羊肉湯面,辣嘅,有少少酸酸地,面質就麻麻,羊肉反而好彈牙,比想像中好味,可惜都係好細碗.下晝係遊Boudhanath,去睇廟,好細,兜個圈就走.今日係個miss仔帶我出街,佢好少野講嘅,攪到行程好悶咯.我地今日係坐”巴士”出去嘅,哩度嘅巴士好似面包車咁,又細又逼不過好平,但係回程唔知點解個miss仔安排我自己坐的士喎(要自費),佢幫我講好價,然後我就攬住個大書包坐前座(個miss仔係開前座門叫我上車嘅),個的士大路全程賽車咁,係咁逆線扒頭,不過因為條馬路好繁忙,d車又好雞,真係撞都撞唔死呀,真係咁我比左三十幾蚊港紙,坐左十幾分鐘,就車到酒店後門啦,都算點到點咯.沿路我見倒有隻狗,都唔細仔架,應該比車撞瓜左,訓左喺馬路中間,超慘. 因為返到黎都尚早,我就喺酒店附近閒逛同特登落左田行下,影下相,田間嘅人都好熱情又唔介意比我影,都幾得意.我喺酒店成日望倒d人用額頭綁住好重嘅野喺背脊過一條好細嘅橋過河,我今日就係特登落田睇下,條橋仔原來係石屎黎嘅,不過中間係有d好似沙包嘅野縛住,我想試下過河影下對面d肥鴨嘅,但係踏左第一步,發現條橋只係闊過我對毛毛鞋dd,有d餚dee,就放棄左啦,d人見倒我咁嘅舉動都喺度笑. 行程完畢,返酒店,今日好很熱,實有熱水沖涼,沖完涼仲洗左d衫,不過六點上天台涼衫已經天黑,突然心諗會唔會夜晚大風吹走我d衫,又或者會唔會有偷衫賊架呢?? 點之我之後問d職員時,佢地叫我收返d衫先,聽朝先再涼,我問點解,佢話因為凍喎,我都有d R頭,不過佢咁講我就唯有摸黑上去收衫啦,用個膠袋裝住先,聽朝先拎去晒.但係收衫時,因為天台冇燈,見倒成天都係星星,真係好浮誇,多到真係一堆堆數都數唔倒,好感動呀!! 晚反,係同琴晚一樣嘅,好似話晚餐係唔會變嘅(想死!!!),不過今晚有個移民左去澳洲嘅香港男仔今日剛到步可以一齊食反,叫冇咁悶咯,我仲添左反同菜添,真係親有人陪有d胃口,好食多d啦. 反後仲有今日喺街邊小販檔買嘅提子(反前肚餓已經隊左個蘋果),不過不論蘋果定提子都係麻麻地,仲要收我十幾蚊港紙,我好懷疑我係比人呃嘅,不過算啦,今日跟得哩個miss仔出去,都係預左冇乜運. 噢,又就黎十一點lu,差不多眼訓,又可以早抖啦,如果日日可以十一點訓到八點都真係好唔錯 ^^
Posted in Uncategorized 1 Comment
尼泊爾遊記:Day 2 VSF Travel Section 1
早餐0830開始供應,食預左無期望,反而想喺反堂識下朋友,就咁識左兩個中國女仔,佢地都係一個人黎嘅,都係join VSN,就咁我又運用我嘅bilingual同我國嘅同鄉溝通啦,而其中一個食完早餐就去host family lu.我成日都話識人好重要,因為係佢地話我知wifi password同熱水原來係要等下晝先有架,因為係靠太陽能發電板,等中午吸夠太陽先有熱水架,哩個消息對我黎講好重要啦. 哩個義遊組織,其實頭幾日introduction主要係學下尼泊爾文同遊下加德滿都.所以朝早要學一粒鐘尼泊爾,一對一,不過個miss好hea的,後生女,講野冇神冇氣,但係又成日問我問題,老實講,我唔係幾有心機學的,不過為免掉香港人嘅假,我有努力找notes同答問題啦.老實講,喺天台,陽光咁又,前面係”聊”闊田,田之後有每五分鐘就有一班機降落嘅機場,機場後面有矮嘅山,山後再有雪山,一封咁嘅畫面,仲有心情聽書咩. 上堂前仲喺天台同個南印度人傾計,佢黎玩嘅,又算識左一個朋友嘞,哈.至於上完堂後,就有VSN嘅一個職員帶我同另一個中國女仔去食lunch,去左一間印度齋舖,我試左好地度嘅食品momo啦,其實即係餃子,我食果個係蒸嘅,咖哩雜菜餡再點咖哩汁,咁就一餐架啦,飽得果一陣咯.之後去參觀學校婦女中心孤兒院同VSN office,個職員都幾有趣,所見倒嘅小朋友&大人亦都好熱情,每個人都笑容燦爛,好主動同你傾計,感覺真係唔錯,係前所未有嘅體驗. 下晝完成參觀後,好緊張好想快d返黎試下係咪真係有熱水沖涼,放放下水當見倒有蒸氣果一刻,真係難以形容嘅感動,拿拿臨沖返個靚涼超驚中途無熱水,好彩,冇事. 未黃昏已經肚餓,出房問職員幾點serve dinner,佢話七點半至八點,真係想死,佢問我係咪肚餓,我話係呀,又凍又肚餓.無計啦,要令時間快d過,雖有出去度下,但係六點已差不多天黑,見隔離屋喺門口圍爐燒炭,我又走埋去取下暖吹下水,跟住又返返入房食下零食睇下壞旦掌門人2. 不驚不覺,有人敲門,原來送反黎,未七點,好大盤反,好感動,順便問下點解唔係喺樓上餐區食嘅,佢話因為淨返我一個VSF義工(只有VSF義工先包反),所以佢地特登拎黎我房唔駛我一個人喺餐區又凍又悶,真係好窩心呀.可能仲因為知道我肚餓所以提早比我開反添呀,真係雖然唔好食,但有人情味咯,我食食下又敲我門問我要唔要食多d,哈哈,咁又真係唔駛啦,如果熱d或者我會添d,但又涼又硬,我清晒哩一盤都算係咁.By the way,我今日食左三餐咖哩,真係好夠啦. 11點幾lu,寫遊記都寫左咁耐,係時候早d訓,今晚著左襪開左暖包,應該可以易d訓啦,nite nite ^3^
Posted in Uncategorized 2 Comments
尼泊爾遊記:Day 1 Arrival
好彩得倒朋友幫忙,以效平嘅價錢($6180)出倒港龍嘅機票,由香港直飛尼泊爾,30kg行李,我剛好29.5kg,真係一額汗.更一額汗嘅係去機場果程,架車出左狀況,不過好彩架車都生性挨得倒去機場,只係攪到一早已經到機場諗住同我一齊食野送行嘅朋友,要自己食野,而我到機場時只可以影幾張相傾幾句計就要送我入閘啦.不過去果一個月旅行都竟然有咁多朋友陪我食farewell反,又送行,又咁多人offer車我去機場,係的而且確好感動嘅,多謝大家!! 入左閘之後,就真正自己一個人上路啦.距離登機時間仲有15min,匆匆忙忙趕去VIP Lounge又食又拎,立左個香梨起碼都叫去到有生果食 :p 既然一個人去旅行,物盡其用同有工具喺身都係好重要嘅,所以飛機餐只係用左支叉,做完抺乾淨,成套袋走.落機時當然不忘立埋張氈,我本身諗住自己帶嘅,可惜真係冇位,唯有出此下策. 一上飛機,見隔離位個女仔都係一個人去旅行咁款,到差不多降落時同佢傾左幾句計.原來佢係日本人,黎join專為日本人辦嘅local tour去 trekking,我送左一包仔日本朋友寄比我嘅排隊百力滋比佢 (我fren話要排隊買架),算係同我今趟”一個人去旅行”認識嘅第一個朋友嘅小小sharing,哈哈,大家都開心,何樂而不為呢. 落左地後,第一樣感受倒哩個國家有幾落後嘅事係: 首都國際機場,機場名個燈牌竟然有幾粒英文字母嘅燈係唔著嘅,唉,算啦,都知哩度窮架啦.因為要辦落地簽證,結果排完比錢,又再排出簽證,好多paper work,不過都算快,半個鐘倒攪惦晒,職員亦好nice,作為一個國家第一批接觸嘅人,算感覺好良好啦. 辦完證,仆去拎行李,一條輸送帶only,我左騰右騰,卒之喺一埋被人從輸送帶拎左落黎,成堆雜物咁嘅行李堆中見倒我個豹紋喼,所以話買喼真係要買個搶眼嘅.之後心諗死啦,我仲有一個紙箱,比人咁掟法咪好大鑊?! 好彩,驚之際見倒我pack得好靚嘅紙箱喺輸送帶上轉緊黎,仲係好靚仔,安心晒. 拎完行李,下一個任務就係等人接啦.個機場係細嘅,一眼望晒,但望唔倒我個名咯,我結果堆住一箱二箱行李,左騰右騰左成半個鐘,卒之有個機場叔叔同我搭栅,傾左幾句計之後問咩人黎接我,我就比我pickup通知封信佢睇,佢就幫我打電話比接頭人啦,真係實在太感動啦,因為我都諗左幾次係咪要自己打漫遊,依家慳返,佢講又易過我講,真係好好咯. 到見倒VSF職員,佢竟然同我講半個鐘頭前已經見倒我,真係有d想暈低,不過冇辦法啦,唔通鬧人咩.好彩十分鐘車程到酒店,起初沿路都好平坦,仲以為幾好呀,政府有錢起得d公路咁靚,都唔係好窮啫,點知一半路程後轉入小路,爛再不堪dun到飛起,冇晒街燈,我要用腳頂住d行李唔好比佢地跌落黎,死未. 好彩好快到酒店,間酒店同沿途d民宅不遑多壤,三四層高,望落每層面積都好細,但好彩間房又唔細喎,又起碼都有燈,雙人床又好似都尚算乾淨,起碼冇味,都唔敢再要求太多啦(例如冇電視).入倒房,即send msg比大家報平安,然後就check下另一個最緊張嘅環節,就係酒店有冇熱水啦,點知死命放水,d水都只係比室外9度嘅氣溫高幾度,咁無計啦,唔駛諗,落妝洗面,著住衫抺個身,開睡袋就上床訓啦,已經香港時間三點幾啦.可惜真係太凍,凍左兩燈鐘手腳&個人先暖返d;然後道牆又太薄,我喺地下果層,reception d聲好應;另外唔知出面邊乸度條狗又吠兩個幾鐘都唔停,所以其實冇乜點訓過,覺得自己訓過下係因為發左兩三個唔好夢,咪知自己有訓著過咯.就係咁”挨”過第一夜.
Posted in Uncategorized 1 Comment
倒數一天
喼,未執好,需要帶嘅野太多,可惜空間及力氣太少.好多謝大家嘅祝福支持禮物贊助,我會帶住大家嘅愛心去到尼泊爾,好好咁「玩」一個月,代表大家做未必人人會做或者有機會做嘅事,然後帶住故事,平平安安返香港同大家過年.祝大家新年快樂,身體健康,有夢可追,有幸福,懂珍惜.愛你們每一位!!
倒數三天
聖誕節正日,冇聖誕老人,冇聖誕禮物. P.S. 仲有幾個鐘我嘅lonely Christmas就完結啦,今年的聖誕,十分討厭.
例數四天
今朝去領事館申請Visa,明明話第二個工作天就出倒,點知依家話最快要31/12,一係比多$200辦快證,就下晝有,一係就落地簽證.嘩蓋個印啫,極速可以做倒嘅野要我比多兩舊水,傻架,咁我落地簽證咯,唯有希望到時條龍唔好咁長. 辦唔倒簽證,唯有去shopping.上左護協掃左一大埋野,順手轉埋落寶齡街d檔檔買甚麼絨毛保暖底衫同襪褲,再加大張貼喺衫嘅heat pack,哈哈,最後拎到我隻屐咁.除左shopping,仲要去銀行,處理我一直都懶得處理嘅事務,同埋開境外提款功能,走左我幾間銀行,真夠煩. 平安夜,返左跑會,係咁依跑左少少,之後一齊食佢地喺台灣大勝買返黎嘅手信,我都係第一次喺跑道上開餐.我的靚女朋友仲買左Macaron比我地做聖誕禮物,又買左好多暖包比我,好窩心呢.之後一齊去佢地幫趁開嘅茶餐廳食反,跟住我又送左一個成日沖涼都同我一樣最慢嘅運動員返屋企,仲食埋糖水添,happy ^^
倒數五天
今日原本計劃去申請Visa,買護理品,銀行,買external charger,不過除左最後一項之外,全部冇做過,反而出左觀塘同林生食左個tea,食左西多士司華力腸奶茶,又大份又抵,最緊要係港式味道!! 臨走前,除左邊爐,唔知點解就係好想食港式下午茶,仲要有朋友陪我一齊食,滿足!! 仲有幾日就走,行李未執過.問左VSN果邊幾度,佢話0-14度.到底果邊嘅零度即係有幾凍? 我真係唔知.要著幾多衫蓋幾多被? 唔知.我唯一果件羽絨頂唔頂得倒? 應該頂唔倒.買唔買多件? 唔買.對策? 羽絨褸+freeze褸+heat tech底衫+頸巾+機師帽+毛毛鞋+長衫長褲絲襪.再唔得,我有暖包.再唔得,喺果度買.講到底,唔可能唔得. Blog我睇左一兩個.有個女仔自己去七日,準備多我好多,同當地組織亦溝通多我好多 (我除左問氣溫同問當地人慶唔慶祝挎年外,乜都冇問,連義工係做乜都冇問),佢超擔心遇倒販賣人口,我,反而冇諗咁多.我懶,根本唔想plan,更加唔想比自己知道比我expect更差嘅事實,我甚至連頭幾日住果間酒店都懶得上trip advisor查,廢事未出發先嫌棄,況且去得最窮嘅地方,仲有乜好期望. 家姐話佢都想黎旅遊一下 (黎探我?? 嘩哈哈哈…),就要揾一兩個景點比佢去下,不過我都係懶架啦,過去問人咪算咯. 已買淨水丸,$152/24粒,好叉貴,仲要等4粒鐘淨化,每粒可淨化1公升水,聲稱冇怪味.4粒鐘,真係窮途末路先會用.另外買左個外置charger,8400mAh,極速input/output,双頭,唔係為左哩趟缺水缺電嘅旅程,真係唔會買.依家買左,容量又咁大,真係應該配個USB電水煲,USB風筒… 最慘好似家姐個相機係要叉交流電嘅;其實又凍又手震,我都唔慌影倒靚相.
倒數六天
開始準備,卻發現去一個月同去一年讀書一樣,都係要準備咁多種類嘅野,不同嘅係,今次哩一個月,額外要準備嘅包括: 睡袋,熱水煲,即熱食物,電筒,大容量叉電,大量藥品,洗衣液,晒衫繩都要帶,家姐housemate直頭借埋滑雪手套同毛毛機師帽比我… 其實,正如Q媽所講,我去玩啫,大家唔駛太緊張,咁樣盞令我都緊張埋 T^T 大家應該好似我兩老咁,我今日食冬至lunch嘅時候先通知我兩老星期六起行去尼泊爾”旅行”,一個月後返.照例,我肥佬no comment,我媽回左一句: “去咁耐,去探訪呀??” 哈哈,哦,係啦,去探訪.我連交代都唔駛,爽.或者喺佢地心目中,連叫我小心都係多餘嘅,我,就係咁樣被訓練成長,養成哩副骨子. 下晝,whatsapp左Auntie,好歹都要交代一聲兼講句聖誕快樂嘅,同我屋企人嘅處理手法當然唔同啦,要交代清楚,免得比長輩們覺得我行事衝動,好食懶飛.同我屋企人嘅回應亦都好唔同,Auntie每一句都係叫我小心,問我有冇朋友照應,有乜唔妥就即刻返香港… 哈,我會啦,去到就會識倒朋友啦,大家真係唔駛咁擔心.
出發前紀錄
到底我係咪真係會瘦左返黎?? 咁就要出發前秤下先啦.鳴謝我磅左幾年,一直以佢為標準嘅磅,Q媽之浴室磅… 落機後要衝去你屋企再磅,嘩哈哈哈…
倒數一星期
仲有6日就出發鳥,哩幾日簡直係盡情沖我嘅熱水涼同埋喺我溫暖嘅棉胎入面盡情碌.野係未執過嘅,要買嘅野都係未買過嘅,覺得件羽絨唔夠暖但係冇諗過特登買多一件嘅,上網揾料?? 我相信我d朋友揾得多過我嘅… 唔駛講,一黎係因為懶啦,二黎諗住平常心咁去咯.我都未曾接觸過哩個國家,只係知佢出名窮,但係我都係主要留喺首都,就算冇水冇電都有個譜,否則都冇咁多遊客啦.另外,除左塞落口嘅野要小心外,果度夜晚係咪真係得3,4度,我夜晚其實有冇活動都未知.我除左頭幾日VSN會帶我旅遊,會住喺酒店之外,我跟住就會有volunteer placement同埋住喺host family.驚唔驚?? 唔驚得過冇熱水沖涼同要自己洗衫咯(已經有去過旅行嘅朋友同我講首都有laundry ^^).我會開始買野同執野同申請Visa打針(??)買旅遊書架啦,好多謝借我睡袋熱水煲&幫我張羅藥物嘅老友,我會完整咁返黎嘅,頂多瘦d (咁咪好咯,再跑快d).祝大家聖誕&元旦快樂!! 要等我CNY返黎同大家勁食啊 ^3^


text:
頸痛持續纏繞,影響工作之餘更加影響心情.
年頭好積極報比賽,去到台北半馬已完滿結束.接下來因為周身骨痛連落街跑步都冇動力,成個人好似老左好多,感覺新陳代謝同皮膚都極速衰老.
原來冇比賽冇行山,個人就會連天氣都莫不關心,同早前日日刷天文台app實在差距甚遠.
最近睇左個極不負責任嘅醫生,嬲到要去Seedoctor網站公告天下,依家等緊網站審批內容.
哩兩星期都喺屋企煲書,學習做簡約嘅人,先做丟野開始,好期待行動效果.
上星期日同家姐完成左佢首個半馬兼海外賽 — NIKE+ RUN CLUB WOMEN’S HALF MARATHON TAIPEI,我報名時特登組左個團隊叫Sis.當日晨早五點都未夠,準備出酒店時傾盆大雨,我地又懶,之前冇買定便利雨衣,好彩酒店只喺比賽場地隔兩個街口,唯有擔把殘遮行過去,更好彩嘅係,天公造美,竟然五點半起跑時停晒雨,我就掉底把遮比旁便d工作人員就同家姐一齊起步啦.其實我全程都伴住我家姐跑,因為我先針灸左膝頭哥,飛之前果晚再啪多次腰&頸,自己知自己事啦,根本冇得搏,只求順利完成兼跑完仲行倒就柯尼吉帝啦,我地仲一齊拖手衝線添.不過比賽人數太多,都真係跑得唔係幾過癮.之後同家姐玩左兩日台北,再去左宜蘭我最愛嘅大漁日和,佢地嘅服務同溫泉真係令人好滿意兼感覺好爽呀!我覺得我未來都仲會再去!
可惜係我真係徹底太累,旅行期間都好難提得起勁,有兩日都係家姐自己去食早餐行街我繼續訓,我諗我真係只有離開哩份工先可再recharge倒自己.
今日針灸左左膝頭哥&右大脾關節,仲啪左腰骨第五折,醫師話我果節凹左入去,一扭我條腰即刻逼逼啪啪放炮丈咁,整左半個鐘$500,希望真係如醫師講,會鬆D,有力D,係就不得鳥,會開心到死!!!!!
至於條頸就留返去完旅行先返黎整,分開claim,唉,真係窮人唔好病!
我家族裡面,我所認識嘅人好少,而當大家年紀越黎越大,又無乜新成員加入嘅時候,我地都好珍惜每一個人,只可惜我地最想表達嘅,喺心裡面最深最深處嘅,往往都只有喺病床旁邊透露比對方聽.上一次婆婆走得太突然,喺流離之際,唔知佢接唔接收倒;今次姨創病重,病情反覆期間,總算抓緊機會捉住佢隻手多謝細個時候佢對我嘅照顧,成日帶我去玩,整好多野比我食,雖然佢已經講唔倒野,但係佢捉緊我隻手,劈大雙眼,我知佢接收倒,而亦喺哩個寂靜嘅清晨,帶住我地所有人嘅回憶安心上路,脫離所有苦痛,而我地在世嘅人亦會好好保存心中嘅回憶,直到他日再重逢.
姨創嘅離開,提醒左我哩幾年黎一路忽略左身邊嘅親人,當大家表面上都好似曉行曉走嘅背後,都拖住一副老軀,甚至乎各種病患,其實不論老少,都好脆弱,提醒左我應該要多加陪伴佢地,抛開對佢地嘅厭惡,就好似佢地對我細個時一樣.大家能夠喺一個家庭,一個家族裡面,都係一種緣份,唔好緣盡先後悔.當然我身邊亦有情同姊妹嘅朋友,一樣都要好好珍惜.我唔想再失去身邊任何一個.好難接受.
天,或者冇適時比我一段開花結果嘅好姻緣,但係確實送左一段無比咁好嘅姊妹關係比我,不論係我媽同佢家姐,我d親戚,我嘅朋友當中,都揾唔倒有姊妹比我地更close,更唔計較.希望我地可以一齊拖手行街,直到滿頭白髮.
琴日場21k比賽,我10k後就棄賽左,左邊膝頭哥痛到發唔倒力,屈唔倒,落斜蟹咁行,落樓梯兩步一級,落山林,望倒入口都頭暈.原本諗住撐住支杖到14k嘅cp2就剪帶離場揾車坐返終點,點知d工作人員話要走都有排行,而St. John連冰都冇,淨係可以喺斜路坐下按幾下,之後就唯有以郊遊嘅速度繼續又上又落又穿林到19k cp3,好彩cp3嘅工作人員deedee妹妹都好好,幫我call大會又問St. John有冇ice pad,捽之St. John有冰敷兼叫埋van送我到終點,行少4k,算不幸中之大幸!! 到終點已經過晒時人地收緊檔,好彩Peter幫我認領左個書包(用朝早喺佢手機影嘅相作為證據代領,勁攪笑),我再埋左一次St. John搽左d松節油,之後就close file走人.
夜晚返屋企碌阿聊送比我嘅電子溫灸,今朝已經好好多,但係膝頭哥周圍皮膚敏感,因為我琴晚臨訓捽左少少按摩膏,要切記喺溫灸之後都係唔適宜搽野,好似已經衰過一次.
今次最深嘅領會係既然DQ冇乜大不鳥,棄賽都冇乜大不鳥,見”唔好”即收,做到留得青山在那怕冇柴燒,況且自己哩幾次山都覺得膝頭哥越黎越弱,只係睇下幾時出事,而今次終於衰左,就決定哩個幾月好好練返四頭同core,同好好休息,跑下d舒服嘅公路就算啦.
P.S. 一個人喺深山郊遊嘅期間,我line家姐同我傾計,有個家姐,確實比bf好.
猴年第一篇講到以前未試過嘅血壓低,第二篇仲恐怖”條頸歪左”,醫師話突左向左邊,幾下就幫我”霹啪”啪返正啦,好似好簡單咁,但係我就痛足兩星期(因為突出嘅部份壓住條筋,發炎腫左).醫師寫左兩日假紙比我,連我嘅朋友都以為我會照返工,的確果兩日係忙住出campaign,但係當間公司都唔理得你去死嘅時候,你又理得佢去死呢,真係廢話少說.
條頸歪左哩樣野真係好恐怖,佢仲話我頸椎頂suppose係彎嘅位我直左,冇左個弧度,所以就…(唔記得左),佢教我日日”吊頸”15-30分鐘,托返個彎位出黎,哩個做法,我記得以前定期去做瑜伽時有做嘅.(唉,點解以前放工仲可以定期去做瑜伽) 另外醫師話我嘅”寒背”已經冇得救,條脊椎已經太硬,要救要做n次治療先得,其實農曆新年果陣個馬拉uncle話”拍”係可以救倒我個寒背架,之不過我唔鍾意挺起胸膛黎行,冇計.
我仲有一個問題,左腳膝頭哥,因為好一段時間冇做體能,弱左好多,依家每星期比賽/行山都會痛一次,係痛到訓唔倒嘅程度,訓喺床度唔郁都痛,轉身仲痛.解決辦法係每星期平日做返一至兩日每次半個鐘嘅體能,喺房果幾格階磚嘅空位做就得架啦,但係就偏偏哩丁點時間都冇,再咁落去,真係一係唔比賽/行山,一係唔做哩份工,否則我連對腳都廢埋.
荒廢左哩個地盤竟然有3個月之多,確實浪費,就好似交左租然後掉空左間屋,哩度屋租仲唔平添.
太忙,即使農曆新年放左一個星期假,都趕住拜年,比賽同訓覺,實在的唔記心肝寫野,反正生活似乎冇乜精彩嘅事非寫不得.
農曆新年放多左兩日假之後,一開工就忙到仆街,仲要d人繼續排隊咁離職,留底嘅唔做死就奇,況且留底嘅,都仲有d又廢又冇品嘅,見倒都眼冤(真係打咁耐工喺哩度先見識倒),日日眼都擘唔大,今日仲有年度charity event,琴日就趕工趕到成點.今年去龍鼔灘執垃圾,先BBQ再喺沙灘執一個鐘頭垃圾(塑膠為主),下晝四點離開.之後約左朋友去捐血,差d揾唔倒血,因為度左兩次血壓得80,第三次90先比捐,都算好彩,差d第一次篤完手指之後被打道回府,真係捐左三廿幾次都未試過,又令我覺得哩份工真係打唔過.
腳痛已經夠纏繞,再加皮膚敏感,令到我連喺屋企做運動都唔得(因為太熱,流汗會仲唔舒服),我係咪咁黑仔,沮喪+沮喪=無限沮喪.
琴晚一落機送完兩老上屋企,就送自己去急症室,唔駛等直送急症室病床等醫生黎睇,半夜一個人訓喺急症室床上(冇必要有人陪嘅, 但好感動我老友有咁offer我),第一次打豆豆(痛過捐血),打左兩支針,觀察左兩個鐘,進展緩慢,今日自己加藥(食&擦,係好大膽,但真係冇耐性再忍受自己咁腫,好辛苦),依然進展緩慢,好討厭.
唉,其實我唔介意腳痛,但係可唔可以唔好痛到跑唔倒!到底幾時先好?對於今次腳痛,有d唔好嘅預感,好沮喪.
休息左3星期,上星期日覆出10k,跑時係有痛,但可以控制,但係之後無啦啦要行多幾k,就痛到想發脾氣,之後就back to過馬路過到閃燈都過唔倒啦.距離覆發又過左五日,康復進程係比上一轉快,但係都唔係好覺得會完全回覆之前嘅正常狀態,仲有3個星期就要帶人半馬,雖然今次係慢腳,但以哩對殘腳跑長距離,的確放心不下,唉.


text:
2015.08.02
成長進度
體重: 10.9 kg
身長: 74 cm ...... (無度過, 照當佢繼續74cm 先)
奶量: 兩固+四奶
發展:
講野方面無乜大進步 仍然都係果幾個字 其他都唔太肯講
最多都係"啊" "啊" 咁囉...
未識自己行, 一定要扶住梳化先行到
開始嘗試企 不過都係企5秒左右就會跌低
又出左兩隻牙仔, 而家即係有7隻牙仔了
可能因為牙痕關係, 咬野咬得好厲害 木圍欄上都係佢嘅牙印
仍然唔肯執玩具 連玩具箱都幫我拆埋
好中意玩電線 拎上手就拎黎咬 嚇親我
繼續唔怕死的精神 成日企圖想由床上面跳下
好中意玩lego 而家學緊自己砌埋 而唔係第一下擺入口食
開始唔肯被圍 有時想去沖涼或煮飯 一放佢入playmat 就開始扭計
起初係扮喊 見我真係唔理佢就會變左真喊 好似好可憐咁
而家只要同佢講: BB 開心時拍拍手, 佢就會一邊拍手一邊笑
同佢講"劉XX, 到" 佢就會舉手, 識得Give me five 同byebye
不過飛吻就唔識喇, 因為佢隻手只要接近個口, 佢就會順勢食埋手指
仲第一次玩波波池 玩左20分鐘叫佢走喇 佢就喊了
咁唔捨得呀...
食方面 keep 得唔錯 會食通粉做早餐 未搵到佢唔食嘅食物
仲開始想自己筆黎食添
而家每逢星期三同星期日就會食烚蛋
尋日剛剛先試左人生第一粒BB 芝士 估唔到佢咁愛...
食完都仲想再食 最愛的水果應該係火龍果, 可能因為"林" 同埋甜
會一邊食一邊笑一邊拍手 真係好可愛
亦因為咁 而家想同老公兩個人慢慢食下飯都唔得
劉BB 見到我地食 如果佢無份食就會嘈 所以我地餵佢食仲多過自己食
下個月就一歲了! 前晚同老公講, 出世果陣好細粒 而家已經咁大份了!
BB 的成長真係好AMAZING 呢!!


text:
嗯... 有時見到大家都成日UPDATE BLOG 我都想寫下
但好似無咩記性咁... 星期一已經唔太記得星期六的行程
而且而家陪劉BB 玩時通常我都唔用手機
少左好多機會可以影相啊!! 通常只有文字的BLOG 都唔會太好睇吧?
不過我仍然希望可以Keep 住寫劉BB 的成長紀錄 最少寫到兩歲啦
成長進度
體重: 無磅 (上個月10.46kg)
身長: 77cm ... (又高過1cm 喇!^^)
奶量: 三固兩奶 (早餐要食包包配奶, 中午同下午一餐粥一餐粉, 中間會有水果, 晚上就飲多支奶)
萬聖節不妨應下節扮下南瓜先
發展:
講野方面仍然無大進步 不過佢聽得明我叫佢做的事
叫佢拎尿片俾我 佢都會行過去拎 當然最後都係要我幫手啦..
訓醒覺會意圖想落床 想出街就會拎對鞋遞俾我
著新波鞋好開心 周屋行
想飲水會自己拎水樽啜
唯一唔好的.. 係佢好中意將所以食物一次過塞入口
所以到而家我都會"meet" 碎d 動物餅先可以俾佢自己食
否則佢會一次過塞幾塊入口
學緊用匙羹食野
模仿能力比以前強左好多 識得用手巾仔抹面
對屋企其他東西比玩具更大興趣 玩具已經係擺埋一邊了
拎住屋企電視remote 就對住電視 冷氣remote 就對冷氣
拎住我個手提就會擺耳邊 屋企係唔會有手提俾佢拎到
係返娘家時我屋企人的手提就會成為佢目標
行得幾好了 雖然有時行得太快都會跌倒
不過要跌先會長大架嘛!! 媽媽我通常都由佢跌下
去街街就只會去商場或者公園先俾佢自己行
平時街道都盡量坐返車仔 因為跌一跌就會擦損晒了
(終於換左部2.9kg 士的車 真係好方便好輕身)
飲食:
任何食物都愛吃 不過如果佢中午12點食左粥/爛飯 下午4點再餵粥佢就無咁好胃口
所以我盡量都叫姨姨煮其他野俾佢食 另外佢好中意食麵包
可以自己一個食兩塊方塊+奶奶 食完會好開心自己拍手
除了奶奶同水 最中意飲橙汁 所以我放假就會買橙返屋企榨俾佢飲
近呢兩星期我都開始俾湯水(未落鹽)佢飲 不過佢都係中意飲大路的湯水
如果味道太濃佢就會好抗拒了 我亦唔會逼佢飲
性格:
無時停 最慘係成日發脾氣
同埋變幻無常 呢一秒鐘明明笑緊 下一秒就會爆喊 想點?
因為最近輪住病所以放假都無去太遠的地方玩
上星期天氣好就帶佢落公園踩單車 對佢黎講好新奇
希望佢好快學識自己踩啦


text:
第二間Interview o既學校,係無學券o既康傑中英文幼稚園 (青衣分校)
呢間係我心水第三位的
有上一次經驗,大概知道幼稚園Interview 個流程
今次我點都要老公同行
雖然明知面試時,只可以一位入去
但搵佢黎打下氣,同埋幫我拎下野都好嘛
其實係面試前一星期
岩岩出席左佢地主辦o既簡介會
大約知道佢地o既教學概念同模式
我都幾鐘意
康傑主張活動教學,邏輯思維o既教學方法係我最buy o既
而且更著重語文能力
所以我對心目中學校o既排位都有少少改變
當然我一早調整左朗朗o既作息時間
等佢面試前訓返一覺
好等佢之後夠精神,唔好扭計
去到又係warm up時間
好多家長同小朋友已經係度等候
朗朗o既number已經排到207號啦
以我所知,上下午各一班,共收80人
而且康傑暫時只安排左11年5月或之前o既小朋友推行面試
所以即係話又係好多人爭學位
知道5月都勉強可以叫做大仔,真係有d慶幸朗朗早左兩星期出世
遇到朋友仔,打聲招呼
係度等叫名
都唔算等太耐就被叫名啦
由負責老師帶我地入到去指定課室
入到去仲有另一位小朋友IN緊
咁我同朗朗就坐好
我叫佢同老師SAY HELLO
佢就細細聲跟住講
之後老師要佢做o既野同答o既野佢都答到
令我有少少驚喜
因為有d平日係家我冇聽過佢講架
原來佢都收埋收埋...haha
整體黎講,我覺得表現唔錯
亦都令我覺得,朗朗.....你真係大個仔啦 ^^
約兩個星期後會收到取錄結果通知
又要緊張一輪啦!!!!!!!!
等待面試


text:
5-4-2012 星期四
其實我係淺草都無乜買嘢
但唔知點解餅餅個袋咁重
日本有到好,周圍都有locker,300yen唔知可以擺幾耐,我諗一日吧
我入咗一個遊戲之城
佢地唔知係唔係驚人聽唔到
個聲浪開到盡
我入去之後出返黎係暈架
我怕咗喇~~~
上去會唔會無咁大聲呢?
我怕,所以無上去喇
呢架流動車好多人幫襯架
我黎秋葉原嘅目的係買罐頭拉麵做手信
搵勻都唔見有罐頭拉麵
而旅遊書所指的罐頭拉麵嘅位置就係呢部機
而呢部機係賣關東煮
唔賣,一罐都唔買
哼~~~
行下行下,見到有間超級市場
我就係企係呢到影張相
有一家人行出黎,其中一個男人...
成條街咁闊
條仆街撚樣男人係要撞埋我到
超級市場門口放了一些香港賣到貴到飛起的日本水果
士多啤梨香港賣緊二百幾蚊一盒
在日本賣緊七十蚊一盒
仲要靚過香港的
蘋果賣5蚊
又大又靚又甜
仲有巨峰,橙,蜜瓜............
我唔知好唔好味,但我一見到有蜜瓜味牛油即刻諗起我妹妹
買一支蜜瓜味比妹妹好吖
還是全部都買呢?
哈哈~
行返去地鐵站見到有間好大藥房
我要入去幫人買,買,買
咁我就買咗好多嘢返去喇
去locker攞返自己物品
就去搭地鐵返新宿喇


text:
不過MEGA BOX有咩嘢食呢
味‧壽司
係花園餐廳隔離嗰間呢
即係太子始創後面個度附近啦
門口寫住照常營業
又無人迎接我地喎
我地兩個呆居居咁探頭探腦周圍望
終於餅餅好大聲講咗句唔該
有人應我地喇
仲以為呢間係啲不可一世嘅日本料理
又唔係喎,當發現我地之後
又好殷勤,洽到好處
即係唔會過份熱情或過份冷淡個隻啦
最好睇睇Menu先,唔好掛住睇剔剔紙呀
所以咩色碟咩價錢唔關我地事
好假芒果,不過餅餅話好飲 都係好假,不過假得黎都ok嘅
紫菜新鮮,脆脆的
唔似得元字頭嗰啲淋晒
起碼,我未試過食元字頭壽司塊紫菜係脆嘅
呢間,令我好感動
燒蟹腳捧好好食,燒帶子壽司唔係咁好食
攪到餅餅剔咗3碟三文魚壽司
以為有6件,點知係9件
我又唔食魚類,幫唔到餅餅
三文魚有啲靚有啲唔靚啦
不過都係新鮮嘅
蝦壽司,無乜特別
北寄貝,好差,硬到好似食梗香口膠咁
幾難至吞到呀
所以得兩件呢?
帶子新鮮而甜美
個人認為唔加青檸汁會好食啲
食極都仲有嘅蟹子,多到呢......
細細粒,脆卜卜嘅蟹子
不斷係口中爆開
一直同自己講小食啫
一定食得晒嘅
一般啦
呢個又係好好食
肉夠晒juice,汁又好好味
粉槳夠晒薄,好得
皮脆肉嚡,下次試下釀雞翼先
都係兩件壽司之嘛
忍唔住問侍應哥哥先
原來係6:00前落單
就有三件壽司
6:00之後,優惠完咗
就得返兩件壽司喇
因為食剩好多
侍應哥哥問我地洗唔洗打包時
我地話 : 我地要行街,唔攞住周圍行喇
侍應哥哥好好人咁話 : 可以keep住係到,等你地行完街返黎攞吖
佢嘅好意,我心領了


text:
島耕作的網誌
2016年12月19日 星期一
荃灣體育節舞蹈比賽
睇賽程表已經知道上午全部係單人舞,而且仲係比較小年紀既,肯定悶到爆,決定下午先去,但依然有加插單人舞,單人舞係乜?就係一個假裝有partner,但其實同空氣跳舞,十分怪異的@@
幸好之後來了一場青年組標準舞決賽,連司儀也說是全日最精彩,但我看來也只是普普通通吧,算吧地區賽不能要求太高.原本橫邊比較近距離,但長邊對正佈景版,背景唔會全係觀眾,所以遠啲都要呢邊影.朋友去咗橫邊一陣都翻翻過來.
之後終於有雙人舞,不過.......係兩個女仔.跳舞界一向都係女仔多過男仔.這也是舞可奈何的辦法.呢個位真係唔錯,我比較小影全身相因為實在太花,這個背景實在難得,不過小朋友服裝就齋啲.
啲花式都真係冇乜變化,來來去去都係基本步.
唯有試吓影一群人增加小小變化.
影單車比賽要用慢快門係常識,不過原來都幾多人認為慢快門就係一切.咁又係既,一係唔影,一係就影到最靚.影運動就係要有動感嘛.不過….如果講完出唔到相咁都只係紙上談兵.會有咁既觀念其實多得好多攝影比賽,好多時冠軍都係慢快門,連主體都矇埋既作品.我就唔識欣賞喇.所以都冇人搵我做評判囉.
2016年12月13日 星期二
機場觀景台
天氣唔錯呀,日落該有希望,不過……飛機就冇喇,全部去晒遠嗰邊起飛.大背光,又遠,又同地面冇互動.諗住專影飛機就死得.唯有等日落啦.今日啲雲彩幾靚.但最後一刻係滿天雲,好彩未落得好低之前已經影咗啲.地面光差非常大,影兩張夾埋都唔掂,終於影咗三張夾,一張最前面既機場大樓裏面同地面,一張屋頂同後面地面,一張天空先搞掂.
跟住等夜景,光差細過日落,易影好多.雖然等到個天藍晒會好啲,但屋頂會變到全黑,冇晒紋理,比較妥當都係早小小襯屋頂未黑晒影咗地景先,之後再夾個天上去.你見我呢張個天都唔係好藍,事實係衰貪心想襯個天未黑晒影多兩個景 :P
首先係呢排光管.個天已經幾勉強先谷得光.仲有光管跟四周街燈既色溫相同光差都極大,終於又影咗三張相.天空的色溫跟右邊街燈環境一樣,但就要影光啲.至於光管,影暗啲之餘仲要白平衡都唔同,否則會變晒藍色.
九秒九跑去最後一個景點,就係影車軌喇.乜都唔好理,先影咗個天先,下面慢慢搞都冇問題.應該都係最後機會喇.再遲的話個天點谷光都會係灰色,唔會係藍.車流都係好疏落,用翻上次在火車站的技倆,影咗15張相夾埋就有呢個車來車往既感覺喇.
2016年12月8日 星期四
小小小灰蝶
呢個公園點睇都似係公公婆婆食完飯冇嘢做走來透涼既地方,唔似會有蝴蝶,行咗一個圈好似蝶毛都冇條,就連蟻都冇隻,正打算走嗰陣有隻豆豉咁大既灰蝶停落啲紅花度,應該係灰蝶呱?咁細隻.都好,唔駛食白果,弊,咁細隻又天陰,快門好慢,Iso又已經去到800.又唔想用淨係用閃搞到黑底.唉,上次帶腳架俾人鬧搞得耐,今次獨家又居然冇帶腳架.仲有第二招,就係搵個攝影背包借吓力.快門下降到1/40秒影咗幾張終於搞掂.再慢就真係搞唔掂,影極都係矇.
同嗰隻蝶玩咗好耐,想走之際,見到隔離盤草有啲嘢飛飛吓,原來有好多只有半粒豆豉咁大既蝶仔.呀,挑戰難度呀,差唔多影到1:1咁滯,自然光,仲要係陰天,手持自然光影1:1我都係第一次.白色蝶好處可以增加一點入光量,副作用就係黑底.麻麻地都叫做影咗.底又唔係好黑喎.諗住食白果結果有兩張收獲都算係咁囉.
2016年12月3日 星期六
又身痕
點知突然話出A99 II,即係A mount起碼仲有幾年玩呱?又燃起咗我既擁有欲.走去問吓價啦,有冇搞錯,Sony版要貴一千蚊.間間都係咁,又猶豫咗一陣,一日見到有水貨同其他牌子同價,就立即扑鎚.老細仲問我你用Sony要加轉接環,係咪買埋,我好肯定答佢我係用A mount. Sony搞到人人都以為A mount已經摺埋咗.支鏡比想像中大支好多.E mount機真係會頭重尾輕.
來個合照比較吓,最細既肯定係Sony 50mm F1.8啦.最意外係支50mm F1.4竟然係大支過支85mm F1.4.大家一樣光圈,短焦距既竟然仲大支係第一次見.
接下來要睇睇表現,這個在酒店內的跳舞比賽,光線真係差到地獄一般,Iso 1600, F1.4既快門只有1/200秒,如果只有F1.8,就係1/125秒快門,幾乎到咗係冒險玩效果既地步.結果我全程都係全開F1.4影,Sigma黑科技真不頼,F1.4真係就用得.
夜晚影人都好正,縮到F1.6多小小景深,畫質絶對係放心.唔駛下下谷到咁高Iso.
朝早用更加冇問題啦.就算暗小小都可以用Iso 100影.咁支Sony 50mm F1.8係咪放咗佢?咁又唔係喎,因為支Sigma實在太大支,有時只係驚zoom鏡唔夠光帶個保險,未必會用,咁細支啲係好啲.
2016年11月29日 星期二
石澳太平清醮
巡遊前半個鐘去到,戲棚附近已經打鑼打鼓塞滿人,但巡遊路徑仲可以隨便企.終於等到開始,一龍雙獅出晒(其實係得咁多,龍仲要係細size嗰隻),低角度影唔係好靚,好彩退退吓見到有人爬咗上茶檔圍牆上高角度影而且仲有位,咁我又上埋一份,角度靚得多.真係people mountain people sea.
輪到重中之重既飄色出場,聲稱除咗長洲就得呢度有,高角度影埋下面啲人同後面花牌似乎頗雜亂,但又好似幾熱鬧.後尾村民講其實啲工具同衫都係搵長洲租的,唔知真唔真.想打電話叫朋友上埋來影,結果係唔聽電話,到佢肯聽既時候已經出晒(總共只有五個飄色).
好彩,入一入村好快會出翻來,原位可以影多次唔同方向.哈哈,天氣熱食啖嘢先.巡遊隊伍跟住就會去大浪灣先翻轉頭,大會公佈時間係兩個半鐘.即係可以落場或者走人.
諗住可以翻轉頭影多轉逛吓會場,食餐飯應該差唔多.呢個大士陣間五點會出巡,明天仲會火化,不過唔睇喇.所有食嘢地方都係賣齋,見到有醬燒茄子啱晒,因為我唔想食嗰啲假肉.點知賣晒 @@
未夠鐘去影吓大戲.射燈夠晒光,演員動作又唔係好大,但......十分難影.啲人都唔係來睇戲既,不停行來行去.百分之九十既時間都係有人遮住,算數,求其影幾張,反正唔係好大興趣.
驚住個靚位俾人霸咗.兩個鐘左右就翻定去,結果兩個半鐘係影都冇,啲人話今年人多行得好慢…三個鐘……三個半鐘,就來變化石喇,好喇,終於出現,角度對正都唔錯,不過……居然行對面馬路,嗰堆車真係好礙眼.仲有更慘,原來係冇飄色架,等咁耐淨係得舞獅同舞龍仔,可能係天氣太熱啲小朋友頂唔順啦.
一場來到,去埋影大頭洲,上年來雖然係陰天我都覺得幾靚,今次有陽光色彩更加鮮艷 :)
2016年11月23日 星期三
單車繞圈賽
掛住影蝴蝶既關係,去到已經開咗賽,直路旁邊大把位,但彎位已經爆人.最後搵咗彎位出小小既直路.點解個個都揀彎位呢?首先直路既問題係比較難影到一大堆車.由於車既比例同相差唔多,除非啲車貼得好埋,否則架車影得大架既話就差唔多霸晒整個畫面.好似呢張咁,後面得翻半架.
咁影細架啲囉,冇錯係多咗車,但上下空位就會變得太多,所以會見到有啲相裁成長條形,不過咁又唔多啱我口味.
最正既位其實係大直路在一邊,車剛抽頭出彎位橫移既時候就可以影到頭車移動之餘,後面又有一大堆車喇,可惜最正位置已經冇晒位.我夾硬在對正大直路試咗幾張,一來構圖麻麻,二來架車啱啱出彎,冇乜速度,要好慢快門先有效果,以我既修為係搞唔掂.退而求其次,試吓影正面好多車衝過來既畫面,竟然焦距唔係好夠長,影得好細粒 @@
我企的位置都有一個好處就可以遠影埋對面路,變咗一個圈有兩次機會.背景綠啲也比較靚,不過最衰係車群出現既時間比較短,雖然遠處就望到車來緊,但路遮住影唔到,工作人員又企到鬼咁出,得翻一秒半秋搵車,有時搵得來已經走晒.哎呀………冇咗一忽.@@
影單車除咗影車海,幾乎一定係慢快門搖拍,高速快門會令到車到背景完全靜止,好似一架架車泊晒係度咁.而對焦住亦通常係落係帶頭既車度,至於用幾慢快門就好睇現場環境例如距離,焦距,車速等.可好多人為咗效果會走火入魔,用到1/15秒,1/10秒等極端快門.冇錯背景係好花好有動感呀,不過就連主體都矇埋,次次單車比賽之後Facebook實有大量呢啲矇查查既相.一張成張都矇既相我就唔明有乜價值喇.主體可以矇既話,用一秒都得啦,我寧願開腳架索性矇咗啲車手影景算喇.起碼個背景清囉.哈,終於有張比較多車既相.
2016年11月19日 星期六
消防局影蝶
諗住到咗消防局就咁行過去係唔得的,因為圍晒鐡線網,但俾啲耐性搵吓就會見到鐡線網有個缺口剪開咗,一早去到的關係,草上既露水仲未蒸發晒,有只小蝶停在仲有水珠既小花上,可以襯吓,唔駛又係大特寫塞爆畫面.可惜花上水珠唔係好現,如果水珠在蝴蝶上就好喇.
襯仲有水珠,盡量影多啲,小蝶只停在草上,好過冇啦.弊……大背光仲要冇帶閃燈,其實唔係一心來影蝶所以只帶咗支微距.唔緊要啦.背光有背光既味道.由穿透隻蝶既光線睇到,其實隻蝶背面塊翼係爛的.有閃燈的話就可以打光前面遮咗佢.由於要低角度的關係,叭晒地,竟然搞到成身濕晒.唔算太嚴重,曬一陣太陽就乾翻.
下午再翻來,水珠當然冇晒啦,今日目標其實係要影翠藍眼,見到佢呀,不過全部都係停地面,影完都係delete晒.冇計啦,灰蝶都殺,哈,又越影越大,見到隻眼啲毛添.呢個地方真係唔錯,交通方便,而且冇乜樹,多數位都有光線直射,尤其影細隻蝶,收多小小光圈或者加增距都冇咁易手震.


text:
係康文署報玩呢d水上活動課程, 基於安全問題一班最多都只係5個人, 今次我去到個時, 雖然係有5個人有報名, 不過最終都係得3個人黎上堂!! 一黎到, 阿sir當然就係介紹下d裝備同埋理論啦, 講左咩叫上風位,下風位(背風面帆就可以起到帆架啦!!) 之後就係去拎風帆, 要玩之前當然就要先學識點樣去安裝一個滑浪風帆出黎!! 話咁快, 阿sir三兩下手勢就教完點樣安裝一個風帆出黎, 係呢個時候, 阿sir就問大家想係陸上練習完先出海, 定直接出海玩, 大家費事企係沙灘上面乾煎, 諗都唔諗就當然係話直接出海試玩啦!!
由於第一次玩, 原來要起板都唔係一件易事, 又可能我平身個平衡力不足, 每每企唔到2-3秒就跌落海, 慘痛!! 由於冇預到天氣真係會咁曬, 加上平時都唔會點搽太陽油, 所以經過全日係烈日當空暴曬之下, 最後變左隻大燒豬!! 好在, 係第一晚有d事要上牛牛屋企, 佢見到我曬到燶晒, 咁岩又見潔妹有2,3支太陽油(細支旅行裝)就送俾我第2日用!!
到左第2日, 已經開始適應d風向, 成個人都開始企得穩, 而且可以順住d風向走, 話雖如此, 不過自己就仲係未懂得如何控制自己既方向, 成鬼日只係識得俾d風帶住, 雖然呢個只係一個"初級滑浪風帆班", 不過都需要考試, 因為考完試之後, 你以後就可以自由係康文署既水上活動中心租借用具自己去玩!! 頭先講左啦, 因為自己控制唔到方向, 所以阿sir就fail左我! 不過都冇所謂啦, 當係見識下都算係幾好玩呀!!
Anna就好野啦, 又係一take pass, 所以佢以後獨本舟, 風帆, 滑浪風帆都可以去玩啦, 好勁呀!! 講多少少野, 頭先咪講左我有兩隻新既太陽油既, 係第二日, 我見有太陽油, 我就興致勃勃咁起勢咁搽起勢咁搽落身, 由頭搽到落腳, 唉, 就係咁就賴野啦, 原來太陽油平時就唔應該搽埋落額頭, 因為一出汗, d汗就係額頭標出黎就會流到落對眼度, 加埋d太陽油, 就辣到我對眼飛起!! 所以各位以後做運動又要搽防曬就記住唔好搽埋落額頭!!


text:
《時代教主:喬布斯》上咗畫都有一段時間,不過反應就無大家對Apple嘅擁護咁激烈喎,雖然風評好好,仲已經喺金球奬到拎咗「最佳劇本奬」,但票房就普通喇!喺美國同香港開畫都低收,連成本都未追得返!究竟係Steve Jobs過身太耐,大家已經無哂性趣吖?定係大家愛嘅從來都只係apple,唔關喬布斯事?
電影Danny Boyle導演,金像編劇Aaron Sorkin編寫,Aaron Sorkin鍾意寫人物傳記,上一套寫講Facebook創辦人Mark Zuckerberg嘅《Social Network 社交網絡》風格同樣好鮮明,對白機關槍式發射,打個乞嚏都聽少10句8句.而今次嘅《喬布斯》同樣有呢種風格,對白主導;但劇情並唔係啲咩高潮起迭,勾心鬥角嘅嘢,故事甚至好少提及喬布斯係點樣成為商業奇才,仲講到1998年發佈第一代iMac G3就完咗,即係並唔會提到大家最熟悉嘅ipod,iphone,Macbook等等,Focus返喺喬布斯嘅處事性格同埋同囡囡之間嘅感情變化!講佢點樣由唔肯認個囡,到慢慢接觸佢,更著重講一個平時唔諗人感受嘅大男人學習做一個父親嘅心理描寫,套戲好似叫《新手爸爸:喬布斯》啱啲喎!呢樣野對觀眾嚟講可能就係期望上嘅落差嘞.
叻人通常都係特別麻煩同埋自我,電影入面嘅喬布斯都唔係一個好老公,好爸爸,好上司,甚至都唔係一個好人!唔通呢種就係天才嘅宿命?
不過引用戲中一句小妹好鍾意嘅對白作結:
It’s not binary. You can be decent and gifted at the same time.
最後提提大家,用匯豐信用卡去百老匯,AMC,星影匯睇戲都有9折,記得要去售票處買飛先有㗎.


text:
Da仔前幾天開始,不時踢條頸的部位昨晚的起心肝掀起那個部位睇吓見到有D似我們人類的頭皮咁,再仔細睇吓D皮肉,好彩唔見有異樣啫同佢梳毛,真係有好多皮屑呀
禾當然成個人down哂啦,即刻搵D卜友問吓啦.意見不一,如:睇醫生/到寵物店買藥膏塗/係咪上次帶出街沖涼,店舖唔乾淨/天氣潮濕等等.
Da仔佢現時成個毛球咁,可能太耐冇剪毛的緣固吧,加上近排天氣潮濕,唔知會唔會係咁,攪到佢身痕呢當晚,拿拿淋同寶貝仔剷走D毛,等佢涼快些
剷咗好多毛出黎,Da仔變左個細碼
當晚睡得不好,擔心Da仔,成日發夢,滿腦子都係想住Da仔,好不容易到天光,第一時間同Da仔去沖涼.
好在佢都冇乜咋型,唔係好走貓禾同Panda爸快手快腳同佢沖涼,吹埋毛.總算做完我成晚心掛掛的事情,才鬆一口氣呢
直至現時為止,唔見佢再踢條頸,我鼓起勇氣,掀起條頸的部位,仔細檢查一下,唔覺有皮屑囉喎希望同Da仔剷完毛,沖埋涼,冇事就好囉
講真,主子有乜頭暈身熱,做貓奴的,真係一點兒都不好受呀
Panda,媽咪祝你
永遠都身體健康,食得,玩得,瞓得,同大小都暢通無阻
(好多謝各位網友的意見,關心和問候,我全收到的)
更新
晚上,餅媽打黎,詳細問我Da仔的情況,我一五一十同佢講完之後,餅媽話可能係蚤蛋呀.於是我即刻走去檢查亞Da仔啦,哎,原來仲有皮屑呀,只不過係冇踢咋.同餅媽傾談一輪之後,都係明早帶佢見醫生.真係可能我上次帶佢去寵物店沖涼出事啦.Da仔,都係亞娘唔好,我好內疚呀
禾好唔開心呀


text:
六五事件
又到午飯時間 今餐有馬來西亞咖喱麵飽雞
哇 冇諗過有咁大個麵飽呀! 真係夠十幾個人分呀
哇 開喇開喇 大家都好緊張 咖喱麵飽雞是也
裡面係充滿椰香嘅咖喱 用嚟點麵飽食 非常好!
另外有勁好味嘅奶油蝦 真係好正 一條條嘅旦白絲 惹味!
d蝦每隻都有蝦膏兼且好爽口啊! 媽咪食左好多隻 哈哈
飽飽又再shopping!
唔好見行程去白咖啡店好悶 呢間白咖啡真係好好好好飲架
一入到店 d staff會送上小杯 他們會送上唔同味嘅白咖啡
有糖嘅 冇糖嘅 榛子味嘅 杏仁味嘅 芝麻味嘅 榴槤味嘅 人蔘味嘅 焦糖.....
最好飲係無糖白咖啡 媽咪唔鐘意同唔飲咖啡嘅都買左六大包 好大包啊
買左咁多咖啡 大家都未夠喉
再到朱古力店消費 呢度最多名係水果朱古力
門口有棵可可樹 我咁大個都未見過可可樹架
再到店內 有一對朱古力龍 好靚呀 但會唔會融架?
呢隻馬騮就係店中之寶
公公婆婆同媽咪買左好多榴槤送禮呀 唔平架!
攞到我手都軟埋
馬來西亞嘅壓軸景點 雙子塔!!!
我地喺度玩左好耐 主要原因係公公婆婆幫唔到我地影到張靚嘅全家福
下面呢張算係咁 但媽咪都唔多滿意 想唔收貨架!
媽咪話 : 睇下我幫你地同阿孫影得幾靚! 你地搵笨架....
算啦 媽咪 我比你影返張補數啦 好冇?
原來雙子塔商場都好大架 有食嘅 有買嘅
我地直衝上去反反城 呢度唔比影相 (影晒個姐姐先嚟阻先 ~_~")
佢地笑我"他鄉遇故知"咁嘅樣 咁係丫嘛 見返反反城長頸鹿真係開心!
裡面d玩具同香港好多都一樣
所以最值得參觀係lego呢一part 睇下lego雙子塔呀 靚到暈!
雙子塔裡面有好多好靚嘅車車坐架
我坐左noddy同batman 兩架都好靚好型呀 super開心!
行程到呢度 我地即將到媽咪最期待嘅resort 水中屋酒店
下次見喇...


text:
祝大家新一年要幾靚有幾靚!!
新年呢幾日終於有 d 寒意,天氣好乾燥, 慣用的粉底液不夠滋潤,同埋好快脫妝,於是開左呢盒Sofina Primavista Creamy Compact Foundation試試.細細個圓盒,襯色同設計好簡潔好靚!最近Sofina無論skincare同埋 makeup product 0既新包裝都令人眼前一亮!先唔好理佢好唔好用,見到個packing已經令人好想買!
呢個foundation係creamy粉餅狀,粉質幾滋潤,搽左之後唔覺乾和繃緊,呢種天氣都夠潤,又唔油膩,用後沒有黏膩感.用0個陣好方便,三幾下就搽晒成塊面,之後再上concealer及loose powder 就掂,最0岩我呢種又懶又心急0既人.
Coverage都幾好,我黑眼圈咁勁,搽多少少0係眼部周圍,都可以遮到.同埋佢有少少吸光粒子,可以令面部有natural glow,唔會好似啞質粉底咁dull.佢持久度也不錯,keep到晏晝都唔使點補妝.不過如果你屬油性皮膚,好易標油的話,都係用powdery foundation比較控油及持久.
要留意呢個粉0既反光度比較高,影相0既時候塊面會比較白同埋吸光,所以要搽埋頸先好影相,否則好易面和頸兩截色!
滋潤度
薄透度半
遮瑕度半
持久度
*五為滿分
Natalie


text:
星期五, 6月 25
死等
道指都算守得穏, 力守中線同牛熊, 唔破萬點問題不大. a 場則追貼番 h 股, 而家平水, 前幾日仲低過 h, 講咁鬼耐直通車, 而家咪係最好時機, 如可以既話, 一定開番個 a 股炒入面去, 起碼套番十廿個先. a 跌唔落, 香江市亦見守得住, 彈番牛熊去磨, 如無意外, 年尾前應突破 23000 位創新年高. 但先前熊一反彈高點係二萬六, 未必咁易突破, 破咗就海闊天空了. 以上次牛二經驗, 估計下年中先有力破向上. 呢一年都要揾啲大小概念炒炒波幅, 而家咪炒緊賭業股.
今期隻桑 x 徹回第二上市, 本人無抽慳番手續費, 見到啲價畀人係新加坡舞, 又搬啲舊股嚟套戥, 點夠佢地玩. 農行定得唔平, 市面都平過佢, 抽嚟做神功第子嚤. 抽前問吓啲經紀入非熱否好過, 都算係一種服務啩.
睇信報話隻超值傳媒股, 講到咁明顥, 望向日出咪真係無窮人. 呢間嘢都好搞鬼, 差唔多七成市值係現金, 計番剩得嗰啲咪即係兩年咪回本. 你見到, 唔通人地見唔到, 試過低過一蚊搞私有化, 怕且無咁易死心, 呢隻仲值博過鬼佬報, 但同馬氏去鬥磨, 要鬥耐性, 而家唔派息去趕客, 我就幾鐘意呢啲信號囉,等幾耐就唔知, 斷估一年內點都要成事, 盤數迫住靚啲仲點有肉食.
2 則留言:


text:
( 19-jun-2012 tue )
尋晚 10 點半瞓喇 所以今朝都 ok 精神呢 ~
早餐食奶醬多 加埋杯咖啡真係超正 ~
菇場靜啦 咁啱 8 卦又得閒 又講下結婚 d 嘢 話就咁同女朋友傾下禮金家用都已經有 d 嘈交 我話等大家冷靜再傾 慢慢黎 總有解決辦法嘛 ~
驚落大雨 所以今朝買咗吞拿魚包同雞尾包做 lunch 喇 ~
放工即走 去完街市買菜 再去超市買生果 諗住買花生 居然無喎 所以又要番去街市買 因為實在太想食花生呀 ~
番到屋企即洗菜 之後開機洗衫再拖地 搞掂哂就煮飯 又係自己食先 好在 7 點半可以開餐 早 d 食早 d 消化 ~
是日懶餐 - 豆豉鯪魚炒油麥菜 + 菜心
豆豉鯪魚炒油麥菜 - 問里奧大人食豆豉鯪魚炒油麥菜定黑椒肉絲意粉 佢話要食豆豉鯪魚 咁就整啦 因為都叫方便嘛 ~
菜心 - 星期日買架 尋晚食咗半斤 今晚清埋呢半斤 點埋蒜蓉辣椒一齊食 超級好味呀 ~
里奧大人 8 點半放工 我就一路熨衫一路等佢番 攰到丫 之後食下花生 都脆丫 不過里奧大人話唔夠香 我話無所謂 因為真係好想食花生 ~
( 20-jun-2012 tue )今朝早餐食到一半 又收到 8 卦電話 又一齊食喇 ~
超級眼瞓呀 幾難先等到 lunch time 今日又有 lunch box 係前晚整嘅蜜餞肉排 唉 下次都係唔好整咁多肉 ~
嘩 終於每月一到 唔怪得個肚谷谷 同埋特別特別攰啦 我仲洽咗陣添呀 放工即走去睇醫生 拎埋聽日病假紙 咁就可以安心咁瞓 lu ~
無胃口呀 番到屋企即沖熱水涼 之後瞓下 睇下電視 等埋里奧大人番 我就入房瞓喇 ~
( 21-jun-2012 thu S/L )個肚都痛 不過可以接受 但又係嘔 所以呢日都係瞓 沖熱水涼 又瞓咁囉 ~
瞓到 3 點幾都係出廳睇電視 之後又係瞓下睇下咁 個肚都係扯住扯住咁痛 但叫做都有心機睇下電視 同埋想食嘢 不過最後都係無食 懶得行呀 ~
里奧大人差唔多 9 點先喺大陸走 番到黎 10 點幾 又買麥當勞加大餐 話特登比隻紫色杯比家姐喎 聞到薯條好鬼香呀 超勁想食 見到杯大可樂超勁想飲 不過都係忍下口 第一口食咁油膩嘅嘢會好反胃架 所以都係瞓覺算數 ~


text:
( 8-DEC-2013 SUN )
今朝諗住番教會 所以教 10 點鬧鐘響 不過里奧大人話好攰 都係唔番教會想再瞓 咁我都瞓啦 12 點先起身呀 勁 ~
肯定無得食早餐 咁就食午餐啦 其實午餐同早餐嘅食材都係一樣 哈 ~
食完就去買餸 里奧大人就番屋企開工 ~
番到屋企已經 2 點 瞓得太晏 d 時間真係好唔見駛 所以拿拿聲又執衫 之後就順便執廚房 ~
5 點再飲碗湯 里奧大人話對眼好攰 想出去行下 話陪我食粉果喎 所以出去食 tea 喇 之後再去德福行下就番屋企 lu ~
今次 d 皮唔煙韌 仲要好粉添 最搞笑係我之前同里奧大人 叙苑 d 粉果皮好煙韌好好味 咁佢食咗 1 隻先 但唔敢同我講話 d 皮唔好食 因為佢驚我先入為主喎 不過我都話今次 d 皮完全唔掂 佢話好在 因為好驚我話好食呀 哈
西多士 - 里奧大人話要有花生醬餡先好味喎 我對西多士就無咩興趣喇 因為細個食到驚 ~
燉埋肉汁 抖一陣又煮飯 其實今晚唔想煮架 不過尋晚食剩 d 餸 咁就煮啦 ~
是日懶餐 - 叉燒 ( 外賣 ) + 炒油麥菜
叉燒 ( 外賣 ) - 我連排骨都懶蒸呀 就咁喺太興買 $25 半肥瘦叉燒就算 ~
炒油麥菜 - 尋晚食剩咗大半碟豆豉鯪魚油麥菜嘛 咁我就去街市買多 1 斤油麥菜啦 唔駛落油都可以炒成斤菜 出面食嘢 d 油真係好勁 里奧大人食菜嘅時候話碟菜好抵食 咁我唔為意 之後佢食食下又笑住講碟菜好抵食 咁我知咩事啦 佢以為係尋晚食剩果碟豆豉鯪魚油麥菜呀 佢話就係覺得好奇怪 點解會咁大碟 我話我頭先咪講咗 我加咗 1 斤油麥菜黎炒架 唔聽人講嘢 ~
搞掂哂就沖涼喇 食埋生果同零食就休息喇 ~
喺泰國買番黎嘅 Honey Comb 超好味呀 好後悔只係買咗 1 包 不過當時又無諗過買包黎試 好味再買 因為餐餐都好飽 好飽之下試食 咩都會變唔好食囉 @@


text:
2015年6月6日 星期六
百匯酒樓 @ 官塘 ( 6-JUN-2015 )
明爐燒鵝皇
燒汁野菌牛柳條
椒鹽鮮魷
金沙蒜香骨
瑤柱金菇扒菜苗
金牌一品燒雞
豉汁炒蜆
馬拉盞炒通菜
瑤柱蛋白炒飯
( 6-JUN-2015 SAT )
有 d 眼瞓呀 下次如果再電髮 都係放埋星期六好 d 哈哈 ~
早餐食芝蛋治 因為要夠飽 之後 8 卦又話黎 我記錯咗佢今日 off 添 咁我之得叫麵餐啦 食唔哂可以比埋佢食 哈 ~
菇場唔忙呀 同佢一齊做高登仔 尋日同佢睇克羅地亞遊記 今日就睇西藏遊記 真係好羨慕 d 人 可以一去就去三個星期 仲要係自由行先勁 去到之後發覺有 d 地方去唔到就即改行程 比我暈咗都似 哈哈 ~
同 8 卦講話如果一生人去一次西藏就真係無撼 如果無死到嘅話 點知佢即話 " 無撼就可以死架啦 " 又係喎 嘩哈哈哈哈 頂佢 ~~~~
真係唔好講笑 我地由 10 點半開始睇個遊記 睇到 12 點 45 分呀 時間過得好快 哈哈 傾多陣就放工 yeah ~~~~
里奧大人今日要幫澳洲個姐夫買 d 汽車嘢 所以另一個姐夫約佢今日一齊去深水埗買囉 唔係就唔知喺邊度買 最令我火滾係幫手買嘢嘅姐夫問咗好多相關問題 反而叫你買嘢嘅姐夫就咁叫妳買乜買乜 買 GPS 呀大佬 買咗去到澳洲都用唔到啦 我同里奧大人講 唔該叫佢上網 check 下所有嘢先好叫人買啦 無理由係由我地通知番佢囉 ~
我真係覺得叫人買嘢就講得清楚 d 啦 大佬 妳唔係話買就買 要時間去搵架 買一樣嘢又要問番佢點點點 呢點我覺得最不知所謂 妳之前講清楚 d 啦唔該 完全係嘥人時間 咩都買後備 呢下難頂 一年內已經買咗比佢 3 部手機 + 2 部電腦 + 2 部 printer 有 d 嘢唔 run 係好易壞架 同埋核心問題係你要愛惜你嘅嘢 唔係一壞就買 咁點解我地用嘅嘢可以用幾年 一到佢手唔夠一個月就話壞 ?! 咁就當係佢唔好彩啦 咁啱呢部唔好 但無理由幾樣嘢都係咁家嘛 咁我又駛唔駛後備多部車同間屋比佢呢 ?!?!?!?! 我同里奧大人講 下次再係咁 我會出聲話佢 因為做埋 d 嘢好討厭 到時唔好怪我唔比臉囉 因為真係煩到人嘛 ~
佢地去買嘢 我當然唔去啦 同埋里奧大人知我唔太鍾意去呢 d 男人嘅地方 哈 咁我就約咗媽咪同家姐去新都城東海飲茶呢 ~
我放工已經即走架啦 估唔到高好又係坐小巴 我地等咗 20 分鐘先上到車呀 因為我同佢講我要去 3 期 但其實我只係熟 1 期 2 期 咁佢就陪我行呀 最恐怖係一上到大家樂見到溫總 真係係咪咁啱呀 好日星期六都唔去新都城 一去就見到佢 最搞笑係佢見完高妹再見到我 個樣係 O 咀 覺得我喺新都城出現好怪咁 哈哈 ~
高妹帶咗我搭地梯就走喇 其實好在佢帶我 唔係我都係兜圈問人 哈哈 ~
去到酒樓 我見到家姐同媽咪傾計 所以兜個圈行去嚇下佢地 因為家姐知我唔識去東海 諗住接我 所以佢見到我識黎就好驚訝啦 ~
今日我都無禁食祈禱喇 個心唔得堅定添 衰 ~
媽咪話肚餓 所以叫咗 d 點心食先 留番呢 d 比我食喇 家姐特登叫干蒸牛肉賣比我架 同佢飲茶 佢次次都會叫 因為佢知我好鍾意食 但就唔係間間酒樓都有呢
椒鹽魷魚鬚都幾好味 其實仲有碟豉椒牛河 又係幾好味
媽咪食嘅芒果布甸
我地飲到 3 點幾 之後就去買夾糖同軟糖 之後家姐車我地番屋企 ~
里奧大人話買呢 d 糖去旅行食喎 咁買啦 家姐同里奧大人都問駛唔駛買咁多呀 哈哈 是鬼但啦 之後再買咗包粟米朱古力比媽咪同家姐 share 再買多 2 包芝士杏仁片比家姐同媽咪 我就買咗夾糖比自己 咁就用咗 $200 錢呀 點解用得咁快架 ~~~~
家姐比咗張糉卷比我 實在太好喇 可以唔駛煮兩日飯 哈哈
番到屋企都 4 點 勁攰呀 諗住瞓陣 點知里奧大人佢地 5 點就到屋企樓下 咁車埋我去大姑奶屋企呢 ~
去到大姑奶屋企 里奧大人就整嘢 一齊坐到 6 點 45 分就過去酒樓喇 ~
食到差唔多 9 點就走喇 姐夫車我地番屋企 我覺得今日 d 動作係重覆囉 上車之後去食嘢 落車之後就番屋企咁 哈哈 ~
沖埋涼都 10 點幾 又睇下電視 12 點 45 分先瞓喇 慘 聽朝要 8 點半起身呀 ~~~~
標籤: 肥在外飲食篇
訂閱: 張貼留言 (Atom)


text:
Friday, September 30, 2011
Happy Shopping Day
今日睇完michelle,偷偷雞去左global essence入貨,今日真係狂買,因為唔知自己幾時生,所以要買定幾個月既skin care慢慢用,順便要買禮物比姐姐,買緊野時,媽咪有打比我問我睇完中醫點,我因為掛住shopping,敷衍講左兩句就算,過得黎港島,唔差在去埋太古買餵奶bra同收腹帶,點知去到冇一個款啱我,收腹帶又冇我size,真係玩野,咁一場黎到就是但買左兩個啪鈕款,同埋唔知搞咩會買兩套好貴既睡衣,真係癲左.買完一輪其實我真係好攰,連call的士都冇氣冇力咁,好不容易先等到的士黎,啱啱上左的士,老公就打黎,我咪呃佢話返緊屋企囉,哈哈哈哈.
今日真係買左好多野,買到我好驚呀!!
今日真係買左好多野,買到我好驚呀!!
Posted by Nic Nic at 2:58 PM No comments:
Wednesday, September 28, 2011
血壓高入院
其實我已經血壓高左一星期左右,不過影相前我一直唔敢講,因為一講,老公一定唔比我去影相,唔比我呢樣,唔比我個樣,本來約左30/9去QM覆診,但我唔想星期五先比人捉入院,所以今晚同老公傾完決定入院.撞鬼呀,入到醫院血壓又ok正常喎,少少忽高忽低,但因為我係孖胎,所以醫院都會留低我觀察下,今次入院準備充足,電話有電,又有得沖涼,very good呀.不過check check下,原來我開始有少少蛋白尿,其實已經要開始注意,因為血壓可以升得好快,如果血壓同蛋白尿都升,我就已經係確診妞娠毒血.今次好順利,第二日就比我出院喇,仲要係自己出院添呀.
Posted by Nic Nic at 2:56 PM No comments:
Tuesday, September 27, 2011
靚靚大肚相
終於都到左影相既日子喇,好耐冇比人影過相,其實有d緊張囉,出到tst泊好車,係美麗華食左碗拉麵,whatsapp埋marc就行過去jimmy度.嘩!!撞鬼呀,要行樓梯架喎,真係行到我半死,上到去,連講野都唔想,呆呆滯滯咁,我要休息一陣先可以開始化妝,老公好醒目咁落去買野飲比我,我一路化妝一路出汗,真係好辛苦呀.
到化好妝set好頭要影時,其實我都仲好不在狀態,因為覺得自己太肥,好唔自在比人影,唔似結婚個時,都叫瘦瘦地呀,不過好彩都叫係識jimmy,都好快投入到,但原來影相都幾鬼攰,又坐又訓又企又定型,老公就知道我死頂,但我為左影相留念,幾辛苦都會死頂.影左三個鐘左右,中間睇preview時,真係覺得冇揀錯,jimmy影相係勁靚,marc set頭都好好,至少match返我,唔會9唔搭8咁,睇相時我真係覺得好magic,連我宜家腫成咁,又唔知點解黑晒咁都可以扮到咁靚,影得咁好,真係好開心.
由於影完相實在太開心,所以過左the one行一陣同食野,仲買左幾個charm送比自己,開開心心又一日.
到化好妝set好頭要影時,其實我都仲好不在狀態,因為覺得自己太肥,好唔自在比人影,唔似結婚個時,都叫瘦瘦地呀,不過好彩都叫係識jimmy,都好快投入到,但原來影相都幾鬼攰,又坐又訓又企又定型,老公就知道我死頂,但我為左影相留念,幾辛苦都會死頂.影左三個鐘左右,中間睇preview時,真係覺得冇揀錯,jimmy影相係勁靚,marc set頭都好好,至少match返我,唔會9唔搭8咁,睇相時我真係覺得好magic,連我宜家腫成咁,又唔知點解黑晒咁都可以扮到咁靚,影得咁好,真係好開心.
由於影完相實在太開心,所以過左the one行一陣同食野,仲買左幾個charm送比自己,開開心心又一日.
Posted by Nic Nic at 2:55 PM No comments:
Sunday, September 25, 2011
信心生日會
挺著大肚子出席信心生日會,今日小仙女同姐姐都幫我買左奶煲,搞到好似係我生日咁,哈哈.啤生覺得我個肚好大,其實我又唔太覺,不過係好攰囉,企下都辛苦個隻,事隔太耐,都真係唔記得有咩要寫喇,只記得啤太今次揀個場地好好,至少有熱既食物同埋有個位安安定定咁坐.
生日會完左,我又扭要去新城市,其實係想去一田入貨,要買bb清潔用品同埋body wash,有bb展硬係要八下咁,其實冇咩特別野要買,行左一陣費時返屋企又肚餓,所以好快我地又再食野,我見自己都唔餓就話食壽b啦,因為我食少少熟野就得,老公可以食生野,點之兩個人食左個少少都要3百幾,宜家食野真係貴呀,食飽飽回家休息.
生日會完左,我又扭要去新城市,其實係想去一田入貨,要買bb清潔用品同埋body wash,有bb展硬係要八下咁,其實冇咩特別野要買,行左一陣費時返屋企又肚餓,所以好快我地又再食野,我見自己都唔餓就話食壽b啦,因為我食少少熟野就得,老公可以食生野,點之兩個人食左個少少都要3百幾,宜家食野真係貴呀,食飽飽回家休息.
Posted by Nic Nic at 2:53 PM No comments:
Labels: 朋友聚會
Saturday, September 24, 2011
瘋癲一日遊
首先帶左Nic Nic去洗白白先,放低左nic之後,我地就出紅磡去德國寶開倉喇,部養生機係我既target,一去到已經所餘冇幾,只好揀個比較新淨既,好快試埋機就決定買,跟住就一直諗好唔好要埋光波爐,要又放去邊呢?但老公一口話咁大個,放邊呀,咪同焗爐一樣,唔好買啦.好啦,想買個電煲,用黎坐月用,老公又話唔好,唉,咁算啦,一部攪攪機已經開心,最開心係想走個時見到個6刀杯,仲好好彩個亞姐比我地換喎,就係咁,我地部機只係個機身係display,個杯係全新架,幾抵呀~~
因為係開倉度玩創左個心,所以係咁扭要去行街,最後去左又一城行街街,主要係陪老公買西褲同鞋返工,因為佢個summer dress就快過喇,之前鞋又爛,褲又迫,唔買唔得,我自己係長期冇野啱買,玩完一輪食埋野先返tko接nic返屋企.
因為係開倉度玩創左個心,所以係咁扭要去行街,最後去左又一城行街街,主要係陪老公買西褲同鞋返工,因為佢個summer dress就快過喇,之前鞋又爛,褲又迫,唔買唔得,我自己係長期冇野啱買,玩完一輪食埋野先返tko接nic返屋企.
Posted by Nic Nic at 2:52 PM No comments:
Thursday, September 22, 2011
$10店收獲
今晚返媽咪度食飯,因為出親街都要搭的士,所以出左西貢之後就轉巴士去將軍澳中心行$10店,今日主要係買膠盤同盒比風爽洗pat pat,洗面,洗呢洗路用,其實都唔知買幾多個,行行下,睇睇下就買左兩個膠盒,4個膠盤,行完仲買多幾杯許留山返欣明苑.只要係買比風爽用既,連買幾個膠盤都覺得好開心,哈哈.
Posted by Nic Nic at 2:50 PM No comments:
Wednesday, September 21, 2011
贊育產檢 (32wk2d)
今朝自己一個出去贊育產檢,之前聽nanny講,今次會係最後一次去贊育,其實搞到大家都好似好緊張咁,好似準備好,見埋今次就要生咁,今日同平時一樣,都唔會等得好耐,比姑娘照完同醫生照,我通常都會盡量不停問醫生問題,死唔蝕咁,但我今日真係冇特別野想問,因為爽始終都冇追返上黎,我連續食左幾日雪糕都冇令佢大得快d,咁算啦,爽爽,你只要健健康康就夠,你唔想大隻就唔想啦,我放過你.今日風風有1.9kg(4 lbs 3 oz),爽爽有1.5kg(3 lbs 5 oz),照完同老公食埋lunch再去埋michelle度就返屋企喇.
Posted by Nic Nic at 2:48 PM No comments:
Sunday, September 18, 2011
$140買三日餸
完全唔記得$140買左d咩啦,只記得去左百佳買少少野,拎左$500出黎,諗住去買餸啦,點知日本城係唔收eps,夾硬用左我個$500,搞到我得返$140買餸,又唔想排隊禁錢喎,唯有慳慳地諗掂去啦,$140仲可以連埋買左一份蘋果同橙,我覺得自己好叻囉,哈哈.
Posted by Nic Nic at 2:46 PM No comments:
Labels: 生活逸事
Wednesday, September 14, 2011
AC + jusco + 執衣帽間
好早之前已經約左小仙女今日去ac,而我亦從不講比老公知我出街,下午去到ac,係舖度玩左一輪,買左一件衫一頂帽就同karen一齊tea,講笑講到我牙都軟埋先捨得走.之後同小仙女打的過左吉豬島行街街,大家一齊好開心咁摷堆$39.9,同埋買左兩pack手印布框比風爽用,其實我真係冇咩點行,但都已經好辛苦咁,想係吉豬島直接打的走又冇的士喎,唯有搭返小巴出地鐵站啦,出到去諗住搭綠的平d,點知等左我成半個鐘先有車,嘩,我焗到好想暈呀,超辛苦.
返到屋企,休息左一陣就執下個衣帽間,我都唔駛老公執架啦,只係幫我搬搬抬抬,但佢都仲係咩都話唔好搞,搞唔掂,唔掂咪搞到掂囉,唔知點解咩都唔掂囉,痴線架,日日都要我激氣.
返到屋企,休息左一陣就執下個衣帽間,我都唔駛老公執架啦,只係幫我搬搬抬抬,但佢都仲係咩都話唔好搞,搞唔掂,唔掂咪搞到掂囉,唔知點解咩都唔掂囉,痴線架,日日都要我激氣.
Posted by Nic Nic at 2:45 PM No comments:
Tuesday, September 13, 2011
執閣仔之一肚氣
中秋節翌日,一早同左老公講要幫我手執閣仔,點知又係執到一肚氣,一早講好要聽我話,點放就點放架啦,叫佢拎呢樣又話拎唔到,個樣要掉又話唔好搞,我坐係閣仔已經熱到頭暈,仲要激我.個屋企已經亂到爆炸喇,風爽又就出世,都仲係呢樣話唔得,個樣話唔好,咁唔執屋一係住多一層樓囉,如果唔係,邊有咁多地方放野呀?一有小朋友,屋企就要好多空間架啦,真係激死人呀!!!
鬧完一輪交,總算有d成績,掉左好多野,已經好好架喇,仲有好多野要搞呀,我邊有咁好氣好力呢?唉~~
鬧完一輪交,總算有d成績,掉左好多野,已經好好架喇,仲有好多野要搞呀,我邊有咁好氣好力呢?唉~~
Posted by Nic Nic at 2:43 PM No comments:
Monday, September 12, 2011
中秋BBQ
老公話想BBQ,所以今日出去買少少野返黎燒野食啦,知道大住個肚唔可以同人迫,又買得唔多野,所以都早左去街市架喇,去到時都仲見到有鮑魚,諗住買埋粟米先返轉頭買啦,點知唔夠5分鐘,已經咩都冇得賣,所有魚檔都係得魚,冇蝦,冇鮑魚,冇扇貝,冇象拔蚌,總之所有可以用黎bbq既海鮮都冇晒,所以是但係街市買少少野,之後去左百佳買塊靚扒開心下.出一出去,的出的入都要成舊水,其實我宜家出街真係好唔抵,去最近既mos都8x,唔好話去更遠既地方,真係冇事出街少破財,不過我都真係好enjoy製造小驚喜,如果我話想食咩,老公為我準備,我真係會好開心架.
買完返屋企,將所有野放好晒就要午睡,唔訓唔得掂,今次係我地一家三口最後一次bbq,下次再燒時,風爽已經出世架喇,希望一家五口,樂也融融.
買完返屋企,將所有野放好晒就要午睡,唔訓唔得掂,今次係我地一家三口最後一次bbq,下次再燒時,風爽已經出世架喇,希望一家五口,樂也融融.
Posted by Nic Nic at 2:41 PM No comments:
Labels: 食食食
Sunday, September 11, 2011
煩人大舅父
已經唔記得左呢個金毛過氣古惑大舅父有幾煩,我估都係不停講,有bb要點要點掛,不過當時有record低呢個subject,就照打d野當紀錄啦.
Posted by Nic Nic at 2:39 PM No comments:
Saturday, September 10, 2011
二家姐生日飯@西貢
慶祝二家姐生日,成堆人去左西貢食泰國菜,我宜家好似冇咩食得咁,辣又食唔到,生又唔敢食,食來食去都係串燒,蝦餅,不過一家人堆埋一齊食飯真係好開心,有傾有講咁.食完晚飯,拎埋我買個mini cake去左食糖水,因為人多,比左間房我地坐,好有privacy,勁正囉.我只係夜晚出去食一餐飯,行去食埋個糖水,都已經攰到行唔到去拎車,要老公揸車去滿記對面接我,同埋返到屋企係好似打完仗咁囉,體力消耗得勁快.
Posted by Nic Nic at 2:38 PM No comments:
Labels: 食食食
Thursday, September 08, 2011
產檢@翹康
今日專登約最後一個booking見Dr Yu,因為我想老公可以見多d肚入面既風爽,繼上次贊育話爽細一週之後,我已經好努力食不同既野,睇下爽鐘意食咩啦,點知今日爽係細左兩週,其實我好唔開心,同Dr Yu講到眼濕濕,但Dr Yu既冷笑話又令我喊唔出喎,不過一出病房,我就係咁同老公講,我唔擔心爽唔健康,我係擔心佢細過週數,如果突然要出世,佢一定麻煩d,始終大隻d好湊d架嘛,唉~爽呀爽,你乖d,吸收多d,過5磅先出世啦,乖乖豬呀.而風就好正常,完全乎合週數,以孖胎黎計,風真係好叻仔,哈哈.
p.s.今日Dr Yu仲影左一個肥嘟嘟既風風側面比我添呀,幾得意呀,哈哈~
p.s.今日Dr Yu仲影左一個肥嘟嘟既風風側面比我添呀,幾得意呀,哈哈~
Posted by Nic Nic at 2:36 PM No comments:
Aug Gel Nail + 八珍
去睇Dr Yu前去左整甲先,因為入過醫院,開始驚突然生得,所以開始左整全透明甲,快到爆炸,小玲仲要幫我整左磨沙面,我自己就一d都唔覺有gel甲囉.
整完甲,順便去八珍買埋醋,其實去街市買都得啦,不過嬌姨又話驚街市賣假貨,咁貴少少都係八珍買同加錢送貨囉.
整完甲,順便去八珍買埋醋,其實去街市買都得啦,不過嬌姨又話驚街市賣假貨,咁貴少少都係八珍買同加錢送貨囉.
Posted by Nic Nic at 2:34 PM No comments:
Labels: 花甲
Sunday, September 04, 2011
探momo
MoMo出世時,我去唔到醫院探佢,今日係同momo第一次見面呀.首先上去心心屋企,實在太守衛森嚴,上平台又登記,去到座頭又要等,等到我呢個大肚婆攰到痴筋,是但見到有位就坐,哈哈.
上到心心屋企,第一眼見到心心,真係覺得佢好勁,佢瘦過未有bb時呀,至少手已經幼左好多,魔魔集團應該除左我,個個都係瘦底,真係慘呀.由於我企多一陣都唔願,其實我全程坐係度,唔知做咩,最開心係不停偷食薯片,因為係屋企唔比食,去到人地屋企就係咁食,同埋今日markus趴左係房入面,睇到佢既相真係笑死,點解呢個小朋友有事唔高興時會趴係度咁得意架?
去完心心度,去左uniqlo買左兩pack底衫比風爽,跟住又去南豐睇玩具同拎車走人,宜家每次出街只可以數小時,太耐會好辛苦,連行都行唔郁咁.
上到心心屋企,第一眼見到心心,真係覺得佢好勁,佢瘦過未有bb時呀,至少手已經幼左好多,魔魔集團應該除左我,個個都係瘦底,真係慘呀.由於我企多一陣都唔願,其實我全程坐係度,唔知做咩,最開心係不停偷食薯片,因為係屋企唔比食,去到人地屋企就係咁食,同埋今日markus趴左係房入面,睇到佢既相真係笑死,點解呢個小朋友有事唔高興時會趴係度咁得意架?
去完心心度,去左uniqlo買左兩pack底衫比風爽,跟住又去南豐睇玩具同拎車走人,宜家每次出街只可以數小時,太耐會好辛苦,連行都行唔郁咁.
Posted by Nic Nic at 2:32 PM No comments:
Labels: 朋友聚會
Saturday, September 03, 2011
飲糖水
連續三日都去QM,真係去到人都癲,其實我蠢左,早知係醫院時叫姑娘比我飲埋,唔駛今日再去一次,宜家個肚大左,成日都會好餓,仲以為今次飲糖水會好暈同好餓啦,點之反而宜家大食左,飲完糖水唔覺得頂,只係有少少暈姐,好快就過左兩個鐘,抽埋血走人.
之後泊低左架車去中環睇michelle,再上埋global essence買野,以為會大手買入啦,點知sales姐姐話一田bb展賣baby boo仲平,所以我就留手去一田買,今日只買了eye cream同cleanser,之後返中環拎車返屋企,玩左大半日,好攰呀!
之後泊低左架車去中環睇michelle,再上埋global essence買野,以為會大手買入啦,點知sales姐姐話一田bb展賣baby boo仲平,所以我就留手去一田買,今日只買了eye cream同cleanser,之後返中環拎車返屋企,玩左大半日,好攰呀!
Posted by Nic Nic at 2:30 PM No comments:
Friday, September 02, 2011
出院了
訓左一晚,又早熄燈,又早開燈,係醫阮6點幾就要人起身,簡直係痴線架,因為冇準備入院,又冇得沖涼洗面,個人dirty到爆,個頭立到爆,好彩一早見左醫生,佢話比我出院,我就打比老公,大家商量完就叫左媽咪陪我出院.Lunch時老公同媽咪黎到,我就食埋醫院餐飯先齊齊走,老公跟我地車落左中環先,跟住我同媽咪去馬鞍山,佢幫我買少少餸,等我星期六日有飯食, 我一直都坐係街市出面等媽咪,個刻覺得媽咪真係好好,自己好幸福,第日我都要咁鍚爽爽,照顧佢,風風都要鍚,不過佢係男仔,應該唔駛好似女咁鍚掛.媽咪買完餸就搭車返屋企,返到去第一時間要沖涼洗頭,媽就幫我放好晒d野入雪櫃,沖完涼出黎傾左個幾鐘,佢走左我就即刻訓覺,直至老公返黎煮飯食,回家真好,係醫院真係訓又唔好,食又唔好,好辛苦架.
因為我地都太驚風爽會突然出世,所以個晚老公已經幫我執好左大半個走佬袋.
因為我地都太驚風爽會突然出世,所以個晚老公已經幫我執好左大半個走佬袋.
Posted by Nic Nic at 2:28 PM No comments:
Thursday, September 01, 2011
第一次入院
今日係我sl既第一日,本來打算去睇michelle保健下,約左lunch hour,諗住老公可以陪下我.今日好早起身,慢條斯理咁出馬鞍山搭巴士過海,去到灣仔,個肚開始有少少痛,我以為係內臟痛,仲whatsapp同魔魔集團講,一路傾計又好似唔太痛.直至到站落車,一企起身,原來都唔係少少痛,都幾痛下喎,不過好彩車站好近michelle診所,我好慢咁一步一步行,終於都到埗,當我以為可以見到michelle冇事既時候,點知個金短髮鬼婆原來冇幫我make appointment,我個肚又一直都痛,唔想行,只好一直等老公過黎.
老公黎到,我都仲可以同佢講發生咩事,都話比佢知我有d肚痛,老公問我要唔要入醫院,我仲話ok,本來仲打算落去食左lunch先再返黎等michelle,點知一出診所企係度等lift時,我已經好痛,其實痛又未至於令我喊,個種痛係令我好驚爽有時,點解係爽呢?因為係爽個邊痛,同埋我由灣仔到中環係咁拍爽個邊,佢個反應都冇平時咁好,所以我係好驚佢有事,我驚佢臍帶纏頸,入左lift我不停喊,有個媽媽仲叫我唔駛驚,入醫院好快生得,仲叫老公扶實我,落到街其實我已經行唔到,我好用力搭住老公,拖住隻腳黎行,行到馬路又冇的士喎,老公要過對面馬路搵車,我就坐埋左一邊,好彩有個好心姨姨見到老公搵到車就扶我過馬路我先上到車,上到車我仲係咁喊,我真係好驚爽有事呀,係咁拍佢都唔郁.因為太突然,我都唔記得自己可以直上病房,所以走左入急症,急症都好快有醫生見我,又有得照u/s,見到風爽都有郁有心跳,我個心先定落黎,佢地都算好快就推左我上k9,入到病房比人問完一輪,又要自己行去量血壓,磅重同換衫,老公又唔知比人叫左去邊辦手續喎,我又呆呆下比人捉左去駁機,好彩老公打左返工話我入左院,所以可以陪我耐d,我都唔記得左駁左幾耐機,姑娘話我有3分鐘一次宮縮,嚇鬼我,醫生見我時又話雖然宜家宮縮係疏左,但如果bb真係要出世,會有咩咩咩風險,又要打強肺針,但我當時得29 wk,真係嚇到我死呀,咁快出黎唔得架.當時我連打比媽咪都喊到7彩,始終第一次入院,又突然間咁痛,好彩去到6點前再駁機,宮縮已經冇晒,住一晚醫院冇事就走得.
度過了第一次入院過夜的一晚,之後兩個月,係不停入醫院,真係煩到爆.
老公黎到,我都仲可以同佢講發生咩事,都話比佢知我有d肚痛,老公問我要唔要入醫院,我仲話ok,本來仲打算落去食左lunch先再返黎等michelle,點知一出診所企係度等lift時,我已經好痛,其實痛又未至於令我喊,個種痛係令我好驚爽有時,點解係爽呢?因為係爽個邊痛,同埋我由灣仔到中環係咁拍爽個邊,佢個反應都冇平時咁好,所以我係好驚佢有事,我驚佢臍帶纏頸,入左lift我不停喊,有個媽媽仲叫我唔駛驚,入醫院好快生得,仲叫老公扶實我,落到街其實我已經行唔到,我好用力搭住老公,拖住隻腳黎行,行到馬路又冇的士喎,老公要過對面馬路搵車,我就坐埋左一邊,好彩有個好心姨姨見到老公搵到車就扶我過馬路我先上到車,上到車我仲係咁喊,我真係好驚爽有事呀,係咁拍佢都唔郁.因為太突然,我都唔記得自己可以直上病房,所以走左入急症,急症都好快有醫生見我,又有得照u/s,見到風爽都有郁有心跳,我個心先定落黎,佢地都算好快就推左我上k9,入到病房比人問完一輪,又要自己行去量血壓,磅重同換衫,老公又唔知比人叫左去邊辦手續喎,我又呆呆下比人捉左去駁機,好彩老公打左返工話我入左院,所以可以陪我耐d,我都唔記得左駁左幾耐機,姑娘話我有3分鐘一次宮縮,嚇鬼我,醫生見我時又話雖然宜家宮縮係疏左,但如果bb真係要出世,會有咩咩咩風險,又要打強肺針,但我當時得29 wk,真係嚇到我死呀,咁快出黎唔得架.當時我連打比媽咪都喊到7彩,始終第一次入院,又突然間咁痛,好彩去到6點前再駁機,宮縮已經冇晒,住一晚醫院冇事就走得.
度過了第一次入院過夜的一晚,之後兩個月,係不停入醫院,真係煩到爆.
Posted by Nic Nic at 2:25 PM No comments:
Subscribe to: Posts (Atom)


text:
( 25-APR-2014 FRI )
又 4 月尾喇 時間真係過得超級勁快呢 ~
餓呀 所以早餐一定要食米粉餐 其實勁想食麵餐 但真係食唔哂 所以食米粉餐算喇 ~
大粒全部唔喺度實在勁 free 不過我都有 d 嘢做 咁都唔錯 好快可以到 lunch time 呢 ~
今朝喺聖安娜買咗個酥皮叉燒包做 lunch 估唔到好味道噃 今朝買嘅時候仲係熱辣辣添呀 勁想即食呀 同埋我拎到番菇場 酥皮已經甩哂 lu ~
放工行咗陣一田超市先番屋企 因為里奧大人話好夜先放工 所以諗住買壽司番屋企 點知佢又話咳 唔食喎 咁算啦 番屋企煮麵食 ~
番到屋企抖陣啦 之後里奧大人打黎話 7 點有線師傅會到 嘩 好在佢打黎咋 我完全唔記得今晚有線黎收番解碼器呀 好在師傅真係準時到 咁佢走咗之後 我就煮嘢喇 ~
又係自己食先 所以我食辛辣麵 勁想食好耐架喇 哈 ~
是日懶餐 - 黑胡椒扎肉
黑胡椒扎肉 - 懶呀 但話哂佢都可以叫做係餸嘛 可以比里奧大人餸麵 ~
里奧大人 8 點半就放工 比我想像中早呀 感恩感恩 今晚又煮出前一丁比佢 不過講明之後一個星期都唔可以食出前一丁 ~
等佢食完 我洗埋碗 沖埋涼 再等埋佢沖涼就一齊睇心計 lu ~
今晚有 d 攰 我按摩嘅時候都好似瞓着咗 之後按完就醒番 其實果下驚架 因為驚一陣瞓唔到嘛 不過 11 點半都開始真係眼瞓 仲 feel 到一上床就會瞓到添囉 鬼咩 呢幾晚真係好難入睡 唔攰先奇 哈 ~
之前買咗包魚肉燒賣 所以今晚想試下 又幾好味喎 都幾煙韌 最怕係食麵粉咁 同埋又唔腥 我點埋煲仔飯豉油同桂林辣椒油 勁好味呀
( 24-APR-2014 THU )
又係瞓得唔係咁好添 天色又灰灰暗暗 真係勁唔想番工呢 ~
早餐食飛碟 一出去就聞到自己成身油煙味 慘 ~
菇場忙下停下咁 依家好小機會可以全情投入做私人嘢 lu ~
Lunch Time 又係行陣先買嘢食番菇場 今次買三餸車仔麵餐 因為同事話抵同埋好味道呢 所以我又試下 ~
放工去超市買嘢 不過糟糟打電話黎傾計 一路行一路傾 傾到都唔記得想買咩添 又傾咗半個鐘 好在今晚煮 d 餸係非常之簡單啫 哈 ~
今晚好有 mood 做煮飯同做家務 所以預備完晚餐之後就抹書房 ~
差唔多 7 點就煮飯 又係我自己食先 咁都好 做完再抹柜同執嘢 ~
是日懶餐 - 黑椒牛展炒脆肉瓜
黑椒牛展炒脆肉瓜 - 尋晚剩咗 2 條脆肉瓜 咁今晚炒埋佢啦 又好好彩比我記得自己買咗急凍牛展 咁就一次過炒埋去啦 今次又煮得好食喎 無 overcook 牛展 因為 d 牛展好薄 如果都可以煮到 overcook 就真係好勁架喇 哈 ~
里奧大人番到屋企都 9 點半 我煮出前一丁比佢食啦 等佢快 d 食 因為我想快 d 洗埋碗 快 d 沖涼休息囉 ~
呢排都係睇完 " 食平 DD " 先瞓 但次次都係越睇越餓咁 不過都唔會食嘢啦 因為睇完都瞓覺 咯 ~
( 23-APR-2014 WED )
今朝落毛毛雨 所以又涼咗咁噃 ~
食完早餐嘆報紙嘅時候 又見到渠王 不過我今朝好攰 無哂 mood 想講嘢 所以無叫佢坐喺我隔離 佢坐喺我後面 但我就等埋佢一齊番菇場呢 ~
菇場忙呀 好在可以抖一抖再忙 忙完抖一抖咁囉 ~
好餓呀 所以 Lunch Time 一到就飛去買米線 之後即飛番菇場開餐喇 但其實我次次食完碗米線 之後隔半個鐘就會覺得好脹胃 要飲茶消滯呢 ~
又黎 5 點先有急嘢做 不過做唔哂呀 好在聽朝比同事都 ok 唔係就要開 ot 架喇 ~
去街市買餸 因為今日好有煮飯 mood 呀 頭先一路買餸一路同 PMS 傾咗 40 分鐘電話 所以番到屋企要即刻煮備晚餐呢 ~
是日晚餐 - 蕃茄煎紅衫魚 + 瑤柱脆肉瓜
蕃茄煎紅衫魚 - 之前睇肥媽嘅 "食平DD" 整魚餐 所以睇果時已經超勁想食魚啦 尋晚同里奧大人講 睇完肥媽整蕃茄煎紅衫魚 一定要整黎食 佢見到碟魚就即刻同我講 估唔到妳真係整 咁又她難怪佢唔信嘅 我好小會話想食就即整丫嘛 不過今次煎得唔夠脆 下次要再努力 同埋呢 2 條細細嘅紅衫魚都要 $30/份 我覺得貴呀 同埋無咩肉食咁喎 所以下次我會買條大條 d 煎都易 d 啦 今次買咗 3 個蕃茄同 $2 蔥 真係配料勁過主菜 如果我放哂 d 蕃茄落碟 完全係唔見咗條魚添呀 哈 ~
瑤柱脆肉瓜 - 好耐無食脆肉瓜喇 所以見到即買 $5/3 條勁抵呀 今晚煮咗 1 條咋 因為我今晚其實唔太餓 因為食完碗米線滯到依家囉 ~
里奧大人 8 點番到屋企 咁煮個蝦子麵佢食啦 之後我洗埋碗就沖涼 lu ~
今晚又睇番心計 好似好耐無睇咁 ~
11 點瞓喇 但其實又唔眼瞓 丫 ~
( 22-APR-2014 TUE )
嘩 連放 4 日假 呢朝真係唔想番工喎 同埋尋晚又瞓得唔好 所以我 8 點先起身 ~
里奧大人仲慘 感冒呀 佢話上次見菜仔佢地 菜仔係咁包雲吞 話唔知鼻敏感定感冒喎 但里奧大人同佢飲完嘢之後 番到屋企都有 d 唔舒服 不過我無理佢呀 我自己都好攰 嘻嘻 ~
我仲係有 d 暈 個肚又有 d 唔舒服 但就唔係每月一到嘅痛囉 所以我沖完涼抖陣 都係打的番工喇 ~
早餐食燒賣 可惜呢間唔好食 但就近菇場囉 ~
好在菇場唔忙咋 我根本都唔願郁呢 ~
Lunch Time 又唔餓 所以就咁食芝士餅 + 朱古力奶 之後我同事買咗車仔麵番黎食 搞到我開始餓喇 慘 ~
坐呀坐 咁都有 d 嘢做 不過今日勁呀 我全日去咗 2 次廁所咋 真係唔想行呢 ~
超級勁餓呀 放工即走 我同里奧大人講話要食車仔麵 先到先等 不過我勁餓 所以一路食一路等呀 ~
頭先餓得滯 依家飽得滯 不過條腰就黎斷咁 所以都番屋企休息算喇 ~
抖陣就沖涼喇 之後睇電視 里奧大人 9 點就瞓喇 我就 11 點先瞓 之前成日瞓 瞓得太多 所以依家到 11 點都仲未眼瞓 但條腰痛嘛 所以先瞓咋 ~
( 18-APR-2014 FRI )
發達喇 瞓到 10 點自然醒 梳洗之後就落去食早餐喇 ~
個人好攰 又肚谷谷咁 可能作每月一到呀 所以 hea 到 1 點先出街 想出街但又唔想出得遠 咁就出旺角啦 因為好多車到旺角 唔駛等 哈 ~
行咗始創中心 之後我有 d 攰 所以去花園餐廳食 lunch 喇 ~
鏡頭葉壞咗 其實都幾得意 好似將張相加咗個相框咁
羅宋湯 - 顏色好得呀 但其實無咩味囉
肉眼扒 ( 黑椒汁 ) 配薯菜 - 最驚食 "乸" 過嘅牛扒 所以唔會再黎呢間食扒咯
肉眼扒 ( 黑椒汁 ) 配意粉
唉 本來諗住行埋聯合同花園街 但我真係有 d 唔舒服 所以都係坐 van 仔番屋企 咁里奧大人話想食龜苓膏 咁陪佢去食啦 我就食糖不甩 勁好味呀 ~
差唔多 8 點先食飯 我勁想食燒鴨呀 不過太興要等位 所以即去大快活 估唔到佢有好多位 可能 d 人去哂旅行呀 ~
食完行陣商場就番屋企喇 沖完涼抖陣 11 點都瞓 lu ~
( 19-APR-2014 SAT )
終於每月一到啦 今次嘔咗 2 次算係好架喇 不過個肚都有 d 痛 但食咗必理痛嘅經痛丸又 ok 喎 同埋感覺上好似無以前咁痛 但我都係要瞓足一日呢 因為都係瞓下醒下嘛 ~
里奧大人就做公司嘢 所以唔會驚佢悶 嘻嘻 ~
( 20-APR-2014 SUN )
今朝個肚都有小小痛 但就唔係劇痛 感恩感恩 ~
里奧大人陪我呀 所以無番教會 不過之後佢就幫我拎相機去 Canon 整 整完就約朋友 tea 實在太好喇 有朋友陪佢 唔駛佢成日喺屋企咁悶 ~
佢差唔多 6 點先番到屋企 所以我叫佢買水餃比我食呀 難得我有胃口嘛 不過我食得一半 叫佢食埋佢 ~
8 點佢去買焗豬扒飯 咁我都有胃口食 dd ~
抖陣就沖熱水涼 係勁熱果隻 所以次次沖完涼出黎都有 d 暈 要坐喺梳化回氣先可以吹頭 里奧大人就會話我痴線 成日咁熱沖涼 暈咗就大件事喎 ~
今晚勁呀 10 點入房瞓添喇 ~
( 21-APR-2014 MON )
瞓到 10 點 諗住一齊落去食早餐 不過個肚都有 d 唔舒服 所以叫里奧大人去大快活買早餐番屋企食 ~
感恩有胃口食到一份早餐呀 食完無咁暈 之後就睇電視 抖陣再沖涼 ~
我晏晝都唔餓呀 所以里奧大人自己買麵包同蛋撻番屋企食 最緊要唔好叫我食就得喇 ~
夜晚終於餓喇 我叫里奧大人去叙苑買牛肉飯 近近地嘛 不過里奧大人話去唐記買 因為好食 d 咁又係嘅 唐記嘅牛肉飯有埋菜架 感覺健康 d 同埋事實又真係好食過叙苑嘅 ~
食完抖陣就沖涼喇 聽日要番工喇 所以我 10 點幾就自己瞓先 lu ~
( 17-APR-2014 THU )
今朝手機上唔到網 仲以為死角位收得唔好添 點知原來我已經用哂 400mb 其實 3 月中已經 remind 我差唔多用哂流動數據架喇 不過我無理之嘛 同埋自己又衰 呢排成日打機 喺屋企又唔開 wifi 打機 所以話咁快用哂 400mb 啦 咁我即刻打比我 frd 呀 話佢知我手機無得上網 黎緊 10 日都比唔到葉比佢 因為我咁耐唔比葉佢嘛 我驚佢以為我死咗呀 哈 ~
早餐食熱狗餐 仍然係麻麻地好食 ~
菇場忙啦 忙到 lunch time 呀 ~
又未餓 所以行到 1 點 再買酸辣米線番菇場食 買埋 PMS 果碗 佢同我都要中辣 但今次係好辣啦 我地飲咗啖湯已經覺得辣 但平時一 d 辣都唔覺架 所以同佢食完之後 我地兩個嘅咀唇紅卜卜 我今次仲食到流眼淚添呀 勁 ~
原來我自己都係成日食雲吞酸辣米線 @@
仍然繼續忙啦 因為連放 4 日假 所以真係要做哂去囉 做到 5 點 25 分就搞掂哂 ~
今晚去官塘成業街拎曲奇唧咀器 雖然以前喺官塘番工 都知道有條成業街 不過我最後都係搵唔到啦 所以我去到另一楝大廈問管理員 好在佢知邊度咋 所以聽佢指示之後 我好快可以去到呢 哈 ~
拎完再去買麵粉 差唔多 7 點先走呀 勁鬼攰 條腰好似斷咗咁 所以都係坐巴士走人 真係唔想行呢 ~
去八方雲集買生餃子做晚餐 番到屋企抖陣就煮黎食喇 因為我想 8 點前食呢 ~
食完就沖涼啦 沖完涼真係勁舒服呀 因為精神哂 哈 ~
里奧大人差唔多 9 點先放工 我講明話佢有 10 隻水餃 但佢係都要食出前一丁 咁我話一定要食哂 d 餃子架 因為唔想留嘛 之後佢又話飽飽飽 一早話唔駛食麵都夠飽架啦 ~
聽日一連放 4 日假 所以今晚唔會咁早瞓啦 不過其實都係 12 點瞓啫 但對我黎講算夜架喇 哈 ~
薑蔥焗魚雲
虎皮椒炒牛肉
炸雞 ( 1 隻 )
腐乳炒通菜
( 16-APR-2014 WED )
尋晚都瞓得唔錯 感恩感恩 ~
雖然唔餓 但想食米粉餐呢 ~
老闆又喺隔離房開會 好在真係有嘢做咋 咁樣唔駛咁悶嘛 同埋佢出出入入都見我係做緊嘢 而唔係上網 哈哈 ~
見咁好天氣 所以出去行下 食完又再行下先番菇場 ~
放工番媽咪屋企坐陣 飲埋碗湯就出去食飯喇 ~
今晚家姐同姐夫都黎食飯 不過姐夫唔知係咪飲多杯就發牢騷 我覺得好煩呀 食餐飯係咁講講係咁怨 我覺得做人就係做咗就唔好怨 怨就唔好做 無人迫你嘅 好在佢同媽咪講咋 我同家姐都無理佢呀 我地自己傾計 呵呵 ~
佢又係煩 無啦啦講佢工人 明知媽咪一向都唔太鍾意佢工人 講佢做咩呢 咁事實佢工人又真係懶 同埋認叻 咁我都係果句啦 妳要佢做嘅嘢 佢做哂咪得囉 唔係一日 24 小時都要做緊嘢家嘛 ~
食完上媽咪屋企坐陣 之後就各自歸家喇 ~
里奧大人差唔多 8 點幾先喺大陸放工 所以佢食埋嘢先番屋企 咁我都沖涼先喇 之後就睇電視等佢番黎 好在佢 10 點幾已經番到屋企 咁陪佢傾下計 之後我就瞓喇 ~
糟糟喺日本買比我嘅手信


text:
( 11-dec-2011 sun )
里奧大人成 3 點幾先瞓 搞到我都瞓得唔好 醒咗幾次 不過好在可以瞓到自然醒啫 ~
瞓到 10 點幾 之後同里奧大人去麥當勞食早餐 其實我想煮麵 不過真係好想同里奧大人一齊食下早餐 一齊傾下計 relax 下咁囉 ~
唔番教會喇 里奧大人仲未做完尋晚份 Table 要博命啦 咁我就抹廚房 熨衫 開機洗衫 之後家姐打黎話同我 lunch 順便一齊睇衫 ~
我同家姐就去睇衫 去到一間 Shop 個人掛住玩電腦 正常有人入黎應該會話隨便睇 走嘅時候會講聲下次再睇睇呢 d 說話家嘛 佢一句說話都無 我同家姐講 就算見衫幾咁鍾意都唔會幫襯佢呢 咁之後去另一間 我地每睇一件衫 佢都講一句 我同家姐睇睇下都話好煩 所以即走 兩間嘢咁極端嘅 我好怕我一路睇 d 人一路係咁 Sale 大佬 要比人靜靜睇諗下家嘛 係咁講係咁講咁 Hard Sell 真係怕鬼咗妳呀 ~
睇到差唔多 3 點就叫埋里奧大人一齊食車仔麵喇 食完家姐又上黎坐 佢依家好鍾意玩夾公仔呢個 game 所以里奧大人都 download 咗喺佢手機 又幾好人喎 家姐坐到 4 點半就走 lu ~
我就拖地再執冬天衫 之後 hea 多陣就煮飯 今晚煮嘅全部係尋晚食剩嘅 其實我真係覺得自己算幾叻架喇 由一個飯都唔識煲嘅人 到依家都叫做可以煮到一兩樣見得下人嘅餸 不過如果我敢整新鮮魚同海鮮就更好啦 無咁悶嘛 ~
是日晚餐 - 茄汁蝦碌 + 黑椒金菇肥牛 + 香煎墨魚餅 + 蒜蓉炒油麥菜 + 淮山百合杞子山斑湯
茄汁蝦碌 - wow 好有成功感架 因為我唔會買新鮮蝦呢 里奧大人唔食蝦同蟹架 因為要剥殼嘛 咁我叫佢食蝦 佢縐哂眉頭話有殼唔想食 咁好啦 我拻埋殼 佢就即刻夾黎食 所以我都承機讚自己幾咁細心呀 邊樹搵呀 嘩哈哈哈哈 ~
黑椒金菇肥牛 - 我好鍾意食金菇肥牛架 不過又好小要買肥牛 因為真係好肥呢 ~
香煎墨魚餅 - wow今次煎得好金黃呀 超開心呢 加埋泰式甜酸醬超勁好味呀 ~
蒜蓉炒油麥菜 - 呢個炒菜真係超易無難度呀 ~
淮山百合杞子山斑湯 - 媽咪尋日特登煲比我地架 不過我地太飽飲唔落 留番今晚飲就最好呢
依家天氣凍 所以煮完 d 食物都好快凍 下次都係煮兩樣算喇 搞掂哂所有嘢就沖涼 又無咩電視好睇 索性熄電視睇雜誌好過呀


text:
香檳京都骨 - 里奧大人想食 因為酸酸甜甜幾好味 但食剩一大半 要打包 @.@
金銀蛋莧菜 - 都好多鹹蛋皮蛋
炸脆雞 ( 半隻 ) - 隻雞好似好瘦咁
楊州炒飯 - 里奧大人要食 但我無食呀 媽咪同工人又食白飯 所以又要打包啦 慘
今朝同 8 卦食早餐 今朝有佢喺度真係好 因為食唔哂比佢食 佢話飽 不過我都一定要佢食 佢又係一個唔浪費嘅人 實在太好 ~
嘩 真係超級邪 又係 11 點 50 分先忙 忙到放工都未做完添呀 但我都唔會做埋架 如果做埋真係 2 點都唔駛放工呢 ~
今日媽咪出院 家姐之前話接出院然後去鴻星飲茶 咁我都番屋企附近行下先 差唔多時間就去攞位 不過之後家姐話媽咪唔去飲茶 咁我都番屋企煲中藥同開機洗衫 lu ~
差唔多 3 點幾就同家姐食 tea 里奧大人又啱啱同佢姐夫 兒甥女買完電腦 諗住一齊食 不過佢要等埋佢家姐 咁我唔等 lu 同家姐食算 點知食完走喇 佢仲等緊佢家姐 勁 ~
炸雞肶薯條 - 可能因為想快 d 炸熟 所以將隻雞肶界開 炸完出黎完全唔似隻雞肶 家姐話隻雞肶唔入味 我話預咗啦 哈
牛什河 - 家姐最驚 d 蔥 但當我叫牛什河時 佢同我一齊講多蔥 算佢啦 ^^
炸魚皮 - 食到最後 1 嚿嘅時候 問家姐覺唔覺有羶味 佢話有呀 仲話唔敢同我講 驚我唔食 其實我想同家姐食好耐啦 睇下佢有無覺得有羶味 不過家姐話應該係腥 我話是但啦 因為唔會再食囉 @.@
我番到屋企 里奧大人打黎話唔等喇 番屋企 set up 電腦好過 ~
今晚同媽咪食飯 因為里奧大人知媽咪出院 又好耐無探佢 所以話一齊食飯 順便幫媽咪換屋企電話 今日佢都頻頻樸樸 我見到都攰呢 哈 ~
6 點半食飯 要就媽咪打針 食完就上媽咪屋企坐下 食下生果 8 點半就打針 等媽咪搞掂哂就番屋企 lu ~
媽咪又比咗 1 磅車厘子同 4 個橙比我 好在里奧大人幫手拎 等佢知道我次次番親媽咪屋企都有唔小嘢拎走 好重呢 ~


text:
2016年6月4日 星期六
大台
大台係過去二十幾年,因住香港獨特嘅文化氣候,從來無出現過真正嘅競爭者,係絕對壟斷嘅情況下,真係整D垃圾出黎都有人捧場.結果係呢個咁獨特嘅環境,大台主事者,基本上大致失去左競爭力同埋隨時代革新嘅能力,雖然佢地一路走來,始終如一,問題唔係佢地有幾堅持幾盡力做得好唔好,問題係個世界變左時代變左人心變左,以前用nokia,而家用iphone,大家鍾意嘅野唔同左,以前會睇你台戲,今日個個識轉台.
一旦市場上出現有力競爭者,大台即刻手忙腳亂,無諗過D人會轉台,甚至會比人柴台,你叫佢地變?唔係唔想,而係佢地做左廿幾三十年都係咁做,要變,真係有難度,傳統太多,包袱太重,D人又老,佢地想變,未出街之外,已係內部比人屌死左.再講,而家壇野仲未死,差左少少之嘛,為咩要變,變就一定會更加好?變左嘅話,新客未搵到,又得失班舊客咁點算.所以無論變嘅動力,同變嘅能力,大台都無乜.
去到呢D位,大台通常會繼續鞏固自己做緊嘅野,認為大家只係一時糊塗,受人唆擺,點都係愛大台嘅.咁佢地通常會將原有嘅野玩得更大花更多資源,希望勾起大家集體回憶,重圓舊夢.通常去到呢一步,都係死亡嘅第一步,因為已經無新野賣,要靠老本,食老本都仲頂得時,變革意欲更加低.
對大台黎講,真係瀨一鑊勁反而係好事,一黎知道真係有危機,所謂生於憂患而死於安樂也,而且瀨一鑊勁嘅話,又可以向管理層問責,震走緊D西人,加速新陳代謝,大台跌30%,一十定會驚覺檢討從新出發.最危除嘅情況,係慢慢咁陰乾,但今年跌D人,下年又跌D人,穩定而慢速下跌,溫水煮蛙,到察覺問題時,已經散得七七八八,再想翻新已經無本錢.
係呀,講支聯會六四晚會大台.
訂閱: 張貼留言 (Atom)


text:
維京人地處極北之地,只有遍地冰雪.誰知道,他們常不守遊戲規則,常攻人不備,並大肆掠奪.這次又不按牌理出牌,為了鑽研 iPhone 及編程,而買了人生中第一台 Mac 機.亦建立了這個 iPhone Blog.
2014年2月28日星期五
實用俄語學習 app 推介 (1)
咁唔知大家又有冇興趣學吓俄語呢?維京人一向興趣多多,學 language 都唔例外,乜都想了解一下.見俄羅斯咁紅都有興趣了解下俄語嘅皮毛.
喺咁多個香港及台灣人鐘意學嘅歐洲語言裡面,俄文真係好似相對比較少人學.而相對嘅學習資料亦冇英語,德語,法語,意大利語等咁多.
咁如果唔想報 course 住,但又想了解俄語嘅話可以點算呢?唔駛擔心,維京人都做咗少少嘅資料搜集,搵咗幾個俄語 app 試過一下.有啲要錢有啲唔駛錢,大家按自己需要去 download 啦.
ypa! (Cheers 嘅俄文)
Russian Alphabet
直接簡單字母卡,俄語 001 必備!有發音,學習筆順,quiz 功能.不過淨係得大階.(雖然俄文大部份大細階都係一樣樣)
可以喺 App Store search "Russian Alphabet" 或直接點擊呢度去 App Store download.
Russian Alphabet!
另一個俄文字母 app.有大細階同發音,唔錯.
點擊呢度去App Store 相關頁面及下載.
Russian Numbers
同 RussianAlphabet! 同出一系.學俄文數字寫法及發音,從 0 到 1,000,000!
點擊呢度去 App Store 相關頁面及下載.
暫時介紹住三個先.下次繼續!
想留意維京人嘅即時推介,可以去維京人 Twitter 頁面吖.
Cheers~
#Russian #俄語 #俄文 #pycckий
2014年2月23日星期日
係時候用 iPad 感受吓玩冰壺嘅樂趣!
冰壺除咗考驗運動員嘅體力外,其實都仲好考策略同埋團隊精神.喺網上呢兩日都有人 post喺屋企用地拖同水桶嚟模彷玩冰壺,真係好鬼過癮.
咁上過玩冰壺癮,原來又唔係冇辦法嘅!原來 iPhone 同 iPad 都有好多呢類 app.維京人強烈推介其中一個叫 Curling3D HD 嘅 iPhone/ iPad app!佢 support 多人對戰,仲有 Chess On Ice 等策略,仲模擬冬奧會各國家隊嘅進軍玩法,加上 3D 效果同唔錯嘅 sound effect,真係玩到大呼過癮!
各位要 download,可以去 App Store search Curling3D HD,又或者直接點呢度去佢 App Store 個 page download!Enjoy~
2014年2月12日星期三
極度沉迷 - The Blockheads
MineCraft 另一樣好嘅地方係,佢喺唔同嘅 platform 都可以玩到.包括 PC,Mac,iOS,Android 甚至 Raspberry Pi 上面都玩到!
今次同大家介紹嘅,其實係一個類似 MineCraft 嘅 2D game,叫作 The Blockheads~
Blockheads 嘅玩法其實真係同 MineCraft 一模一樣.不過 2D 其實容易上手過 MineCraft 嘅 3D 好多.
遊戲一開始喺係一個 system randomly generate 嘅世界,有山,有水,有森林,有沙漠,更有地底洞穴. Blockhead 可以向左或者向右行,圍繞地球走一圈.要留意你去到深海可能要食海橾吸氧氣,去到天寒地凍嘅地方記得要搵件皮草著吓,行到攰記得要 craft 張牀嚟瞓下.
要整咁多工具,當然記得要不斷掘地.掘吓掘吓甚至會搵到鑽石同黃金等.如果你巴之閉嘅話甚至整個土豪金皇宮出嚟嘆吓都得!
遊戲中玩家亦可以通過 Time Crystal 去加快自己夢想世界的建設速度,甚至創做更多嘅 Blockheads,從而發展出一個多姿多彩嘅虛擬世界.
維京人甚至整咗一條橫誇大半個世界嘅鐵路,真係掘到我儍!
Enjoy the game! Cheers~
2014年2月8日星期六
維京人又再浦頭鳥~
2010年9月25日星期六
喺 iPhone 自制 Ringtone
喺度維京人就冇乜興趣教你用其他 PC / Mac 機嘅軟件整 m4r ,反而留意到喺 App Store 度有好多聲稱可以整 Ringtone 嘅 App.有朋友見到都好有興趣,但一般睇 App 嘅 comment 後都覺得好似好複雜咁,唔太敢恭維.維京人一於管住大航海嘅精神試下 download 嚟玩下.
喺排行榜較高位置嘅有 Ringtone Designer 同埋 RingtoneMaker,兩個都有 Free 版,不防 download 嚟玩下.Pro 版要收錢,但 Ringtone 長度較 Free 版嘅 20秒多咗 10秒.
呢兩個 App 用法好簡單,只要安裝後跟指示做.各位可以喺 iPod 度選擇心儀嘅歌即可.問題係好多朋友㩒完 "Save" 或 "Create" 後,都唔知隻 Ringtone 放咗喺邊度.
呢個時候,先將部 iPhone plug 落去電腦嘅 iTunes 度先 .冇錯,用 App 整 Ringtone 有個“缺陷”,就係都係要返去電腦先可以做.喺電腦嘅 iTunes 裡面,搵到自己部機,選擇頁面 "Apps",即係平時可以揀啲咩 App 裝喺自己部機嗰個頁面.拉低少少,會搵到 "File Sharing" 嗰部份.
然後你就會搵番 Ringtone App 嘅 Files.選擇有關嘅 file,save to 喺自己部電腦度先.咁樣你就已經完成整 m4r 嘅步驟.
最後埋門一腳,返番去你部電腦,點擊啱啱 save 完嘅 file,佢就會自動出現喺 iTunes 嘅 Ringtone Library,選擇 Sync 機即可將 m4r sync 去你部 iPhone 度吖.攪掂!
睇就好似好複雜.但整咗一次之後就會發覺其實呢個方法都唔係太難.有興趣嘅朋友可以試吓吖.
2010年9月13日星期一
用 iPad 睇雜誌,又平又方便!
至於睇報紙,香港嘅就已經有 頭條日報,AM730,SCMP,The Standard 等,又係冇得頂.
咁雜誌又點呢?一樣有! 其中 Wired 前兩個月已經出咗 App 版,完完全全利用咗 iPad 嘅功能.除咗雜誌內可以 flip 嚟 flip 去睇唔同嘅 topic,做得比較好嘅係好似上咗 web site 咁,某啲頁面仲可以有動畫同埋 Video 睇.將 iPad 嘅特性好處發揮得淋漓盡致.
淨係睇 Wired,可能有 D 齌,維京人今期推介一個超好嘅 Magazine Reader 入大家,佢就係 Zinio 喇.不過好遺憾地呢個 App 淨係可以响美國嘅 App Store download, 暫時仲未登錄香港 App Store.
呢個 Zinio 點解值得推介?就係因為大部份嘅外國雜誌,都可以 through Zinio 呢個網站買到.維京人就訂咗 MacWorld, PCWorld, Maxim 同埋台灣嘅天下雜誌.
乜話?台灣雜誌都有?冇錯,甚至連內地部份雜誌都有㖭呀.
雖然呢個 App 喺美國嘅 App Store 睇到,但係免費嘅.至於買雜誌,則可以 through 佢個 web site.大部份都平到冇人有,例如 MacWord, US$19.97就有 12 期,比起買 physical 嘅一本雜誌,平成 75% 有多!
Zinio 除咗有 iPhone / iPad 版外,亦有 PC 同理 Mac 版.無論有冇 iPhone / iPad,訂雜誌同睇雜誌都好方便吖.
如果想 download,可以 click 呢度吖.
另外呢個 App 一個唔係咁令人滿足嘅地方係日本嘅雜誌特別少.不過呢個小弟都有其他 App 可以推介.得閒就 post 下俾大家.
Cheers!
2010年9月12日星期日
Portrait Lock
實情其實好簡單,呢個係 iOS 4 嘅 feature 嚟嘅.當我哋 double click home button 顯示 multi-tasking bar 嘅時候,掃去左手面最左邊粒 button, 就會出現把鎖嘅物體.呢個係表示 Portrait Lock,一按即會响畫面右上角出現呢個 icon.亦即係話當你打橫部機,本來會打橫嘅 App (例如 Safari, email 等)都係唔會打橫嘅.
呢個 function 最啱搭車嘅時候用,人多擠迫部機震嚟震去都唔驁畫面又打直又打橫咁煩.
同樣 iPad 亦有呢個 function. 不過唔係軟件層面而係硬件層面處理.只要睇下部機右手面最上嗰粒 physical button 就係喇.
你話 Apple 嘅 design 係咪真係好貼心呢.
2010年9月1日星期三
Perfect match: iPad + Apple Wireless Keyboard
自從出咗 iPad 後,維京人真係愛不釋手.日日喺屋企都攬住佢嚟上網,check email,睇 ebook,上 Facebook,真係好多時連電腦都唔開都做到晒要做嘅嘢.
只不過,當返到公司,好多時都要處理文件,唔用電腦又好似幾影響生產力.就算 iPad 嘅 app 點 fancy 點多功能都好,最唔爽嘅都係要大量打字時.要知道,雖然 iPad 嘅內置 touch screen Keyboard 其實都唔錯,但係如果要輸入一 D 好長嘅一段文字,其實都要用手指督下督下.
我又唔係老細,回覆 email 如果淨係答 OK 或者唔 OK 就話啫,但實際上又真係唔得.就係咁,維京人成日都想搵 D 好打字嘅 iPad solution.
喺 Apple Store 度搵下搵下,搵到專為 iPad 而設嘅 iPad Keyboard Dock,可以將部 iPad 插落個 dock 度,即可以 keyboard 輸入文字.Apple Store 買嘢有個好處,就係好多用家都會俾對產品嘅一些評語,可以睇過先決定買定唔買.
噢,原來呢個 iPad Keyboard Dock 都唔係咁好㗎咋噃,浄係可以打直放部 iPad!嘩!唔掂喎,小弟多數都打橫部機嚟用,打直先打到字唔係好接受到囉.
結果呢,維京人就選咗 Apple Wireless Keyboard.呢個 Keyboard 係用 bluetooth 嚟連接 iPad 嘅.除咗 iPad,iMac 甚至 iPhone 都用到,咁樣好似好抵咁喎.除咗打字外,喺 iPad 度選擇語言只要按 Ctrl - Space,而大細聲光暗度等嘅 function key 都 OK,好開心呀!呢個真係一個 perfect 嘅 solution!
大家有興趣嘅話,可以諗諗佢!如果有更好嘅 solution,不防喺度留個言吖.Cheers!
2010年8月28日星期六
有 iPad,有 productivity!
久違了嘅維京人呢幾個月簡直顛咗.為乜?之唔係為咗玩 iPad 同埋玩 iPhone 4 囉.
既然玩得咁開心,都係時候要喺度 share 番下玩咗 D 乜嘢先.為咗隆重其事,小弟特登改咗呢個 Blog 嘅版面,甚至連 title 都改埋 +iPad 全新版.諗起都覺得小弟好有誠意,呵呵.
維京人係四月初一出嘅時候買 iPad 嘅,淨係買 App 都駛咗唔少錢同埋時間.喺度分享一下,希望可以幫到大家.
1. GoodReader
唔駛多講,見佢長期高據 Top Charts 頭一兩位嘅位置就知道.呢個 reader 除咗可以讀取你嘅 email,FTP,MobileMe,DropBox,Box.Net 等等嘅文件外,仲可以幫你儲喺部 iPad 度,等你得閒可以睇.家下我當咗佢係 Mac 機嘅 Finder 或者 MS 嘅 Windows Explorer 一樣.
2. DropBox
家下興玩 Cloud Computing 同埋 Cloud Storage.當你有個 file 想喺部電腦度傳俾部 iPad,有乜計?DropBox 可以幫到你.類似嘅 App 有 iDisk(即 MobileMe),Box.Net,SugarSync 等.DropBox 勝在可以裝個 Software 落你部電腦度,Drag and Drop 非常 easy.如果 SugarSync 有 Search 功能嘅話我會揀 SugarSync.
3. PCalc Lite
如果連計數機都冇部,點樣提高生產力?
4. Documents To Go Premium
唔想俾錢買 Page 或者 Numbers,但又要有 Word 同埋 Excel 嘅 function,咁點算? DocToGo 係你嘅選擇.Excel 加咗 password 等 feature 都有,同響 PC 度用相差無幾. Premium version 仲可以修改 PowerPoint file 同埋 access DropBox, Box.Net 等,連 GoodReader 都可以慳番!(咁當然,GoodReader 仲可以打開 Zip file 等,USD 0.99 都係必買嘅)另一選擇係 QuickOffice,如果用過嘅朋友不防俾下意見邊隻好 D.
5. Keynote
咩話?又話 DocsToGo Premium 可以改 PPT 文件?係就係,不過如果你真係想用 iPad 做 presentation,建議都係整個 Keynote 幫幫你好 D.
6. 1Password Pro
日理萬機嘅朋友應該會有萬千嘅 User ID 同埋 password 要記嘅.App Store 裡面有好多記 password 嘅 Software,其中 1Password 近期嘅 version 仲可以將 core file 放喺 DropBox 度,咁就無論用 iPhone 定 iPad 都可以 synchronized 啦!
7. Evernote
個人鐘意嘅 notes app 係 Awesome Note,但係等咗成幾個月都未出 iPad version,唯有用番 Evernote.D 筆記放喺舊雲度,無論喺 PC,Mac,iPhone 等 update 咗都可以喺 iPad 度睇得番.又一個 Cloud 嘅實際應用.
8. Speak it!
實情 iPhone 版可能更方便.輪入英文然後讀出嚟,同鬼佬開會前即刻補補佢.
9. To Do List
So far 用緊 Things / OmniFocus,但係仍然鐘情 iPhone 版嘅 Awesome note.OmniFocus 好貴(USD 39.9 !!!),而且介面嘅設計同 iPhone 又有少少唔同,成日都唔知佢係咪同步.OmniFocus 比 Things 有個好處,就係可以將資料放喺 MobileMe,又係 Cloud Storage 例子.
10. LogMeIn
Remote Access 嘅軟件 App Store 有一大堆.試過 LogMeIn so far 都好滿意,都冇試其他.
2010年5月16日星期日
iPad 維京人
差唔多冇寫呢個 Blog 有成一年有多.最主要嘅原因係眼見 App Store 嘅 App 又越出越多,而又越嚟越多 App 係值得介紹,以小弟一己之力,根本冇可能喺度同大家分享.反而各 iPhone User 對 App Store 嘅操作越嚟越厲害,自己搵 App 都唔係咩難事.所以就有也點寫咯.
Anyway, 維京人喺四月第二個禮拜買咗部 iPad.由於唔係好多人有用過,同埋好多人都想知道好唔好用,值唔值得買等等,會陸陸續續 post 一 D 使用心得俾大家知.快 D bookmark 咗呢個 blog 先啦.
Cheers!


text:
新一年既兔兔年
對於一向喜歡兔仔既
應該好好慶祝一番
不過年尾真係好忙
屋企過年前剛剛裝修好
工作由10開始未停過
忙到年卅晚放4點都要成7點先走得
過年都冇去辦年貨
都係早兩日同屋企人係百佳買左d薯片同朱古力咋
所以 今年既新年好簡單
大年初一
老豆豆同媽咪一早就起身煮齋
男朋友下午過黎拜年
我要落街陪男朋友揀生果砌果籃呀
揀左我同家人最喜歡食既生果
整左紅噹噹既果籃 好有份量
仲好有新年氣氛呢
大部份生果都紅噹盪 簡直係新年既最佳點綴品!
精華呀~~~呢盒50蚊既士多啤梨真係好新鮮好大粒好甜
呢個果籃 除左用黎送比爸爸媽咪
可能係用黎提親 哈哈
今日男朋友同老豆豆講左喇
我地打算明年上半年結婚
唔擇日 因為想星期六日擺酒
起初都擔心父母唔喜歡我地唔擇日
不過媽咪話冇所謂 老豆豆都話我地喜歡就得
呵呵 可以揀日子~
不過 aunt有個小小要求 就係有兩個月唔揀得
農曆二月 - 我地兩個生日既月份
農曆三月 - 清明
跟住我記得有次同媽咪傾呢類野既時候佢又講過
農曆正月 - 唔好係新正頭擺酒
農曆閏四月 - 唔好係閏月結婚 唔係幾年先1次結婚週年
農曆七月 - 鬼節
農曆九月 - 重陽
如果計埋父母既生日 農曆二八十月都唔揀得
即係話一二三閏四七八九十月都唔得啦 (唔擇日都搞成咁…)
我唔想農曆五六月 因為我極度討厭熱!
男朋友唔想等咁耐等到12年年尾 即係農曆十一月同冬月都唔會揀
咁樣原來好簡單好多 仲易簡好多
因為而家得返年頭既兔年冬月(新曆12年1月頭到月中)
同埋農曆四月(新曆4月尾-5月中)
12年1月就係我喜歡既兔年同埋冬天
12年4-5月就係雙春+閏月年 好意頭
就睇下呢3個月邊個假日好啦


text:
Eason 嫂 徐 濠 縈 就 唔 避 忌 喇 , 佢 話 我 影 都 出 唔 到 喎 , 傻 啦, 打 格 咪 得 !
據 知 吳 彥 祖 同 佢 女 朋 友 加 兩 隻 狗 影 輯 靚 相 , 晒 衫 好 clean .
衛 詩 都 有 去 撐 場 , 仲 同 Terry ( 左 ) 影 晒 合 照 , 但 佢 話 冇 份 影 寫 真 : 「 公 司 實 唔 畀 啦 ! 」
西 人 在 香 港 一 向 馨 香 , 國 際 級 攝 影 師 Terry Richardson 來 到 香 港 , 港 星 即 刻 排 隊 畀 人 影 寫 真 . 相 集 未 出 , Terry 同 大 品 牌 DIESEL 先 搞 個 展 覽 , 晒 佢 裸 男 裸 女 作 品 , 搞 到 FBI 叫 吳 彥 祖 影 相 時 , 佢 都 尷 尷 尬 尬 : 「 可 唔 可 以 去 clean 地 方 先 影 ? 」
反 而 媽 咪 徐 濠 縈 就 好 醒 話 : 「 你 咪 影 囉, 影 到 都 出 唔 到 啦 . 」 再 加 埋 傳 聞 影 輯 勁 激 相 2R , 識 做 到 用 手 幫 相 中 裸 男 遮 一 遮 , 咪 搞 到 外 國 長 大 的 吳 彥 祖 唔 得 大 方 . 係 咯 , 阿 吳 生 , 呢 度 好 dirty 咩 ?


text:
15 June 2016
台灣太魯閣行山(花蓮,新北,桃園) 2014-02-22to26 – Day.03a(24Feb14)
一早起身執營煮早餐,望望天,天色良好,快手封好野食完早餐就出發去慈母橋(全長10公里行程由慈母橋行到去燕子口),因guide遲左,我地8點先出發,係錐麓古道入口前既簡介牌講解下依度同日本人同太魯閣原住民既關係就開始行了
首先要係入口個小郵箱度掉個入園紙入去先可以行,一開始就係好多碎石既地方,不過就好近河邊,影左陣相睇下d古石就再行,無耐就到左一個急升上斜既一公里,guide話依度比較辛苦,而且佢見我地full gear咁行覺得我地好奇怪,可能台灣人一係行山一係露營好少我地咁又行山又露營掛
行完一公里就到左一個隧道,guide話要去小解就要去,因前面好少地方有得方便,而且女就更會麻煩,所以台灣好多女仔行依度都少飲水反而易中暑,對於我黎講,我話只要有多兩個人一前一後阻住條路我就可以搵地方去了,唔會有咩擔心,不過當然依度有得去就先去左先啦,出口有一大舊石係度,我估又係地震時震落黎既,花蓮唔係咁穩地,要行都其實有一定既危險性架
再行就開始有鐵鏈,guide話本身古道特別係用黎運大炮既路應該全部係平路,但因日久失修加上花蓮成日地震,有d古道已經爛左,要改行山路上山,所以有d地方就要爬,不過其實比起之前一日既文山步道,感覺上差不多可能依度仲好少少添,但有大背囊有時就唔多方便,我估細背囊行山會開心d
之後有d爬下碎石山有時d路都幾窄,所以又有鐵鏈,都算唔錯,如果唔係唔小心踩到碎石,可能就會飛落山,雖然之後睇相好似好驚險咁,不過還好啦
2個鐘後就到左一個斷崖口,加上藍天都幾靚下,影完相又行,睇下之前一日行既文山步道(卒之見到果個兩邊都係山崖既地方了)又睇下獸洞,guide話6點後既夜晚,d動物會走晒出黎會好熱鬧,再睇下花花草草咁,行下鐵橋等等
其實依度望落都幾高,如果有少少畏高既都應該行唔到了,行過一鐵橋時,朋友見到有蜂巢,guide話係胡蜂,好危險既蜂種,夏天會非常多,所以行山有危險,好彩依度咁近山路既蜂巢d蜂仰訓緊,所以guide都影左相之後會叫有關人事去處理
丫入山時見有幾個太魯閣人員入山,聽講係執垃圾同睇古道既狀況保養等等,十公里路都幾煩下,不過睇得出台灣真係好保護依個山同古文物,再行見到一大堆草,guide話d果實可以食同當水飲,食落酸酸地咁都幾解渴,佢話原住民入山都唔帶水重要係邊行邊搵有水植物解渴就可以了,睇落都幾多植物有水份補充,睇完仲有一d沿石生長既植物,都幾靚下,之後12點左右就到左一空地坐低食下野先再行
行過一條橋,guide話原住民會收埋d鹽係山,因方便補充鹽份(山上欠缺既唔係水而係鹽份)同埋如果捉到動物就可以用黎保鮮免變壞,再前少少見玻璃樽碎片,係日軍時代留低清楚寫有大日本麥酒,樽身都好厚下
[22/02/14 to 26/02/14]
Photo Link <<<<<<<<<<<<<<<<
No comments:
Subscribe to: Post Comments (Atom)


text:
今日港足有多場比賽喺港九新界上演,想睇有保証嘅,俾60蚊入旺角大球場有甲組聯賽傑志 vs 太陽飛馬,想睇其他比賽?九龍仔有乙組聯賽永義 vs 葵青,斧山道運動場有丙組油尖旺 vs 沙龍元老,天水圍運動場有丁組聯賽葛士寶朋友 vs 首飾等等,任君選擇,最怕你唔郁.
我參加咗《一個月甲乙丙丁睇到你仆街冚家鏟盲腸炎下照撐港足大行動》(簡稱盲撐港足行動)呢個性幻想飛機計劃,盡量每個月嘅4週抽時間睇4-5場現場比賽,甲乙丙丁各睇一場,因為香港足球唔止頂級聯賽嘅甲組,仲有乙丙丁組,預備組,女子聯賽及青年聯賽,今個月睇咗一場甲組,一場青年聯賽及兩場丁組,所以今日就選擇咗丙組觸目大戰油尖旺 vs 沙龍元老(駒騰).
出發去斧山道運動場前應該做咩?應該食飯囉,人唔食飯點得呀?首先搭小巴出聯和墟,聯和墟有北區美食天堂之稱,多間北區著名餐廳都喺聯和墟,但係我就揀咗冇咩人堂食嘅《和豐園》,食咗個厚切餐肉蛋飯加屎汁(沙爹汁)加多杯凍茶多啲人奶,30蚊,普普通通嘅碟頭飯,要食平啲可以上街市,要食好啲可以去《群記》,要食簡單啲可以去《四眼仔腸粉》,但揀《和豐園》,就係貪呢度冇咩人,唔洗聽到咁多嘈雜聲,不過今日跑馬日,所以午市都有幾檯客賭馬,雖然我唔賭馬,連波都唔賭,但睇住佢地一邊食麵一邊屌老母屌到反起在甩埋出黎在用aa超能膠黐返在屌,明明唔識你都可以走黎話你知呢隻馬幾好幾Fit又剩,又真係幾有趣,不過如果賽馬只有賽馬,賽馬只有欣賞,冇得投注嘅話,今日《和豐園》午市分分鐘我一個包場.
我又諗起一個假設問題,港甲開賭,對香港足球之益處就係有錢袋,可以用呢啲錢搞青訓及提升球員人工等,壤處就係大部分人只為賭,你打成點關我柒事,最緊要我贏錢,我贏錢,你就係一個好球員,我輸錢我就屌你老母個臭,成百人喺旺角大球場門口企喺到等你出黎,啲球員就慘,冇得賭嘅時代已俾人屌到爆炸,有得賭嘅時代俾人屌得更勁,啲賭仔可能擋你係隻馬咁屌,香港足球可能多咗少少收入但就苦了一班球員咯.
講返場比賽先,現場有幾十個球迷喺看台睇比賽,以年青人為主嘅油尖旺不敗積37分暫列丙組第一,而擁有多位前甲組球員嘅沙龍元老(駒騰)就暫列第七,今場油尖旺派出鄭廷智,陳海彰,覃鉅晴等球員,沙龍元老就派出郭文迪,李韋狄,羅振南,阮健文,賴啟卓,楊熙智等球員,現場沙塵滾滾,不過冇咩好講,乙丙丁係咁上吓.
上半場沙龍元老攻勢較多,但油尖旺反擊速度高,戰情都幾緊張,16分鐘油尖旺攻勢,一個直線單刀破門領先1比0,22分鐘沙龍元老楊熙智近門撞射高出,半場完.
下半場油尖旺嘅邊後衛覃鉅晴K角位遠射略略高出,26分鐘油尖旺把握沙龍元老中場失誤單刀在射入成2比0.42分鐘沙龍元老底線傳中,似射似傳下笠入追至1比2,最後油尖旺 2-1 沙龍元老贏波繼續不敗,油尖旺嘅覃鉅晴攻守皆可,今日其中一個亮點球員.
睇得乙丙丁組,預咗有啲球員名不經傳,所以我呢啲未進入智能電話年代嘅原始人,如果決定去睇乙丙丁組,喺前一晚會抄低兩隊球員名單,在用Google揾吓陌生球員嘅資料,打咩位,打過咩球會,呢啲資料都會抄低喺筆記簿內,咁係因為我覺得有心去睇嘅,應該要有少少準備功夫,HKFA.COM資料不足係好正常,資料不足下就要靠自己去發掘,我末必認到場上22個人,但至少唔好連邊個叫羅振南,潘嘉煒都唔知,但我更希望HKFA.COM可以加返個球員冧把,雖然WFC.


text:
十二月一日 天色好好呀 但好凍呢
楽しいTokyo -DAY THREE- 富士急Highland
雖然離開富之湖 但富士山一直都冇離開過我地 去富士急highland嘅途中 富士山都跟住我地呀 佢真係好靚 媽咪同嗲地好努力咁沖奶比我飲 諗住可以一邊飲 一邊訓一陣 點知原來車程唔夠十分鐘呀 搵笨咩 沖得奶嚟都落車咯 唯有邊行邊餵啦...
媽咪同嗲地好耐之前都去過富士急喇 一次落大雪 一次就玩得好少野...今次同埋我呢隻化骨龍去 百般滋味在心頭呀 梗係啦 多左我嘛
聰少一去就就話要玩過山車 琴晚聽嗲地講過呢架過山車都好高好驚架 但呢個時候嗲地居然話唔驚 仲話唔係好高啫...搞到yee ee心思思想玩 我好想提佢唔好上當呀 但我唔識講 嘻嘻...好彩媽咪暗中同yee ee講話好驚 yee ee先決定唔玩咋 如果唔係 yee ee一定叫到飛起喇 哈哈哈
聰少同嗲地買左 Big 3 可以包三樣野玩 第一樣挑戰嘅就係全世界最高嘅過山車 媽咪同yee ee為表支持 陪佢地上三層樓幫佢地影相 加油喇 唔好大叫呀....
喺佢地貼錢買難受 自己比錢嚇自己嘅同時 我想食雪糕tim 公公 有冇樹多比梨味呀?
果然 到佢地嘅時候 聰少大叫呀 遠到咁都聽到 哈哈哈 笑死我地喇 有冇人叫得咁大聲 低b架 媽咪好努力幫佢地影相 可惜枝鏡頭問題 影得唔遠呀 呵呵
過左一陣 佢地落嚟喇 c雞撐飯蓋 兩個都話好好玩 仲話想玩多次 哼 我就唔信喇 媽咪冷笑一下 就抱左我睇旋轉木馬 木馬好靚呀 好想玩 但佢地話我唔玩得 所以冇得去 唯有下次啦...
之後我地去左thomas land 上次媽咪冇嚟到呢度呀 原來呢度比佢地想像中細 得幾架火車頭火車 商店...於是佢地影左幾張相就走lu 我都唔係太鐘意呢度 走都好嘅 ^^
離開thomas land 洗手間途中 見到牛奶妹cafe呀 一個客都冇嘅 奇怪奇怪...
我地仲去左華納影城 我見到翠兒 翠兒同我個名一樣架 都係叫 Titi 好親切呢 華納影城隔籬就係溜冰場 日本人好注重親子關係呀 連溜冰都同埋小朋友 非常好呀....
行左一陣 去埋洗手間 就見到鬼太郎先生喇 媽咪初初仲估我會驚 點知我一d都唔驚 仲周圍摸周圍走 好似好開心咁呢 我最鐘意隻大眼 好得意呀...
離開鬼大郎先生屋企 聰少話要去玩高卡車 於是我地又去玩咯 點知玩完佢地呻笨 一d都唔好玩 同澳門嗰d爭好遠呀 好彩唔係貴啫 嘻嘻
食lunch之前 媽咪話想去哈姆太郎地帶呀 見人地d相好靚 點都要見識下喎 行左一陣 終於到喇 真係好唔錯喎 有個哈姆太郎小公園 仲有哈姆太郎摩天輪 我一見到摩天輪就指住要玩呀 於是媽咪好快手咁買票陪我玩 錫晒媽咪 上到去見到公公婆婆嗲地同我揮手 我好開心呀 哈哈 titi好高呀 而佢地好矮 好快就轉左兩個圈 落返去lu...bye bye啦小小摩天輪 下次見!!!
行晒成個富士急樂園lu 我地趕住去食午餐 今日食海鮮火鍋呀 有日本豆腐啦 長腳蟹啦 帶子啦...佢地仲分左d烏冬比我食 好滑呀 好好味 多謝婆婆 睇返嗲地媽咪係咁吮蟹 都唔理我喇 都係婆婆好 去到邊都以我為先 所以我都係最鐘意跟住婆婆 穩陣!!!
食完海鮮火鍋 我地行多陣就走咯 臨走之前 yee ee同媽咪買左枝特式雪糕條 我試左一啖 媽咪諗住攞返之際 我就大喊啦 仲咩搶我野呀 好好味呀 titi唔想比你地呀 我好鐘意食 你地就我一次得唔得啫...鳴鳴
可惡嘅yee ee同聰少後尾哄我比佢地食 初初我唔比 後嚟見枝雪糕好凍 就比d佢地食啦 點知原來媽咪落左聖旨 佢地食晒我枝雪糕!!! 就係咁 我成枝雪糕比佢地食晒 好唔甘心呀 抵佢地凍死呀!!! 蝦titi冇好下場架...
女人真係麻煩 臨走仲去掃埋富士急間shop 仲要買到野先抵c喎...唉...今次連婆婆都癲埋 係咁掃貨呢...


text:
十一月三十日 天色好好 適合觀賞紅葉
楽しいTokyo -DAY TWO-箱根賞紅葉
行左三個鐘puroland 我開始眼仔訓喇 好彩呢次車程兩個鐘可以訓耐d 我地今晚去富士山浸溫泉呀
小泉生話富士山好曳曳架 成日都匿埋架 唔知一陣見唔見到佢呢? 媽咪又出絕招喃嚰功喇 我被迫投降喇.....ZZZzzzzz
訓訓下 聽到巴士煞車聲 我半開眼仔 見到媽咪嗲地yee ee同聰少落左車呀 後尾聽佢地講 原來架車已經開左一個鐘 所以中途停比大家休息下 去下洗手間 食下野 雖然得15分鐘 但見佢地好落力買野食呀
上返車 見到佢地買左肉飽啦 豆沙芝士魚燒餅 蝦波 仲有好特別嘅hello kitty蜜瓜飽 聽媽咪講呢個飽超好味 所以好多人排隊 媽咪初初諗住唔排架喇 後嚟都係忍唔住排隊 一食落口 覺得排十個鐘都抵喎 佢都傻傻地架 titi就一定唔排喇
飲飽食醉d鴨仔自然上返車lu 繼績衝向富士山 yeah!
未返富士山酒店之前 我地仲去左兩個地方架 第一就係行程焦點所在 亦都係媽咪揀十一月去日本嘅原因 就係好靚嘅紅葉喇 媽咪之前喺北京賞過一次紅葉就著左魔 今次較好時間都係為左睇紅葉 媽咪之前有問我想睇雪定紅葉架 但嗲地話雪唔應該喺東京睇 於是就揀左紅葉喇...每年紅葉淨係喺十一月出一陣架咋 跟住好快就變落葉...
第二個地方就係掃貨好地方嘅premium outlet喇 喺嗰度媽咪再次大出血呀 而嗲地都好努力咁幫媽咪放血呢 哈哈
終於到左賞紅葉好地方 ~ 箱根平和公園喇 一路上都見到好靚嘅紅葉 秋葉中有黃色啦 橙色啦 深紅色啦 鮮橙色啦 鮮紅色等等 一層層唔同顏色喺山頭度特別好睇 媽咪媽咪 我好想落地地行呀 好舒服 titi好鐘意呢度呀 可唔可以留耐d呀?
媽咪帶我去敲平和之鐘喇 bom bom bom 哈哈 我同媽咪敲左三聲 公公即刻入左三次錢呀 點解要入錢呀? 公公指指鐘隔籬個memo 噢 原來敲一次要100yen 哇 都好食錢啫....
媽咪第一時間帶我去洗手潔淨一番 入鄉隨俗嘛 之後我仲見有個伯伯飲完d水就吐痰呀!!!
逗留一個鐘 時間啱啱好 媽咪同嗲地影左好多相呀 有人景 有風景 滿載而歸 最後媽咪仲帶我去一個好有日本特式嘅公園玩左一陣...
除左紅葉之外 富士山今日都算聽話 肯出嚟一陣 雖然唔太清楚 但總好過冇丫 咭咭 想知酒店嗰邊有冇得睇富士山? 好快會見到答案喇!
買埋熱熱的紅豆沙同粟米湯 跟住就上返車車 去outlet買野咯!!!


text:
Beautycornerhk Makeup & Hairdo
服務詳情
評語 提交評語
Christine喺我朋友介紹俾我嘅化妝師,搵Christine之前其實我都有去另一位化妝師度試過妝,但個化妝師嘅風格就同我唔係好夾,之後我就去咗搵Christine試妝.佢有個好大好靚好整齊嘅個人studio,令我感覺好舒服,唔喺商場小店嘅格局.另一方面,佢又好努力幫我化到一個我覺得滿意嘅妝為止.例如期間佢就會問吓我覺得咁樣好唔好,我就俾意見話其實我想化成點,佢就再幫我化,好盡力咁達到我嘅要求,所以我就決定請佢幫手.
我哋係喺九龍塘伊甸園嘅玻璃教堂嗰度註冊,大約係2個鐘左右,化妝師都喺嗰度幫我化.嗰時我啲頭髮好短,但我就好想整一個喺前面都會睇得到嘅髮髻,於是佢就幫我加啲髮片整上去,整得好靚!然後我嗰時前面喺有劉海,整咗陣到出場之前我就同佢講其實我唔係咁鐘意,希望可以整到大約係點.佢完全唔會話「唔係啦,OK呀」嗰啲,而係好冷靜咁即刻就住我想要嘅效果幫我整好,一啲都唔會心急,仲反過黎安撫我!嗰日到我要march in之前其實喺滂沱大雨,大雨到連新娘房都水浸咁,連對鞋都濕埋,搞到我即刻勁緊張!因為由新娘房到證婚場地仲要段路係戶外,我嗰時真係勁緊張,不停咁問「落雨點算好呀?點解會咁大雨架!」,成個人勁驚勁亂.嗰時Christine就安慰我話「無事嘅!唔使咁擔心!」真係超體貼!到見到細雨咗嗰時,佢仲同我講「細雨咗喇!一陣就好天架喇!」,真係好感謝佢當時咁體諒又冷靜咁安慰勁焦急嘅我.後來到要march in嗰時真係晴天,真係好開心!
因為經過註冊嗰日已經好滿意Christine,所以雖然影prewedding嗰度有包埋化妝師,我都請咗佢喺影prewedding嗰時幫我化妝,確保影出黎喺我想要嘅效果.無論係化妝定髮型,我都覺得好滿意.如果唔係咁啱我婚宴嗰日佢有booking,我一定婚宴嗰晚都會請Christine!
2000


text:
一早就比文迪嘈醒,個傻婆話瞓得唔係幾好(緊係瞓得唔好啦,比SASA搶晒張被,又唔敢郁倒佢喎!
),所以早d起床去
.
見到窗簾有幾個"Lung Lung",好搞笑,三星級酒店係咁上下啦!跟住SASA都醒埋,大家梳洗完就過705問Jocye同芳芳(佢兩個今朝幾點返呢?)攞張早餐劵落去食早餐,雖然個早餐無乜好食,但SASA都可以試食齊每款咁滯!
果兩隻野就繼續瞓,因為預咗十二點到官也街"山度士"食葡菜,所以由佢地瞓多陣啦,點知十點半左右果兩隻野走過嚟話去食早餐喎!
佢地食完早餐仲有成粒鐘先退房,所以買咗副啤牌玩鋤大Dee,大家玩到鬼剎咁嘈!
玩到夠鐘退房喇,向官也街出發,因為要去晃記買肉切酥比NatNat做手信,排晒長龍,所以就叫佢地先去尋找山度士.傳來壞消息,又係裝修呀,點解我地咁黑仔,為有轉投"木偶",發生乜事呀,又係裝修!想走又唔走得住,因為肉切酥一個鐘頭後先有得攞,為有去"公雞"!
蒜蓉包唔錯,加埋咖喱牛尾一流配搭!
炸蝦角唔係好掂,麵包包住隻蝦炸!
由於芳芳要走先,我地就搭巴士到碼頭,擺低行李到儲物櫃,再繼續我地行程!
搭的士到義字街行吓出入口店,但係無乜荀貨執到喎,再去三盞燈食緬甸麵,但行到去又好似仲係好飽咁,大家決定搭的士去漁人碼頭食刨冰!
透心涼刨冰,正正正!
處處有賭場,我地玩咗幾手,輸咗成舊水(緊係啦,跟本我地就唔識玩,搞到果兩個可官幾開心呀!)
夠鐘去手信街買手信同埋食晚餐,諗住食三元粥品,點知要七點先開門,唔理咁多,去到有乜就食乜啦!
比我地亂打亂撞去咗間聯記面家!
手信街入口有檔明記牛雜好鬼正!蘿蔔就好唔得!($40)
韮菜爽甜,豬紅夠滑!
上湯鯪魚球好香滑,炸雲吞太多油喇!
加埋汽水,今餐食咗$102,抵呀!
返到香港先知阿蘇介紹係度食蝦子麵,唔怪得知個事頭婆係咁問我地食唔食啦!


text:
slim SQ2 倍效纖 天然瘦身排宿便上午10:47
前一陣子收到邀請,試用最新的Slim SQ2 倍效纖5日的體驗裝
佢係由馬來西亞進口,亦都通過左有毒元素.重金屬.農藥殘留等等的測試
所以都可以放心食用,始終食落肚仔的,要小心D選擇嘛
先睇下佢個樣:
係有五包的輕瘦飲(沖劑)及10粒輕瘦草本(藥丸)
先講下早上飲的冲劑
開左袋就聞到羅X臣啫喱粉芒果味,同埋少少話梅味,
似啫喱粉味都可以想像到有幾"人工化",但都不至於難聞
開左水就要盡快飲,我試過放低左一陣就變左jelly左,杰到飲唔到
賣相方面我就覺得唔係太討好,因為o個隻綠色好唔掂(所以我都唔post出黎嚇街坊)
至於味道方面,我個人認為就覺得勉強ok囉,甜甜地咁,可能因為我太唔鐘意啦
仲有,d粉開黎開去到沖唔溶,點開都會搞到有d浮游物,個樣真係幾趕客,
希望有關方面可以改善下啦
至於輕瘦草本(藥丸)就好好多,唔洗煩,我食丸仔一向冇問題,我可以話係啪丸王
我會o係食完飯之後食左佢~
一般人都會分開早上同晚上食,而我去到第二日就開始自己轉食法
因為早上飲完輕瘦飲,要再飲水(1-3杯),我第一日真的有飲足3杯,結果搞到成肚水
所以第二日開始就將沖劑同藥丸都放在晚餐後,純粹方便自己
至於呢5日都一直有去廁所,我諗我o既宿便都有唔少,去完個人真係感覺輕鬆左,肚仔亦平左少少
Overall五日o既成績都有1.5kg,因為我係一個好難落磅的人,所以成績都滿意的


text:
行完市集,我哋先過去 Mall Street 嗰邊行吓啲商店,之後行番過去 Nzone 間舖頭,一心諗住朋友起程之後再係附近行多陣,就出車去跳傘場地幫朋友影佢降落嘅一刻.
可惜去到 Nzone 先知朋友預約咗嗰程跳傘因為風大取消咗;估唔到呢日咁好天個活動都會因為天氣嘅原因取消 .
紐西蘭南島自由行 2014 - Skyline Queenstown
行完市集,我哋先過去 Mall Street 嗰邊行吓啲商店,之後行番過去 Nzone 間舖頭,一心諗住朋友起程之後再係附近行多陣,就出車去跳傘場地幫朋友影佢降落嘅一刻.
紐西蘭南島自由行 2014 - Creative Queenstown Arts and Crafts Market
呢個 Creative Queenstown Arts and Crafts Market 係逢星期六係皇后鎮嘅 Earnslaw Park 開市嘅.同呢日上晝去嗰個 Remarkables Market 唔同,呢個市集冇季節性,一年四季只要當日好天冇落雨就有得過去行.
紐西蘭南島自由行 2014 - 皇后鎮市內觀光
皇后鎮市中心地方查實唔係好大,呢日晏晝我哋係市內觀光全程都係步行冇揸車.
紐西蘭南島自由行 2014 - Day 7 皇后鎮 Remarkables Market
呢日朝早唔使趕時間,可以慢慢煮個早餐食完先出車,出發去今次旅程嘅最後一站,皇后鎮.
去旅行嚟講,我個人其中一個最有興趣去嘅地方,就係當地嘅本土市集.所以計劃行程陣時,我都會專登留意一吓每個落腳點附近會唔會有啲又熱鬧又有本地特色嘅街市市集可以過去行吓.
紐西蘭南島自由行 2014 - Chasm
係 Milford Sound 回程番 Te Anau 呢段路沿途查實有幾個好值得一去嘅景點.不過我哋出車離開 Milford Sound 陣時個天都仲係落住幾大雨;見個天氣咁差,大伙兒原本係諗住放棄唔去回程途中嘅景點,直接開車番 Te Anau 旅舍煮飯休息嘅.
紐西蘭南島自由行 2014 - Day 6 Milford Sound
之前一晚知道去 Milford Sound 條 Highway 因為大雨封咗路,嗰晚都幾擔心第二日預約咗去 Milford Sound 程船河有冇得成行.我哋當日預約咗嗰程船河開 11 點,我哋係 Te Anau 查實最遲 8 點幾鐘就要起程出發.
紐西蘭南島自由行 2014 - Te Anau 住宿篇
今次係 Te Anau 落腳嘅係一間叫 Bob and Maxine's Backpackers 嘅旅舍,下面個地圖就記低咗呢間旅舍嘅位置.


text:
八月七日
三十五個月至三十六個月閒記
小ti笑得咁開心嘅?
因為tima答應會續迪士尼個annual pass 仲會upgrade個pass呢
今日星期六 我地續期後就可以入樂園喇!
小ti呢個樣成個k3咁 哈哈 好老積呀!
隻眼睜到咁大做咩呀 我地唔係靚仔喎 唔洗電我地...
天文台又話今日有幾陣雨嘅? 點解會咁曬咁熱架?
我地喺迪士尼正門等緊續期 小ti已經幾十個pose同表情喇
登登登登 續期既禮物 仲有其他coupon呢
史迪仔嚟架 好靚靚!
今日太熱喇 我地一部份時間都喺禮品部 呵呵呵
之後有人話要探buzz ....
要射射buzz
噢 小ti大個喇 佢自己都打到一萬分喇
今日買左套閃咭紀念簿 仲有公主相架...
奇妙嘅事情嚟喇 今次我地撞到woody同jessie呀!!!
我地仲排到第一位 woody jessie同小ti玩左好耐呀
jessie狂錫小ti數次 再同佢轉圈跳舞 諗住走啦
woody拉住小ti 示意小ti要錫佢一啖先走得 哈哈哈
影相架埋玩 都用左四分鐘到呀 後面d人有d燥呢
anyway 佢地哄得小ti好開心好開心 佢一行開就好開心咁話 :
媽咪 我好開心呀!
估唔到woody最後扯住小ti要佢錫佢一啖呀
OH MY GOD!!! 除左toy story 仲比我地見到毛毛同大眼仔呀!!!!
好衰架 搞到我地好好好興奮
興奮到呢度 都三點幾咯 shop多一陣就走咯....
走啦 生日會嗰陣再嚟啦!


text:
但係睇過呢個樹木生態展覽之後,覺得好值得推介俾大家!
因為都有幾多唔同嘅節目,所以先行入去L1藝廊,跟番時間表登記自己想參加嘅項目
場內放置了許多唔同樹林會搵到嘅嘢,例如樹枝,樹皮,松果及其他小果實
小朋友可以發揮自己創意同樹木玩遊戲,砌出自己鍾意嘅圖案
兩兄妹商量緊砌D咩好!
哥哥開始好專心咁諗吓砌咩造型好!其實簡簡單單嘅材料已經好足夠俾小朋友玩
芊芊好似去街巿買餸咁,不停出去拎唔同材料,大家要記住臨走前要將所有材料分類安放在籃子裡
你睇佢哋拎到成枱面都係,一陣都唔知點執喇!hahaa....
最特別係呢一籃,因為佢係全場唯一一籃唔係樹木上搵到嘅嘢,大家估吓係乜?
當入場大家都集中去玩中間的遊樂設施,我哋就先去玩吓過三關同埋非洲樂器先
跟住又過嚟呢邊玩吓樂器先,天然嘅音樂聲音真係特別好聽
兩個亂打一通,但係好動聽!哈哈~
最後我哋先玩呢個障礙賽,先捐山窿!個樹窿設計得好好,專登中間開個窗俾爸B媽Mi可以同小朋友影相
第二個障礙係"Z"型的獨木橋,芊芊平衡力都幾好喎!
臨走前同埋兩個景點影張相先,佢哋成日自己有哂Pose有哂造型,真係超攪笑!
整個展覽造型都好細緻,一D都唔馬夫!周圍都充滿樹木,好似行咗入去個有冷氣嘅森林咁!
展覽由春天講到冬天,樹木的變化及整個生態系統,每一個環節都會題到,可以俾大家好快好簡單咁去認識
雖然唔可以成個森林搬過嚟,要依賴樹木生存的昆蟲亦不只於此,但係都悉心的將幾隻香港旱有的竹節蟲(似枯葉樹枝般的)帶嚟俾大家睇
兩個哥哥好好人,知道我唔夠光影,所以俾D光我等我影得好D
有冇諗過樹林裡有咁多唔同種類嘅小果實
佢哋拎起畫筆,揀自己鍾意嘅顏色喺樹輪上油上唔同嘅Pattern
兩個一油咗少少就要叫對方「你睇吓我!」欣賞自己的作品
哎吔,哥哥你油乜嘢呀!落得太多水啦起哂泡
芊芊有媽咪幫手之下油得幾好!
油完之後將紙張印落去木頭上再掃一掃
樹輪拓印作品完成啦!職員姐姐話好似個Pizza,哈哈哈~
同自己嘅作品影番張相先!
之後仲可以用英文字印章印落去
然後每人再揀一支小樹枝,喺射燈之下跟住樹枝個影畫番出嚟!
希望大家有冇嚟呢個展覽都好,都要一齊努力去愛惜樹林(其實身邊有好多人繼續樹木的保育工作)
一路行到尾會見到有個出口,沿住扶手樓梯一直落到L0層
L0藝廊展覽出秋冬之下的樹木
樓梯對住的就係「樂」葉空間,這裡係一個模彷大自然的空間
好多好多顏色筆預備咗喺度!
哥哥第一個一支箭咁跑咗入去畫,對於小朋友嚟講未必認識很多或明白這個展覽的背後意義
但係藉住每一個環節,佢哋慢慢已經感受到樹木可以帶俾佢哋快樂,純淨,簡單的生活
呢度嘅一葉一草,就算放在一梱梱禾乾草上的松果及楓葉都係百分百「堅」嘢,唔係假貨嘅擺設
芊芊當然要畫埋一分啦
唔好誤會,呢D唔係佢哋畫嘅,哈哈!
唔好忽略咗頭頂上的樹枝裝置,設計得好有心思!
如果一有機會及時間我都鼓勵大家多D帶自己小朋友去感受大自然,不過未有呢個機會前嚟呢度都係不錯選擇
秋天及冬天的生態系統究竟又係點呢?其實樹本身自己一直都可以供給自己養分,神的創造實在好奇妙!這就是生命....(突然感觸起上嚟)
最尾有一個閱讀區,雖然參與唔到故事分享時間,但係都可以自己嚟呢個閱讀區自己睇些關於樹木嘅圖書,場地都佈置得好自然好簡單,十分舒服!
書並唔多,簡單幾個坐墊,舒舒服服的坐喺度同小朋友一齊睇睇圖書,真的不錯!
攪攪震的芊芊睇兩睇就變身做Model
如果走之前幫手填一填問卷,就會送D明信片或者咭紙花卉勞作番屋企玩!
臨走前見到個懷舊磅重機,兩個以為係地鐵買飛....(哥哥今日呢個Look都幾襯部機喎!)
樹睦人和 Fantastic Forests 簡介
展覽日期
2 - 21/8/2016
時間
10:00 - 17:00
費用
全免 (如團體申請導賞團,請預先登記)
5239 1502
網頁
www.kfbg.org


text:
而最近個個牌子都開始係度sell 3D電視,本身小嘉無咩想買3D只係諗住買部LED就算,但都心思思咁上網搵下資料,去到sony個網見到就快出HX900,佢仲要係只有46” 既Size,咁即係剛剛好喇!因為我地都係打算買46” 啦!但佢連售價都未定,於是又上網望望人地samsung vs sony既評,點知…唔望唔知,原來好多人都唔鍾意Samsung,因為佢售後服務超唔好.點算呢??心大心細喇!
星期日係教會,就問問應該熟電器既弟兄,點知一講,佢地都話唔好買韓國造既電視,因為真係唔掂,尤其是香港天氣潮濕,會好快壞.不過佢地都唔係熟晒日本牌子,佢地主要都係熟sony,咁其中個弟兄有朋友係sony做相機維修,佢話Sony淨係相機維修部都有十幾二十人,可以想像其他部門會有幾多人,另一個弟兄仲講,有個朋友試過部機壞左,但sony D動作太慢,於是佢個FD send個e-mail去日本,點知,Sony即刻搵人送返部新既俾佢.而最最緊要係…原來Sony X系都係日本造架!!!但係…佢售價同Samsung差唔多,甚至仲平少少添,弟兄話Samsung賣廣告賣得行咋…佢地根本係over price左.
係咁既情況,我決定foul Samsung喇!!但係呢家就開始煩…咩日本牌子好呢??上網見D論壇話HX900要成三萬蚊部…要月尾先真係開售…唯有繼續搵繼續比較下…還掂九月左右先開要買!


text:
黎到兆萬中心呢個放題集中地
今次就試下金丼啦:^0
其實佢個名改左做「松?」
但入到去個墊枱紙都仲係金丼……
不過我通常食放題都唔係好影相(趕住食清位上菜-___
因此以下只係揀左部分試過既黎講
另外就係……好多都係淨講冇相
係架冇圖冇真相xdddd
刺身
其實我覺得味道賣相係幾正常既
三文魚油花不多……
雖則論油香及鮮味就係不太理想,但味道不腥不膩,又冇雪藏味
除左三文魚,個人認為甜蝦都食得過
佢個大小……諗起明將囉xdddd
不過又係幾鮮甜,同埋顏色粉嫩,起碼睇樣食落去都算放心既
一品料理
豉椒炒蜆好多都冇開口……所以好多都冇食到
調味是可以的,但蜆肉細同埋冇咩鮮味(預左
肉質尚算有嚼勁,唔係話過稔過爛咁
一口牛講真完全唔係想像中的樣子:^0
佢似係翠肉瓜炒肉片咁
牛肉唔會話太老太柴,易於咀嚼,但稍欠牛肉香
牛油魷魚鬚其實幾彈牙幾有嚼勁
牛油香味好重,食到最後開始變涼就會有點膩感
揚物
和風薄餅……老實講有點伏,我個人不推薦
佢餅底既酥皮,焗完係好香脆又不油膩
但佢既料真心超少,同埋主要係醬汁同蔬果咁
七味雞軟骨炸得脆口,膩感不重
調味剛剛好,唔會話太濃味
雞軟骨咬得好爽口,炸粉亦不厚,幾香口既
炸芝士年糕外表有點油光,幾驚佢係伏
趁熱咬一口,外皮是薄而脆
入面年糕微溶,軟化既程度尤像麻糬
加上芝士香氣,感覺濃郁有嚼頭,但始終都係有少少油膩,決定不多吃
炸章魚小丸子有點新奇
別擔心!裏面係真係有鱆魚粒既
講真唔知點解要炸,炸完只係外皮脆左,但唔覺味道有提升之處……
脆炸餃子可算是有點料既,但炸得乾脆卻不太吸引
入口只覺油膩而非香口到令人想再食
燒物
燒帶子大小也如預料一般係好縮水既(少少似真空左既零食帶子
一抿即絲絲化開,加上燒汁鹹中帶甜都算可口
燒雞肉串脂肪粒頗多
塗上燒汁再燒,帶有焦香味
肉質卻能保持水份,甚至有點嫩口,而唔會係乾柴咁:^0
辣燒墨魚丸認真冇咩特別
墨魚丸係平時白身果種,燒後有微焦
辣味來自醬汁,差唔多係辣味螺肉果種醬
服務算是合格
儘管有時會漏上或少上,請職員跟單卻是要你重覆寫新單
但佢地都係肯做野肯服務既
經過會收下碟,叫佢地既時候唔會視而不見
而且冇咩大失誤,禮貌也不錯:^0
環境方面,地方有點狹窄,坐得有d逼
衛生情況都可以接受既,唔會成地都係食物殘渣


text:
人生總是有許多巧合, 即使兩條反向而行的線, 也可能出現交會的一點. - 向左走向右走
離開米蘭後, 飛去維也納跟住轉火車去咗奥地利第二大城市Graz.
一到埗, 梗係飲啖茶食個包 in Austrian way.
喺Graz我係住Couch surfer到, 問佢攞咗地址點去就搵巴士. 佢個地方都好容易去, 無驚無險又到點. 咩係Couchsurf? 詳參: 男人的浪漫
第一次Couchsurf就遇到超好人, 借咗架單車俾我, 又煮嘢食預埋我, 仲推介一些重要景點. 大部份中國人都想去一個地方叫Hallstatt, 咁我問Lisa意見, 佢就話Hallstatt除咗果個景冇特別. 我話個景好靚咁喎, 佢望一望, 就話呢啲景周圍都係啦, 中國山寨之國仲起咗個一模一樣, 唔洗去啦, 跟住立即Google俾我睇. 哈哈, 山寨之國真係當之無愧, 世界知名. 佢話與其去Hallstatt, 不如去Klagenfurt同Salzburg, 因為咁我立即確定之後行程. 這就是Couchsurf嘅好處, local介紹一定要聽, 呵呵.
不同手法拍攝雙塔Church.
但係我一個人唔洗咁浪漫, 食條frankfurter腸就算.
竟然俾我見到朱古力專門店, 叫店主幫我random pick 100g, 有7-8粒, 盛惠EUR4.5. 係對面叫杯咖啡, 嘆吓朱古力就消磨咗一個下午.
Cafe barista 主動俾水客人嘅狗狗飲,好鍾意呢種生活態度


text:
絕招
「如果一腳踏幾船既話,咁若果同某一個約會黎時另一個打電話黎,最好既解決辦法係咩呢?」
太公係果d對住一個男朋友都會嫌煩既人
一腳踏多過一條船呢家野自然唔慌有佢份
但
諗起一個以前一個有人用過係太公身上既招數...都ok架, 對付個蠢蠢地既男/女仔都冇問題架...
1. 得閒就訴苦話自己個電話sort sort地呀, 成日唔響呀, 或者會自動cut線之類, 咁就女/男仔打黎cut佢線, 或者同第二個約會時熄電話都名正言順 (不過俾人發覺你電話其實唔係sort sort地既話呢....好自為之啦)
2. 呢個幾絕架. 假若你真係有日同第二個女/男仔去街, 但你冇熄電話, 但另外一個又用冇number既來電打入黎你又唔覺意聽左喎. 咁你兩個都唔想得罪, 咁點算呢? 嗱嗱嗱, 可以咁:
(對電話果個講) 「你可唔可以過十五分鐘先打過黎呀,我而家同我朋友傾緊計」
(然後望向同你一齊果個,但其實呢句係講俾兩個人聽既) 「阿輝 (總之係果兩個人都知你既一個同性朋友既名) 呀!」
咁就兩個都以為對方係你果個「阿輝」啦
冰雪聰明如太公者都要等掛斷電話之後先發覺有問題呀
仲有, 得閒emphasize多d話咩兩個人既關係呢, 係建基於互相信任...云云....
仲唔死?


text:
下星期三,Bibi要去浸大行聯校畢業禮,下午剛好要去影聯校活動既Committee相,原本都順路既,但弊在大會要求當日同學著suit喎(而畢業禮則要著夏季校服),咁就弊啦!咪要拎埋套衫同鞋出街?
Bibi只係高我少少,都可以著我d返工衫既,但要搵對正正經經既鞋黎襯呢,就有問題啦.銀色鞋,同套suit唔襯喎,而對灰色老鼠鞋咩,又話唔正經喎.(車!我夠有對同款架咯,又咪一樣可以著返工.)佢係都話異相,依家d年青人,真係...
所以今日既任務係要陪佢買鞋,反正佢都就快生日啦,就叫爸爸送俾佢做生日禮物啦.
第一站,當然係蒲圖書館啦!佢借咗呢幾本書,諗住做閱讀報告喎.
呢本Firebelly,係威係勢都叫做拎咗咁多獎項,或者都好睇喎,二百五十幾頁唧.
呢本The Running Man都有成280頁架,都係得獎書黎.
呢本The Silenced夠晒厚,五百幾頁,但版面較疏落,我反而覺得佢易睇d喎,適合老花人士呀!
Bibi話要借返d有水準少少既書,閱讀報告先可以寫得更有層次,唔可以停留係一兩年前既寫作模式架啦.咁又係既,但我開始覺得自己冇能力再同佢一齊睇同樣既書啦.
我順手執咗本手作書同精神科醫生譚詠康既散文,叫做消下閒啦.
下一站醫肚,諗住去和民既,點知去到先知已經變咗和亭,是但啦.咦!有下午茶食架喎,三點開始既.我地坐落,仲爭幾分鐘,睇得餐牌黎都差唔多啦.跟手落單,點知一睇,咦!14:59:57,仲爭三秒喎,咁算係午市定茶市呀?
事關午市同茶市都有同樣食物,但差價係十蚊一款,冇理由爭三秒就要俾多$22架(仲要加一架麻)?
所以我搵咗個女店員黎搞清楚,佢地都好有良心,冇計午市價錢,而且都算幾有禮.
我地叫既熱柚子蜜,麻麻地熱,呢d係所有柚子蜜既通病,佢唔係暖暖地咪算偷笑咯!
Bibi既三文魚壽司飯加麵豉湯($34),我加咗$4叫既腐皮壽司
我既滑蛋鰻魚飯加麵豉湯,都係$34,未食過咁腥既鰻魚飯,超難頂,搞到我連晚餐都食唔落.我以後都唔會係度食鰻飯架啦!
食完就去買鞋啦,Bibi終於揀咗呢對
我著起都幾好睇呀可?
可惜有咁多尾房出租呢!點解兩母女唔可以撈亂d鞋著喎?
返到屋企樓下,見到麵包鋪有個騎哩蛋糕,Bibi初初仲以為係箭豬黎添,睇真d,不得了,係西施黑森林黎喎!呢個屋苑多人養狗,或者都有市場既.做生意有d創意係好既,比著我,有得亂舞,都唔知會搞d咩花晨出黎咯!


text:
2015年5月13日 星期三
我讀得書少,你唔好呃我!(教會單身事工系列二十四)
係華人教會入面,加上男大當婚,女大當嫁嘅傳統諗法,單身從來不係一種選擇,至少不認為係同結婚一樣嘅選擇,而係一個過程,一個有待處理嘅問題,一種未能結婚嘅狀態.雖然三五七時有傳道人走出黎,誓神劈願否認有咁嘅事,但身為教會內一條專業毒男,我雖然讀得書少,但你唔好呃我,教會的確係以家庭為核心.
即係每年教會都搞好多親子活動,講到明係比爸爸媽媽仔仔女女一齊去,但果D活動,好多都只係平平無奇,不外乎去下元朗荔枝莊摘下士多啤梨,去下大浪灣玩沙咁,喂,咁為咩唔比單拖去先.你擔心我會因為觸境傷情,然後衝落海自殺?定係覺得我去到會勾引人老婆,搞人D細路呀?即係你話搞個《如何面對子女青春期變化》,《夫婦相處須知》,我都明點解唔黎得丫.咁事實上我又真係好少見過教會有D活動,寫到明係不適合夫婦帶小朋友參加果喎,咁點先.
又即係,點解教會年年月月都會搞婚前輔導,但咁多年黎真係一個見得下人嘅單身事工都未出現過,甚至連提都唔係咁願提,係教會內近乎禁忌.會友一結婚,就會收一塊牌,寫住「基督是我家之主」,生個仔就有禮物收.咁如果有會友自立搬出黎住,或者佢同家人傳福音傳到全家信主,咁基督就唔係佢家之主咩?有乜情況下單身人士可以收到教會禮物,點解教會唔去諗下呢D情況呢?
嗱!我知教會入面D人好「盟塞」,又容易諗埋一邊架,我一咁講,下次去元朗荔枝莊摘士多啤梨時,明明講係親子活動,就會有人主動邀請我去,話我地有預你架,特登為左你破例,或者無啦啦就有人塞塊「基督是我家之主」比我,或者就送份上次未送晒淨低嘅禮物黎.
我今次畫公仔畫埋D腸呀屎呀血管呀神經呀結締組織出黎,我唔係希罕你個活動或者一塊牌或份禮物呀,係針對教會背後流露出黎果種以家庭為核心嘅意識形態呀!令到一D單身人士有一種局外人嘅感覺.同埋果D前後不一嘅教導!一方面話教會接納所有人,可以給你一個五星級嘅家,但擺到明出黎就有分別,組織家庭就值得成個教會為你高興,但你單身呀,So99y 囉,最多等到安息禮拜,燒多兩女僕比你補返啦.
教會一班為數不少嘅單身人士,就成為教會嘅邊沿人,任何活動都格格不入.因為教會的軌跡就係青少年>職青>夫婦>親子,單身人士一方面無法進入婚姻,另一方面又距離職青越來越遠.
我明!
教會只不過係一個人嘅群體丫嘛,唔完美丫嘛,唔可能照顧所有人需要丫嘛!
民建聯只不過係一個人嘅群體丫嘛,唔完美丫嘛,唔可能照顧所有人需要丫嘛!
銀河帝國議會只不過係一個人嘅群體丫嘛,唔完美丫嘛,唔可能照顧所有人需要丫嘛!
訂閱: 張貼留言 (Atom)


text:
基於我反對世代和解嘅立場,我係反對於現階段實施全民退保的.
望下電視,望下網上新聞,望下你公司,望下你啲親戚,老屎忽總係無處不在,梗有一間喺你左近.鐘意就話畀機會你實情係昆鳩你做免費勞工,唔鐘意就屌你廢青話你唔肯蝕底;有著數就要求你幫佢地爭取,無著數果陣就屌你搞事,被黑警打都係抵死,自己攞黎.上述難聽過粗口嘅句子,就算未聽過都一定睇過.
實情係點呢各位?實情係呢班一早應該被社會淘汰嘅廢老只係一味恃老賣老,年輕果陣無為未來打算,到老無依靠先攤大手板問佢口中嘅「廢青」拎錢,乞啖飯食.
喂,老餅,平時你地唔係好憎廢青有事唔做走去搞事嘅咩?你地唔係好想啲廢青被差佬打死嘅咩?搞乜鬼到頭來又要問我地拎錢呀?又要屌又要拎,邊有咁撚著數架?無錢咪駛少啲再唔係逗綜援囉(仲有生果金呀,仲有 $2 搭車呀唔好唔記得),駛要人供乜鳩全民退保黎養你班浪費地球氧氣嘅廢老?
我知實有人話「呢個政策將來你都會受惠」,「他朝君體也相同」乜乜乜.哈哈哈收檔啦.與其而家繼續食老屎忽啲屎,不如收鳩埋啲錢自己用,早啲餓撚死班老屎忽好過.「唔係所有老人都咁盟塞」?我梗知啦,所以我都相信比較有 sense,無咁唯利是圖嘅老人,都會反對全民退保呢項咁唔公平嘅政策,而唔係好似左膠為支持而支持咁核突.
所以呢,而家推全民退保,我就反對硬嘅——係為錢,更加係為啖氣.老屎忽踩住後生仔咁多年,家陣就唔好老撚奉問後生仔要呢樣要果樣咁無賴.現階段世代之間根本唔存在和解,只存在老屎忽向後生一代投降一個 option.投降就係好似少林足球黃一飛咁,笠條底橫上頭頂跪低認錯.出得黎行預左要還,咁基本都做唔到,就唔駛旨意響後生一代身上乞到一個仙.
拋開啲不知所謂嘅架子,唔好霸住屎坑唔屙屎,多啲關心社會福祉,咪再唯利是圖咁自私,對後生一代唔再有歧視,有錢唔駛賺盡拎返多少出黎做善事,唔好盲撐政府咁弱智.做到上述呢啲,先有資格傾全民退保呢件事.


text:
日本 –無論衣食住行吃喝玩樂都有好多人響往既地方, 而對於我黎講最令我欣賞既地方, 就係佢地既人民質數及以禮待人既品質, 我諗大多數人去過日本都會發現, 街上係好難會搵到一個垃圾筒, 但成條街都保持得好乾淨, 因為當地人做法係會將垃圾袋住, 返到屋企分類再掉, 利害!而且日本人有禮貌及守規矩我諗大家都會知道, 就睇佢地遇到311事故時人民都能守望相助, 等候救援物資時都能夠一個個排隊領取, 90度躹躬道謝, 呢方面又真係有幾多國家可以做得到.
講返日本樓, 我自己都有物業喺日本收緊租, 其實大家成日都會提到日本會唔會有租霸, 會唔會怕單位比租客攪到好污煙瘴氣等問題, 老實說呢方面一啲都唔擔心, 其它地方唔敢講, 但喺日本,真係好少有呢啲情況出現, 最基本佢地租樓時就會有保証人或保証公司擔保租樓, 又或者申請保証會社(即是買保險), 若租客不能交租的話保証會社代為交租, 十分有保障.而且喺日本放租既單位, 係唔駛包全屋豪華裝修及傢俬電器等條件, 已經煩少好多. 另外, 日本人係一個對工作十分有熱誠既國家, 一般打工仔工作時間長達12個鐘以上, 其實喺屋企時間真係好少,莫講話煎炒煮炸, 就連煮食都比較少, 所以單位都保持得非常乾淨. 仲有就係, 如果租客需要退租, 亦會負責清潔還原單位先會離開, 所以, 放租有什麼好怕.
曾經都有朋友問過我, 隔山買牛怕唔怕呀, 又成日地震, 風險好大等等, 在於我角度睇, 其實呢隻牛係會幫你搵錢, 又唔駛煩的話, 又駛乜怕隻牛係邊到呢, 最緊要係有可靠既人幫你睇住隻牛, 定時有錢收, 不知幾好. 而講到風險問題, 所有投資都會有風險, 但我會選擇風險比較低的投資工具, 始終“磚頭”比“冧把”穩陣,股票係可以搵快錢,但要日日擔驚受怕, 而且一輸係乜都冇, 但投資買樓, 一定唔會變為0, 而且穏定有租收, 最啱我呢啲細膽又想搵錢既人.重有地震問題, 其實只係我地接觸得少, 所以先會將呢個問題放大, 試諗下, 如果地震真係對樓宇有咁大影響, 我諗日本都唔會見到有高樓大廈了.
總括而言, 投資冇難度, 最重要係有專業可靠人事幫你, 如果你都想輕輕鬆鬆做包租公, JPmyhouse 一定可以幫到你.
JPmyhouse
Yuki Ting


text:
今日去咗睇睇Ringo d 相, 佢拎咗好多本相簿出來比我地睇唔同效果, 同我前睇果d 風格好唔同, 佢最注要係同 film camera 影的, 宜家都係無幾個攝影師仲用filma camera.
講真, film camera 影出來的相係比digital camera 靚多, 仲有攝影師要有一定的水準先可以用film camera, 因為佢地係唔會edit d 相, 影出來係點就係點, 仲有係光圈, 距離要計算準確先可以
雖然佢係技術係好好, 不過我見佢好多相都係有錢人家, 例如曾特首咁, 仲有個個都係去d 好貴的酒店, ringo 話佢提議過婚禮到有煙花效果, 跟住佢就幫手搵新年果d contractor 去攪, 又叫新婚著邊d style 的衫, 呢d 都係有錢人先會做的野.. 我地跟本就做唔到... 唔跟佢做又擔心佢有藝術家的皮氣, 所以用唔用佢都係再考慮下先
講番佢, 原來佢以前係响south china 做記者, 跟住去咗tvb 做攝影, 幫手影d 港姐丫, 大型show 咁, 之後先出來做影d artist 同magazine, 之後先再做wedding 的, 所以佢的攝影經驗都有好多
不過講真, 佢未必係我杯茶


text:
29/10/2010 Day 9
Olympos > Antalya > Perge Orenyeri > Alanya >
Damlatas Magarasi > Alanya Kalesi
Perge Orenyeri@Alanya
睇完我哋諗住繼續搵呢個尖塔同舊城區,點知行行下唔知去咗邊到,迷咗路,跟住個GPS行都行唔返去D大路,最後我哋又要人肉GPS啦,就係跟住D車行,好在行行下都出得返去大路.
之後經過一個叫 Perge Orenyeri 嘅遺跡,係路邊就已經可以睇到個圓形劇場同埋個競技場,但係呢...無人出來收錢個喎,我哋都無理咁多,繼續睇繼續影相,可能呢一個根本就係無人管理嘅.之後,我哋就繼續揸車向前駛入去啦,行行下就見到有好多大旅遊巴同埋好多遊客啦,行行下就見到有個收費處,咁我哋當然係無入去睇啦,因為其實都無咩大興趣.其實呢一個都係一個大景點來架,係古時呢到有個羅馬帝國殖民地的大城市Pamphylia,就係現今嘅 Perge遺跡喇.城市的起源,據說是特洛伊戰爭後,有一群希臘的移民至此所建立的;不過至今還無法考究.西元前4世紀,在亞歷山大大帝統治馬其頓的領土時,名字首次出現在歷史舞台上,經歷了羅馬時代的繁榮榮光.而同一個期間,這裡也是小亞細亞傳統基督徒的重要據點.據聖經上記載,聖保祿等人也曾在此地傳教.
不過我哋睇咗好多個同類型嘅遺跡啦,所以係我哋眼中個個都係差不多,不過其實每一個地方嘅遺跡背後嘅故事都係唔同嘅.
後面個個就係Perge 遺跡啦


text:
大老細見我做野做得咁快,有一日同我講:你做嘢好快手,有個位啱晒你,你唔駛成日坐喺寫字樓咁悶,可以四圍去!吓?咁又幾正喎!唔駛成日呆喺寫字樓!
老細接住講:我哋部門喺離島同新界偏遠嘅地方無寫字樓,所以設立咗一隊流動隊,借當地嘅鄉公所,按時提供登記服務.
老細即時讚話我抵得諗,就係咁我入咗流動登記隊,整個流動隊,連埋我有4個成員,我哋每日要去唔同嘅地方服務市民.
替該區居民辦理登記手續.嗰陣時沙田重未開始發展,
新城市廣場現址係汪洋一片,正在進行填海工程.
到咗星期五我要去西貢鄉事委員會.
每個月嘅第一個同第三個星期二要去長洲鄉委會,
而第二個星期二要去大嶼山大澳鄉公所.
先祈唔好記錯時間返錯工,唔係就真係大大劑.
我每日要返上水寫字樓攞齊文件,官印,紙筆,冊薄等等,然後先至去工作地點,收工之後,要返番寫字樓放番低啲文件先至可以返屋企.當年部門無車輛提供,故此我可以申請駕駛自己私家車往鄉公所工作,同埋申領油錢津貼.
我揸咁耐車,唯一一次俾警察告衝紅燈就係喺龍翔道近黃大仙附近,嗰度有3條行車線,埋線左轉上黃大仙,成條開線封晒俾地鐵施工,得番中線直去清水灣道.我記得嗰朝又係慣常塞車,左邊有架大貨車,右邊有工程車,兩架大車啱啱遮晒個紅綠燈,我唯有跟住前面架車移向前面,原來前邊架車都係斷估咁駛過燈位,我貼住佢一齊過,就咁齊齊被抄牌!我同阿蛇解釋我响中線根本睇唔到燈,阿蛇好鬼寸,話有乜唔滿意同官講!
呢啲告票開唔到公數,我唯有自己硬食!嗰日嘅心情即時打咗個折扣!
我跟住喺鑽石山迴旋處,左轉上清水灣道,一路塞車,一路都望住德望學校,慢慢躝上條斜路.
嗰條係唯一一條入西貢嘅公路,平日塞到飛起!我部錢七就連冷氣都唔敢開,因為會水滾!
幾經辛苦捱過條大斜路,開始落斜,咁先至可以開番冷氣嘆!
心情開始平復番,沿途風景美麗,我有遊車河嘅感覺!
到達村公所大約10點20分左右,我哋嘅辦公時間係逢星期五由早上10時30分至中午12時止;下午由2時至2時15分止.
你或者會覺得奇怪,我咪有2個鐘頭食飯囉!你無計錯,我哋真係食兩個鐘頭飯,原因係鄉公所12點關門食飯,我哋想開工都唔得,而我哋就食1點至2點,所以可以有兩個鐘頭食飯,呢個係我鍾意去西貢工作嘅原因.
最初去做登記嘅時候,對西貢地方名一無所知,有一次有個男仔同個女朋友嚟辦手續,我問佢住响邊度,佢哋話住喺對面海,我就順口回應,也咁遠入到嚟西貢登記呀?大會堂都有得註冊喇!我跟住問佢哋住對面海邊一區,佢話對面海得一區,之後先知喺西貢有笪地方叫對面海!
西貢市有間餐廳叫SUSANA, 個老闆娘係個半唐番,嗰度嘅炸豬扒飯,我到依家諗返起都重口水流.兩塊炸得好鬆化嘅豬扒,
再伴以雞蛋炒飯,嗰啲炒飯係我有史以來食過最正嘅炒飯,到依家都無一間食肆可以炒番咁嘅水準,啲米除咗修長煙韌之外,啲蛋絲唔會炒到將啲飯黐到一舊舊,所以我同班拍檔去親都點炸豬扒飯!
我找完數之後,咪好似以往咁要每人科多5毫子貼屎囉!點知個cheap老細話佢碟飯平啲,貼屎要按比例計,佢只係要付3毫半,其餘 1個6毫半由我哋3個攤分!呢啲咁嘅老細,人工高我哋成倍,但個格就衰到貼地,唔知大家有無遇過!自此以後,我哋唔再同呢個cheap友一齊食飯!好彩無幾耐佢調走咗,跟住嚟咗個新老細程蛇,即係日後帶我去聖基道兒童院嗰一位.
除咗Susana餐廳之外,我哋間中會轉吓口味,去醉瓊樓飯店食東江菜.
東江豆腐煲同東江鹽焗雞係醉瓊樓嘅名菜之一,我哋去親都唔少得叫呢兩個餸.
我印象最深刻嘅唔係啲菜點樣美味,而係盛載東江豆腐嗰個銻煲,個個都撞到凹晒,凹咗嘅地方藏晒啲汚糟野洗唔到,變成黑色,賣相認真麻麻!我裝飯俾屋企隻 Bobby 食嗰個銻煲重企理個佢嗰啲!以下係新煲嘅買相,俾大家參考嘅啫!
啲伙計做野得個快字,好似沖水咁簡單,你都要小心佢個銅煲,分分鐘俾佢辣親!唔怪得之啲煲撞到凹晒喇!
另一間酒家前身係西貢戲院,其後戲院執笠,改建而成酒樓.
間酒樓地下鋪咗地磚,啲伙計做野都係好求其,我每次去食飯,都會見到有伙計打爛碗碟,老細請著呢啲伙記真係無奈.
如是者幾個月又過去咗,我哋有次去幫襯,點知唔見咗呢位仁兄,一問之下,先至知道佢俾老闆炒咗!都唔知係咪我叫佢坐低落單,間接累死佢! 諗落唔識字都幾慘,連做份樓面都做唔得長!
呢張只不過係插圖,個企當邊樹咁有型!
再望吓佢張枱,一條友食成4個餸? 誇張啲喎!
食完飯之後,重有好多時間剩,我哋通常會行去碼頭釣魚.
我記得有一種魚好為食,同泥鯭差唔多,
大約3吋長,個身銀色帶幾條黯灰色嘅線,每次都會釣到幾條,後尾問啲船家,先至知嗰種魚叫釘公.
同事話喺車上面嗰個咪六叔囉!
呢架就係我當年嘅錢七!
第二個星期二去大澳.嗰陣時去離島好大陣象,我住喺元朗坳頭,5點3要出門口,因為中途站好難截車,唯有行落元朗雞地總站,大約20分鐘左右.
跟住搭16號頭班巴士去佐敦道碼頭,然後轉油麻地小輪去中環,上總部攞埋啲冊部同官印,拿拿臨趕去港外線碼頭,搭船過離島.
長洲船開8點20分而大澳船則開8點45分,搭頭班車出到九龍都要成7點半,過咗海去總部攞埋冊部等等已經時間無多,所以每次都好趕.
真係連起身都唔想,莫講話重要去返工添!剩係未行到落到元朗已經成身濕晒,跟住《噏》成日,好唔舒服!
工作都幾繁忙.辦公時間由朝早10點至中午1點.近住碼頭有檔魚蛋粉好出名,我哋通常食完魚蛋粉,跟住再去銀行入埋數先至出番香港.間中會幫啲同事買咸魚或者蝦乾,大約3點45分返抵中環.
老細循例讀嗰段開場白,跟住叫男仔跟佢宣誓,可能日日係咁讀,我哋已經變得麻木,但係個男仔讀到甩甩咳咳,突然之間哄堂大笑!我哋都唔知發生乜野事,後尾至知男仔個名有啲問題,睇真吓,佢原來叫徐定富,諧音同除定褲一樣,唔怪得知佢啲朋友笑到碌地喇!
到咗第二個禮拜二去大澳就辛苦好多,我照樣上李寳椿總部攞齊冊薄同官印,跟住趕去港外線頭,
船開8點45分,去到梅窩碼頭未夠10點,
但要輪巴士去大澳.
最慘係喺暑假期間,成個梅窩都係人,每個鐘開兩班巴士,之後剩咗嘅旅客,要等多一個鐘搭下一班.
嗰陣時由梅窩去大澳係單程路,又長又斜,有幾段重係泥路 添!真係好鬼危險!喺1973年7月22日,曾經有架巴士碌咗落山,做成17人死23傷嘅慘劇,
所以搭嗰條線都有一定危險性,好在沿途經過長沙,貝澳等地區,風景秀麗,叫做戥番均喇!
我哋拎住大袋細袋文件,企超過一粒鐘先至到目的地,我話唔辛苦就呃你!
一落車就見到有位大嬸,
戴住頂客家帽,揸住條担挑,原來係鄉公所特別請嚟幫我哋拎行李嘅!佢好似担水咁,前面挑二袋,後面挑三袋,喺前面領路,我哋就跟住佢後面,有少少似以前啲大官出巡,隨從負責開路嘅感覺!
我當時個心諗,政府點解唔整條橋方便啲村民呢?後來至知政府想保留大澳特色,加上河道太窄,建橋有難度,太矮會阻礙船隻經過,太高嘅話,條橋會太斜,真係唔知點行!
搭橫水渡要每人收一毫子,但大嬸同個船家講我哋嚟幫村民辦公事,鄉公所叫唔好收錢.個船家話佢一早都知道,因為鄉公所預早貼咗告示,佢唔會收我哋錢.雖然我第一次踏足大澳,
但感覺當地啲人好有人情味,佢哋對於我哋嚟辦事嘅公僕非常客氣.
大澳鄉事會書記李先生,佢負責接待我哋,我哋去到鄉公所嘅時候,李先生會企咗喺門口迎接我哋,逐一同我哋握手,一路握手一路用好重嘅客家口音講:伍姣意思!嘲呼伍到!
照片最左嗰位係程蛇,跟住李書記,同事歐伯,大家唔駛估喇! 右手邊好似個儍仔嗰個就係我!
當地村民大部份係水上人,佢哋知道我哋嚟幫啲BB仔登記出生,
情願搵少啲都唔出海捉魚住.所以你話如果我因為遲到幫唔到佢哋啲BB登記,過咗時間,要開快佬做嘅話,就算佢哋唔投訴,自己都覺得唔好意思喇!
一行過去就有得食.嗰餐由鄉公所提供,獲部門批準,我哋唔駛俾錢.
差啲唔記得,重有咸蛋黃!
我哋去親大澳辦事,啲同事都搭我哋買番多少.益昌係當地最出名嘅海味舖頭,我哋去親大澳,都會幫襯.我哋好似依家啲水貨客咁,每次都大袋細袋咁拎返寫字樓俾啲同事.嗰陣時除咗拎開工嘅文件冊薄之外,仲要拎埋啲咸魚蝦乾,你都咪話唔辛苦!但嗰陣時同事之間嘅關係好密切,大家都好FRIEND,所以我哋辛苦啲都在所不計.
下午返大埔寫字樓執埋啲手尾.嗰陣時老細轉咗程蛇,就係佢帶我順道探訪聖基道兒童院.
話時話,呢個崗位嘅工作性質都幾啱我!面對市民,有苦有樂!咁喺註冊處做咗咁耐,有無男才女貌呢?喺我記憶之中,真係好少.
最記得有一對新人,可以話一啲都唔登對,個女仔好靚同有氣質,身裁高朓,讀完大學,做行政工作,住半山薄扶林道;但個男仔比佢大幾年,中學程度,其貌不揚,滿臉暗瘡,做保安,住屋邨!你話係咪一朶鮮花插在牛糞上呀!
嗰陣時未夠18歲要老豆簽同意書先至可以結婚,有一日有對新人嚟登記,但係個女仔未夠18歲,要等老豆嚟簽名,結果等咗成粒鐘個老豆先至到,佢第一句就問個男仔,帶咗錢嚟未? 個男仔二話不說,就當面數咗一疊銀紙俾佢!跟住佢簽完名就即刻閃走!呢啲唔知係咪叫買賣婚姻呢!
佢未拍戲之前都係做衙差,同我做同一個衙門. 職責係以市民身份到各環頭,暗中監察我哋呢班衙差對市民嘅服務態度,之後寫個報告俾上頭,結果有幾個同事俾佢寫到唔達標,幾乎收警告信.
我喺呢個部門足足做咗7年先至俾調走!
(完)


text:
Michael Phelps,世界頂級游泳健將,可以响一屆嘅奧運會裏面一次過攞到8個金牌.响佢本叫 No Limits 嘅書度講到,一個運動員嘅成功,9成係靠思維嘅訓練.而人生都係一樣,要成功,9成係base on (根據) 我地個腦裏面有啲乜.想睇下自己個腦裏面有啲乜嘛?
講到腦裏面有啲乜,就諗起Inside Out (反轉腦朋友) 呢套戲.裏面主要係講外界發生嘅嘢,Stimulation (刺激元素) 點樣引發我地嘅 Reaction (反應).而如果我地再諗真啲,點解有時同一件事發生响唔同嘅人身上,唔同嘅人會有唔同嘅感覺同唔同嘅情緒反應嘅呢?秘密就係响 Stimulation 同 Reaction 中間,其實仲有一啲嘢.嗰啲係乜?
其實外界嘅Stimulation 同我地嘅 Reaction 中間仲有一層嘢,叫 Thoughts (思想),有人叫 The Voice (嗰把聲).佢地全部都係我地個腦由自己嘅自動程式所產生出黎嘅.而自動程式點樣形成?係由我地一直以黎嘅成長經歷,所有嘅體驗,記憶等等所 Pre-program (預設程式化) 咗响我地個腦入面而形成嘅.包括有人曾經同你講過嘅嘢,甚至係你响電視或者電影裏面所聽過嘅對白,見過嘅情節等等.
由於係 Pre-program 咗嘅自動程式,所以响特定嘅 Stimulation 嘅發生,每個人都會有自己特定嘅 Thoughts 產生,而導致我地有特定嘅 Reaction.例子有:
外界 Stimulation:有人 Cut 我線
特定思想1 :睇小我?蝦我?
特定反應1:覺得好嬲,畀番啲顏色你睇~
特定思想2:佢好趕時間咁喎~
特定反應2:唉,讓下你嘞~
好多人都唔為意自己有中間呢層Thoughts,更加唔知佢係自動程式所產生出黎.所以好多人會話”佢咁咁咁咁,我就梗係咁咁咁咁啦!”. 而佢地講嘅嘢都幾真嘅,因為要特定思想1嘅人做特定反應2,又或者要特定思想2嘅人做特定反應1其實真係幾難.
不過我地唔係冇選擇嘅能力,我地嘅 Reaction 可以有千千萬萬個選擇.咁點樣先可以响自動程式 keep 住運行嘅同時,擁有番自己選擇嘅權利同能力?Michael 响書裏面又有啲乜建議?下次再同大家分享~
希望大家可以籍住了解自己嘅Thoughts多一啲,而可以再掌握到自己嘅人生多一啲,同過得開心啲~
Thank you very much Michael and Brian. Here is the link~~


text:
「發問」
每個人成長都會問好多問題,嚟個係必然,因為當你唔明白件事嘅時候,自自然然就會有問題.而學習嘅過程總會回到問題,當自己唔明嘅時候當然會問好多問題.嚟個係自然同正常嘅現象,不過亞洲人就好似唔敢係一大班人面前發問問題.有啲人嘅原因係因為怕問咗會顯得自己愚蠢,但係唔問問題未更加愚蠢?所以有問題係應該勇於去發問而唔係怕無面!
「問題」
相信嚟個問題唔係今日先知有,但係都好想講一講自己嘅睇法.其實點解香港嘅教育制度會令到啲學生唔敢發問問題呢?不論係自己返大學教書也好,去講座也好,其實好多時最未都會問大家有無問題.不過每次都係咁,大部份時間都係無人敢問問題,最多都係一條起兩條止.不過當落堂之後就會有好多人走嚟問問題,但係如果係其他地方應該會係掉返轉!
「教育」
唔記得咗係邊度聽過一個朋友講,香港嘅老師會覺得小朋友發問問題係一個問題,甚至唔鼓勵佢哋發問問題.其實咁樣真係打擊小朋友嘅好奇心,因為問問題係因為唔明甚至係因為想知多啲所以先至會問問題.如果不斷俾人禁止問問題,其實慢慢就會唔敢問問題.所以外國嘅教育係鼓勵的學生問多啲問題,而嚟個習慣係由細培養出嚟.以有問題而唔發問先至係問題囉!講完都覺得自己好笑!
Also published on Medium.


text:
成田自由行
成田簡介
成田機場係我哋去東京個陣,降落嘅機場之一;位於千葉縣嘅成田市,對我哋嚟講通常只係過境性質,一到步就會馬上朝東京市中心方向進發,但又會有幾多人會停低,將呢個城市列入行程之內?其實,成田市比東京多一份純樸味道,置身成田市,你可以遊覽歷史古廟,觀看一年四季唔同嘅祭典活動,行下仍然保留昔日日本風情嘅街道,品嚐有名嘅鰻魚飯,享受瘋狂 Shopping 以外嘅樂趣.
成田觀光景點
超過一千年歷史嘅成田山新勝寺係市內嘅重要觀光景點,寺內多個堂塔係喺江戶時代所建造,每日僧侶嘅祈福儀式亦會對外開放.而由成田車站行去新勝寺,沿途嘅表參道亦已有數百年歷史,至今仍然保留住舊日本時代嘅風情;一場嚟到成田旅行,除咗可以購買日本傳統紀念品同土產之外,你一定要試下當地有名嘅鰻魚飯;幸運嘅話,仲可以睇到店販宰鰻魚嘅演出.另外,每年成田市嘅多個祭典都會喺表參道舉行,遊客可以親身體驗熱鬧嘅日本傳統祭典活動.
位於新勝寺後方嘅成田山公園,坐擁廣大嘅日本庭園,景色如畫,每年春天嘅梅花祭同埋秋天嘅楓葉祭,都吸引唔少市民同遊客嚟賞花.如果同行有小朋友嘅話,咁就最適合親親大自然!成田夢牧場入面雖然冇機動遊戲同埋卡通人物,但就可以飲到新鮮嘅牛奶,亦可以親自做牛油同埋其他乳製品,又可以坐小火車,同動物玩等等,小朋友肯定玩到唔捨得走.
成田酒店
成田有多間不同等級嘅住宿選擇,大多分為日式同西式兩種.青年旅館提供廉價嘅住宿,房間,廚房,浴室皆需共用.傳統日式旅舍或民宿,為旅客提供日式房間,大浴場或者係日式風呂,房價通常包括餐點.當中成田山有歷史悠久嘅傳統日式旅館;佢哋會使用當地食材製作當季料理,有不錯嘅評價.
成田亦設有連鎖式商務旅舘,為旅客提供簡單小巧嘅西式房間,設有自動販賣機提供零食同飲品,最受日本國內出差人士及預算型旅客歡迎國際連鎖式酒店,享有口碑,配套設備完善,絕對係海外遊客之選.建議你預訂酒店之前,先參考成田酒店評論,再作決定.
成田住宿選擇
由於就近就有一個繁忙嘅國際機場,成田住宿主要集中喺機場附近,而部分位於機場附近嘅酒店及旅館,大部份都有提供免費穿梭巴士來往機場同酒店.其次,就係集中喺 JR 成田站同京成成田站附近;嗰度係市內最熱鬧嘅地帶,商店同食肆林立,交通便利.
此外,成田國際機場於 2014 年 7 月會喺二號客運大樓開設首間膠囊旅館,單一招待男性或女性,男女房間分開,亦有提供時租服務,方便旅客.
如何前往成田
由香港往成田直航航程約 4.5 小時.由成田國際機場可乘搭 JR 或京成列車前往成田市,車程只需大約 10 分鐘.成田市內嘅公共交通工具有電車,巴士同的士.要前往市內嘅主要觀光景點,可以利用 JR 或者係京成列車,或者係步行都可以,簡單方便.由成田前往東京市中心,可以乘搭 JR 或京成本線,車程約 50 至 70 分鐘,又或者係乘坐平和交通巴士或者係京成巴士,車程約 90 分鐘.


text:
對於出門著o既掛, 初初攪結婚時除左知道有傳統掛之外, 做research時發展Cocoon好出名o既潮掛, 所以上年都去過試, 老實講我都覺得好靚, 真係令人好心動...不過一來價錢唔平, 二來我對傳統掛真係情有獨鍾....因為傳統掛一生人只可以著一次, 之前同婚紗舖o既sales都有傾過掛o既問題, 其實婚紗店都有潮掛租, 不過佢都覺得傳統掛好有意義, 而潮掛其實都可以當係小鳳仙裝咁, 之後想著去影相都可以, 而傳統掛就唔可以...而且我真係好鍾情傳統o既刺繡...所以最後我捨棄返Cocoon租潮掛, 繼而focus左去睇傳統掛!
上年年尾我都去左比較好口碑o既永隆同錦發睇過掛, 大概知道自己鍾意中五福, 不過就未決定到係邊度租. 姐姐叫我o地3-4月再返去租就差唔多...所以今次一於帶埋mama一齊去, 因為mama都會同我一齊著掛....好有意義!!
我o地都係去返永隆同錦發睇, 初初我自己都幾鍾意永隆, 不過今次好認真去試, baba mama覺得錦發好睇o的, 而且可以租頭掛, 只係比永隆o個件貴 $400, 咁一生人一次, 一於著件新o既! 不過我都係比mama試埋mama掛先決定. 試左兩間之後, 真係好明顯, 錦發件mama掛係短身少少同好fit身, 永隆o個件就好長同埋有o的鬆, 著到阿媽又矮又肥, 加上佢又冇第二件比mama試, 所以諗都唔駛諗就返去錦發confirm埋.
因為星期六17號冇陪我試, 佢未睇過件新掛, 所以今日同佢再去試過, 佢都話好睇, 因為連中間拉鍊位都有金龍, 裙身條金龍都特別大條同靚o的...
好開心又confirm多個item...著左掛上身個感覺真係好特別....覺得自己真係嫁咁....o個種感覺真係唔知點形容...
同場加映, 加左阿joe幫我整o既掛頭試妝相, 睇下個效果先!!!


text:
地址: 紅磡黃埔花園黃埔新天地第八期102及105號舖
電話: 2320-6430
星期五果日比班白痴搞到好唔開心, 流沙包知道之後即刻同我落紅磡食飯, 我地搭269B去到紅磡碼頭落, 我無啦啦話不如去漁人碼頭, 於是我地行佐幾個字先行到過去, 過到去發覺只係個好冷清無咩野食既商場, 於是好傻瓜咁搭的士去返蔡瀾美食坊食飯, 最後去佐詠藜園(其實詠藜園楊家菜, 同隔離門面光鮮D既詠藜園有咩分別呢?), 我地叫佐個改良版擔擔面, 九肚pizza, 芝麻骨, 小湯包同雞絲春卷.
擔擔面--話晒招牌菜, 唔會唔好食掛?
九肚pizza--幾特別, 我覺得好似係煎蠔餅咁, 但佢用既係九肚魚唔係蠔仔, 熱辣辣好好味, 賣相又靚
芝麻骨--好淡, 唔好食
雞絲春卷--不知所謂, 料又少, 味道又唔得, 從來未食過咁差既春卷
小湯包--唔錯, 幾好食
我覺得佢地應該改善下個餐牌囉, 又霉又殘, 我揭黎揭去都搵唔到飯/面類既?? 唔通呢度無飯食? 但擔擔面呢? 點解menu度無既? 然後我裝下隔離枱, 佢地又係揭緊menu, 我先知原來我手上既menu係缺頁既, 即刻問個waitress點解無佐飯面果版, 佢都唔醒水, 仲好大聲咁話有, 然後又拎住個menu想揭比我睇. 阿姐呀, 我問得你緊係我揭均都無先問你啫, 係醒目既你即刻換過本新既比我啦... 同埋menu裏面最好有多D相睇下囉, 有時睇完個餸菜名, 都唔知究竟係咩黎既, 又無解釋, 又無英文翻譯可以參考下.
是次每人消費約$90元
食完飯我地行佐陣吉之島, 仲去佐食Haagen-Dazs. 本來心情好番D, 但食食下雪糕收到WH既電話, 心知不妙, 心諗D貨又遲佐仲未到? 點知原來仲衰, 大陸班白痴又送錯貨, TSP既貨送佐箱SAGAMI落黎, 搞到成批貨又出唔到啦, 個個月都出錯貨, 正PK黎架~~!! 流沙包見我又唔開心盡力開解我, 我又B LI BA LA咁呻一輪, 好彩就算做野幾唔如意幾唔開心幾惡頂都有流沙包係身邊平衡下~~~


text:
一口咬燕窩,即叫即燉
身為MODEL既我,要時時刻刻睇住自己身形同皮膚..
但偏偏生完BB既我,真係肥到唔想出門見人,搞到皮膚無哂彈性.仲要係產後尾聲既兩星期內要做野,咁嘅狀態真係唔知點可以見人..
苦冇對策下嘅我經朋友介紹,知道咗有一隻聽說唔錯嘅MayNgan燕窩.
不過當初朋友介紹,我都係半信半疑,因為燕窩俾我嘅印象總係好OldSchool,加上曾經嘗試過老XX既燕窩,味道上令我覺得好膠同好乾,而且總覺得係老人家同病人先需要呢啲咁嘅野..
點知一食落真係發覺好處多多,仲令我愈來愈相信天然療法添.佢雖然比市面上嘅燕窩保存期短(1個月),不過係市場上唯一嘅純天然燕窩,仲要係即叫即燉,再細心留意下佢嘅成份係完全冇添加,仲要有天然嘅蛋香味,佢令我對燕窩改觀咗.
食咗之後,感覺到皮膚嘅狀態慢慢有改變,變得有彈性,柔軟咗,令我開始有番BB嘅皮膚 ,仲俾老公讚愈來愈YOUNG添
一樽可以俾我食足兩星期,佢地仲好貼心咁,搵咗順豐急凍速遞黎俾我,確保新鮮唔會變壞同埋可以經網上落order,令我隨時隨地可以食,真係好方便架!! 咁就唔怕當我做番野同湊B既時候會冇時間整同燉啦!!
而家已經開咗工既我,有時等緊埋位嘅時候,都會食一至兩匙黎KEEP住靚靚同健康架!!
其實平日做謢膚我從不偷懶,又mask又精華,但最近化妝好似唔上粉又唔貼面,一到Lunch就要上洗手間補粉.洗手間係女人分享扮靚靚嘅好地方.我見隔離Office同事Amy皮膚滑到發亮,問佢用開邊隻粉底牌子補粉.「我冇補粉喎,朝早只上少少粉」
天生麗質?傾傾吓知道佢注重飲食營養,除咗平日飲多啲水食多啲菜之外,仲有食燕窩習慣.「骨膠原流失,皮膚就失去彈性光澤,到時上幾多粉護膚,都係晒錢.」
唔係唔知燕窩價值高,三個問題.第一,傳統煮法麻煩.由浸到煮到食得,最快半日.平時返工返到屋企已經好夜好攰,雖然間的營養最高,但唔會考慮傳統煮法.第二,即食燕窩有膠味.講嘅唔係白xx,係燕xx,老xx都有膠味.佢哋強調即食,但保鮮期可長達一年,又話冇防腐劑,即係有其他化學成份啦!第三原因,貴!
「我食開呢隻14匙分量,一日一口食到兩星期,啱啱好!」Amy話之前買呢隻燕窩得兩個方法order:上鋪頭賣, WhatsApp order地鐵沿線交收.佢哋家庭式經營即叫即做,試過做大樽size,但發覺OL客多,為保存營養價值,做返細樽size.而家可以上網order ,順豐即日速遞,放Office屋企都得,一日一口, 14日食完再order.
試過之後,真係比較杰身.本身我對化學食物好敏感,有化學味一定被我偵察到,呢隻燕窩冇乜化學味,亦冇膠味.但就真係連甜味都冇.食咗一個星期,已經開始見到皮膚光澤了.


text:
因為爸爸同媽咪o既髮質都唔好, 所以為o左避免妤妤o既頭髮會同爸爸媽媽一樣又孿又硬, 今日婆婆, 姨婆同媽咪就帶o左妤妤去屯門睇蘇毛o勒. 妤妤第一次理髮扮靚靚喎, 梗係要搵個信得過o既髮型師. 因為婆婆之前去屯門果度理髮見到個老細同緊個bb 女剃蘇毛手勢唔錯, 所以去遠d都係值得o既.
今日妤妤朝早九點食完奶之後, 媽咪就用揹帶揹住佢, 跟婆婆由調景嶺坐地鐵去葵芳, 再轉巴士去屯門. 今次係妤妤第一次坐巴士呀. 到達目的地之後, 等o左一陣老闆就返o黎, 幾分鐘就幫妤妤扮好靚o勒, 之後食埋奶就回程, 返到屋企下午三點鐘. 妤妤全程都好似好enjoy, 因為除o左中途醒o左一陣之外, 其他時間都係訓覺覺. 雖然妤妤唔係好重, 同埋沿路都有得坐, 但係媽咪發現原來揹住妤妤咁多個鐘都幾支力.
返到屋企, 媽咪同婆婆都封o左利是俾妤妤賀佢剃蘇毛之喜, 而我地都留番哂佢d 頭髮放入個利是封度留念. 你睇o下佢手仔揸住d 利是幾開心! 我諗佢好快識得同人豆利是:
妤妤o既光頭look...似唔似一休小和尚呢:
媽咪特登攞塊HELLO KITTY 布去同妤妤乘住d頭髮. 呢d 係一小小部份咋. 其他入哂利是封度:
妤妤o既戴帽look:


text:
2013年12月16日 星期一
清熱潤肺~霸王花湯
62 則留言:
好丫, 我都有煲霸王花湯呀! 連霸王花都會食埋架!回覆刪除回覆
我都係連霸王花都會食埋架!刪除
嘩 好似好好味啊(☆_☆)回覆刪除
煲霸王花,雪耳用來燉冰糖, 都唔錯架.回覆刪除
霸王花有機 勁呀回覆刪除
我初時都係咁諗,所以好少煲,只間中飲下......那些霸王花很好吃呀!回覆刪除回覆
間中飲下應該冇問題刪除
我都好少煲霸王花回覆刪除
- 回覆
唔好落太多霸王花,否則湯會酸的刪除
不是常喝應該不錯的回覆刪除
ee可以提供材料份量嗎?回覆刪除
上次我跟住煲木瓜素湯,味道好苦呀!唔知係咪份量出錯了?!回覆
我真係冇為意份量,靠經驗咋,但你第一次煲落小小霸王試下先,因為太多湯會有酸味.刪除
木瓜湯苦唔關份量事,我估係木瓜問題,我都試過木瓜湯有苦味,有D木爪肚有條黃黃根,你要整走佢,下次煲時可以試下唔落果皮.
好啵!我今晚就煲!回覆刪除
睇完好想飲,好似有幾年冇飲過@@回覆刪除回覆
加拿大有冇霸王花賣呢?刪除
霸王花湯; 有老媽的味道.. 懷念 ! ^^回覆刪除回覆
哈哈,現在可能少左人煲呢個湯刪除
我間中都會煲呢個.好清潤架.回覆刪除
我覺得霸王花~洗嗰下好煩回覆刪除回覆
浸開來洗唔係好難洗刪除
好耐無飲過霸王花喇!回覆刪除回覆
你個邊有冇得賣?刪除
霸王花是好好的食材,又平又有益,我也是常常煲!回覆刪除
冬天天氣乾燥,煲覇王花湯,適合不過.哈哈!回覆刪除
霸王花湯好正呀!過幾日要試吓.回覆刪除
我一定會食晒d霸王花^^回覆刪除
好鍾意食霸王花,微酸,很滋味. ^_^回覆刪除
這個湯去茶餐廳食飯飲過,幾好.回覆刪除回覆
對呀,例湯都會有呢個湯刪除
我都係會食晒D霸王花~回覆刪除
好湯水,我連霸王花都食埋,好味,回覆刪除
有機乾霸王花好勁呀回覆刪除
好耐冇飲過霸王花湯!!!回覆刪除
用有機霸王花煲湯更加有益.回覆刪除
清熱潤肺,頗合時宜哩!回覆刪除回覆
o岩呢個天氣飲.刪除
我也喜歡霸王花湯!回覆刪除回覆
呢個湯真係唔錯.刪除
呢個湯細個時都成日飲, 但過咗嚟呢邊就冇飲過了, 都唔見有霸王花賣.回覆刪除回覆
第時再返香港可買D返去煲.刪除
EE,霸王花湯我工人間中都會煲,好飲.回覆刪除回覆
你位工人姐姐識煲霸王花,真叻刪除


text:
星期日流沙包出去大長征, 先去藍田南帶隊, 再去西區公園做球証. 我就當然係屋企閉關溫書啦. 夜晚同成班元朗人去佐陸記食飯, 其實佢地一早話過今晚去唱K, 所以唱K之前一齊食飯, 大班人無咩idea, 最後有人話去陸記. 其實我唔多想去陸記, 因為我食過一次, 覺得唔係太好食. 同埋成班人食飯點解會去呢D咁既地方食飯既?? 不過我知佢地部份人經濟能力有限, 所以我諗佢地唔會去D貴地方. 我叫佐個咖喱雞翼撈河粉, 無湯既, D咖喱汁就加係D河粉上面, 感覺怪怪地, 味道唔差既, 不過我覺得咁既食法好古怪, 同埋好少雞翼, 佢D雞翼砍開佐一半, 仲要得幾舊仔...
流沙包叫佐個咖喱牛腩飯有水晶涼粉送, 聽講水晶涼粉係呢度既招牌喎, 但係我聽都未聽過... 講真到底有咩咁特別有咩咁招牌呢? 我唔覺得特別好食喎, 仲要時不時有D昆蟲仔係裏面添, 睇見都唔開胃...
是次每人消費約$26
食完飯流沙包同佢地去唱K, 我就自己返屋企, 其實我唔係唔鍾意唱K, 只不過知道自己五音不全, 費事一開口嚇親人啦, 所以獻醜不如藏拙. 加上我又唔多識猜枚又唔飲得酒, 同班勁飲酒既friends去唱K好蝕(唔通話我唔飲酒可唔可以比少份錢?), 呢期要慳D所以都係返屋企溫書比較有建設性.


text:
雖然寶寶唔排除有打手既存在,但按個人經驗,一般豈一D評價高既店舖買野,D貨收返黎同網上描述會比較一致,衰既情況比較少.
呢個不失為一個值得參考既資料.
為大家介紹一下先:
描述相符: ((呢個係最重要~!)) 係講緊D貨同店舖網上介紹既相符度,基本上越高分,呢間野D貨就越好,可以比較放心去買.
但係唔係評價高就冇問題,寶寶亦試過豈評價底既店舖淘到好野,亦有試過豈評價高既店BID到衰貨,但比例上評價高既店衰既情況比較少.
** 要留意 "高於100%"評價超高分店鋪: 如果呢間係新店,而賣出貨品只有一件,而呢件貨買家比滿分,甘佢個評價都會上到"高於100%",所以容易為打手所為.但亦唔排除新店賣既野堅好而有人比5分,甘到時就要睇下件貨貴唔貴,係唔係真係甘鐘意而去BID喇~!
服務態度: 呢個係賣家既服務態度,相信唔需要寶寶多解釋.
服務好唔好.. 其實一間間,有D超好,有D就好串.不過,寶寶覺得最重要係佢解釋得清楚及發貨快,其他態度既野就唔太在乎,畢竟我要的只係平靚正既貨
豈淘寶BID野時,奉勸大家一定要豈旺旺同賣家溝通一下,主要原因有三:
1) 唔一定有貨
可能有D貨你要既SIZE或顏色冇貨,又或者要等.
2) 運費修改
賣家好多時都會填D大個運費,又或買幾多包郵之類,落BID之後要求賣定對一對.
你唔對又比左$$, 一D唔誠實既賣家見你唔知,就唔會退; 但寶寶亦試過比多左,有好心賣家自動退款 (可能怕之後比差評,但呢D事唔經常發生,大家都係小心D好,淘寶買野都為惜錢呀~!).
((小TIP: 買得多可以試下要求包郵,不過通常都係只肯包國內,大家如果有國內地址或做集運可以一試.))
3) 可能店舖已經冇人經營
因為實在有太多人經營淘寶商店,有D係好有系統既商店,佢直情係一家公司有人輪班做野; 亦有一D係業餘經營 (可能係上班一族,學生,家庭主婦等等....) 唔經常在線,所以要豈旺旺留MSG比佢地等覆.
所以有D人可能玩玩下就冇再做落去,呢個唔難理解,所以最好問一問.
收到貨後如果賣家發錯貨,或者貨品有問題,其實係可以同賣家協商退換或要求部份退款.
有部份店舖有"7天無理由退款",好似係如果收到貨後7日內,不論任何原因,就算你BID完之後後悔唔想要都好,都可以退貨攞返$$.
不過寶寶就未試過,因為豈香港運費比較高,所以唔知係唔係同國內一樣做法 (國內運費好多時都係十蚊8蚊),為免有咩唔開心,大家如果有甘既諗法都係豈落BID前同賣家溝通清楚比較好.
因為寶寶豈香港,如果件貨唔啱心水,只要唔太貴都唔會退返比賣家,因為一次順豐最少都要成30蚊人仔,對於買幾十蚊貨仔既貨,寶寶亦明白搵食艱難,只要對方唔係全心欺騙或者發錯貨,都唔會要求退換或退款.
發貨速度 : 比左$$去支付寶之後,對賣家發貨至買家收到既時間評分.
心急既朋友,最好問清楚發貨要幾耐.因為賣家唔一定賣現貨,可能你落左BID先攞貨,甘可能要額外時間.
同埋唔同快遞公司,有唔同發貨速度.如果大家肯比$$,去香港最快係順豐,如果送公司地址一般如冇扣關1-2日到,屋企地址就可能慢少少 (因為住宅冇定期派件要另外去),但會比較貴 (RMB30/首重).
其他快遞公司去香港,就可能平D但慢D.
而國內送國內好多時都比較慢,但比較平 (幾蚊至十幾蚊首重),寶寶因公司國內有廠可代收件,就最常用
不過,用邊間最好問一下賣家有邊間比較好,因為賣家所在地唔一定間間快遞都到.
先睇店舖評價,之後就可以豈一片淘寶海中FADE OUT好多選擇,要淘到好野充
下次再講其他~^^


text:
上次篇最「un翻啅able」的城市得到好多回應,大家都好踴躍發表意見,知道左好多人心目中最「un翻啅able」的城市,又了解到大家對一個旅遊城市的唔同要求,呢個選舉真係好有意思呀~而最重要係,你地俾左靈感我寫而家呢篇文.話說,睇曬大家所講的最「un翻啅able」城市之後(真係睇曬架我),有一個城市似乎真係得輸,好多好多人話佢係最「un翻啅able」,劣評包括好悶,好細,好熱,好貴,冇景點,冇野買,同香港一樣......大概甘上下.佢叫新加坡,簡稱坡仔,我同佢有過兩面之緣,唔係深交但都算係朋友,唔算非常喜愛但略有好感,對於人家冤枉佢平凡悶孩子,我覺得其實佢好處個個也不知,我決定幫佢平反,因為我相信我地會再見第3次.
坡仔係一個非常整潔的孩子.我對坡仔的好感最主要來自佢個環境,條街好乾淨,唔多人又唔算多車,即使係景點,即使係旺區,都唔會好擠擁.而且佢注重綠化,周圍都有好多樹,空氣好清新,行到邊都有種好fresh既感覺,真係唔多城市可以做到,呢樣超級加分.特別係我地生活於迫到抖唔到氣的香港,去旅行自然好想離開人群,吸啖新鮮空氣refresh下我地呢隻喪屍,如果去到外地都仲係繼續同其他遊客一齊去清水寺迫住參拜,去心齋橋行年宵,未免太辛苦.
早幾年第一次同坡仔見面,我帶住氣管炎同鼻敏感赴約的,仲覺得自己好慘呀去旅行先黎病唔通連個天都唔鍾意我,坡仔話放心啦聽日一定會好返既,我冇問佢點知我第二日會好返,因為我知道坡仔既空氣真係聞一聞醒腦提神,索一索舒筋活絡架.至於有好多人話佢天氣好熱,我覺得還好,因為佢空氣清新,所以個種熱都唔係香港個種痴立立,相比起黎完全唔覺得難受.落雨係會既,但都係過雲雨,好快又見返太陽,仲見過彩虹添!
坡仔其實係個好動的孩子.當然啦,環境舒適都唔足以令人想去旅行既,最緊要有野玩有野睇.好多人話坡仔冇野玩,真係冤枉呀包大人!我覺得坡仔都幾多野玩同睇喎!(其實我地是真的身處於同一個平行時空嗎?)首推聖淘沙,入面有好多野玩,除左環球影城外,仲有SEA海洋館,海底世界,水上探險樂園,segway,刺激mega zip......最好玩的超級推介係Skyline Luge & Skyride,東南亞地區得坡仔有得玩.先坐架吊車上山,再自己控制住一架好似小型賽車又似雪橇的車仔衝落山,沿路好多彎位,好刺激好好玩,我玩左2次都覺得唔夠喉!係必玩架!人地仲有3個沙灘,如果入埋環球影城,淨係聖淘沙都至少可以玩兩日啊!
坡仔又係一個充滿藝術氣息的孩子.出返市區,玩樂地方可能少d,大路既景點有河川生態園,動物園,摩天輪,濱海灣花園,克拉碼頭,魚尾獅,但市區的特色係有好多靚建築物,好多有歐陸色彩的建築好適合影相.牛車水一帶既彩色小屋係我既至愛.藝術館,藝術中心,特色博物館通街都係,仲間間建築都好精緻.如果你只係一個偽文青,對真正的藝術館不感興趣,都一定有兩個地方會好鍾意,就係Haji Lane 同Ann Siang Hill,聚集好多潮流小店,本土設計,餐廳,小店有唔少係由百年歷史建築翻新而成,淨係門口影相已經夠曬feel.所以坡仔其實係「動靜沉佳宜」.
坡仔仲係個好識食的孩子.有野玩都要有野食,不得不提坡仔四大名物:海南雞飯,叻沙,咖央多同斑蘭蛋糕.個邊海南雞好滑,叻沙夠曬椰香味又唔會太辣,香港間阿坤大概只係個邊的7成水準,機場間斑蘭蛋糕超鬆軟又勁香,我絕對願意淨係為左食呢四樣野再去探坡仔!口水流到一地都係之際,仲諗起老巴剎既沙爹串燒,牛車水街邊檔炒粿條,香滑拉茶......同埋叻沙杯麵!冇錯,杯麵都好好食.
坡仔有好多朋友.其中一個我覺得好唔錯的叫民丹島,離坡仔屋企只需個半鐘船程,一個水清沙幼,遊客不算多,好適合度假的地方.雖然民丹島屬於印尼,但大部份人都係去探坡仔既時候順手搵埋佢一齊玩,所以我會將佢當成係坡仔優點既一部份.坡仔仲有另一個朋友叫新山,即係Legoland的所在地.雖然係屬於馬來西亞的不過又係由坡仔屋企出發比較近,兩個鐘左右就到,所以坡仔並唔係一個地方甘簡單,仲有好多可能性,睇你有冇心去發掘.
好多人話坡仔太奢侈.我覺得佢既消費同香港差唔多......所以真係好貴.但又因為同香港差唔多,所以都唔會有去到歐洲個種「嘩一枝水要10蚊?!」既強烈驚訝,香港人去到應該只係淡淡然俾住先,反正都同香港差唔多.而坡仔冇乜特別野賣,所以鳩鳴免問,總括黎講又唔係真係會駛你好多錢.其實日本仲貴,而家YEN跌左先同香港差唔多物價,以前食碗麵要100蚊,但又從來唔會有人話「我唔鍾意日本,因為佢貴」,吳若希又會問點解既?
Last but not least(以前英文作文永遠都用呢句做最後一段的開頭),旅行好神奇既一樣野係明明大家去同一個地方,但感覺可以完全唔一樣.有人話坡仔on99,但我又覺得佢幾lovely.有人好buy既地方,你又會寧願落mk駛錢是但buy隻碗都唔去.所以話其實什麼最佳/最差旅遊城市選舉都係玩下架啫,每個人都有自己心水城市.我心目中的坡仔雖然不至於令人愛不釋手,但絕對「翻啅able」,就算誰都不欣賞但偏偏我可以.祝你也找到你的滄海遺珠.


text:
我終於完全明白「台上一分鐘,台下十年功」嘅道理.
過去12月29日就係我第一次開咪,真係好緊張,就好似個環節嘅生死放喺自己手上.
初初諗稿個陣真係好苦惱,都唔知寫咩好!之後選擇咗個好空泛嘅主題(內心貧窮與富貴),加上冇咩例子去支持,成件事好唔實在.後來我同導師討論一輪我就轉咗題目(講人是非),因為我突然諗起一個好戲劇化嘅故事同是非有關,所以我最後揀咗.
到開咪個日,好似講唔到故事嘅有趣性,反而令我好似講得好悶咁,同我之前所想嘅有好大嘅出入.
今次開咪比起新新DJ第一次登場個次開咪相差好遠!今次由做segment到內容到另一個segment,都要自己一手一腳諗,但係嗰次登場,我就好似受訪者咁,淨係預備自己嘅介紹.
我開始預備嗰陣,都以為好似登場嗰次咁容易,但原來唔係咁簡單,我要諗我嘅題目同聽眾有咩關係,點樣可以講一d聽眾鐘意嘅題目,寫segment個陣點樣可以容易令人明白我想講d咩主題.
不過今次令我明白「台上一分鐘,台下十年功」嘅道理,預備嗰陣唔係只係幾分鐘嘅事,當中要面對比人彈稿嘅挫敗,不停改稿,我足足預備咗兩星期有多,先得十分鐘嘅節目,仲要靠其他工作人員幫忙錄segment,做一個環節真係唔簡單.
2012年新新DJ Anna


text:
今日終於可以見到BB喇!首先要多謝Eunice喺百忙中都抽空陪我做產檢,我今日攞咗全日假,早上先到威記掛號,我仲以為都係填張form,就可以即刻約到日子,點知,填好form,要等半個鐘先可以攞到預約紙,嘩!今年一定係好多人生仔,第一次產檢竟然要排到6月7日喎!不過姑娘叫我,滿12 weeks,便去健康院掛號做產檢.另一個意外就係,原來有得免費做OSCAR喎!等我之前仲一早book咗做威記的私家OSCAR添!不過好似話威記的私家OSCAR係中大的教授做,而免費的OSCAR係姑娘做的,不過無所謂啦!我都在林醫生度book咗時間做OSCAR,縱使威記check得唔好,我都可以check多次….約咗林醫生12:15做第一次產檢,我12:20分先趕到,好彩,等咗一陣就入得喇!醫生先同我照ultrasound,好彩一照便見到BB,不用照陰超,醫生話BB細咗大約一個week,叫我不用擔心,因為可能係排卵遲咗,之後我哋聽BB心跳,醫生都話正常,不過預產期便由9月21日變成10月1 日LU,咁都好,到時我哋可以一齊慶祝生日.醫生仲同我講解咗好多嘢,醫生講嘢好快,但好有耐心,唔係趕時間,我相信係佢一向講嘢都係咁啫!由於預產期改咗,OSCAR便改後咗一個星期(3月22日),咁都好,同政府個OSCAR(3月16日)相差一個星期,咁就唔洗照得咁密啦!
做完產檢我們便去了半島hightea,佢兩點開始,我哋未夠兩點去到都已經有人龍喇!好彩只係佢入客入得慢,我哋見仲有好多吉枱,所以等咗一陣就有位.不過我覺得呢度除咗有live band之外,真係無乜可取之處,第一,好嘈;第二,D食物的水準好一般,其實半島的餅房都出名,我都唔明點解D食物的水準會咁,咸點太咸,甜點唔好食…講真真係有D失望,所以都唔會再嚟,嚟過就算喇!


text:
1. 人妻前傳
人妻 – 永遠好似謎一般咁吸引.大家都會吹水咁講︰同人妻玩,各取所需,無責任,正喎! 明顯哋,講就無敵,做就梗係有心無力;AV 睇落就輕易,但真實梗係無乜呢個可能啦,這些機會不是我的…
人妻分幾種,有啲睇落成熟啲,似媽媽生,但有啲好鬼後生,望落個樣二十到尾,最索,最有女人味就係呢隻,而日本仔有個專稱畀呢啲鬼火咁靚嘅人妻 – 若妻.相信大家都睇唔少呢類型嘅AV,個個若妻都好大食,好主動,同時間佢哋唔知點解哋都好鬼好身材,走肥,甜美笑,大眼…… 睇相都充晒血啦大哥!
講咗咁耐,其實想講吓今期最新番嘅產品,若妻中型靚膠,NPG出品,品質有十足保證,所以即刻寫個開箱文報告一吓.
2. 人靠衣裝,飛機杯都靠包裝
買得女優代言嘅飛機杯
,最重要係咩呀?梗係睇佢個包裝啦!有時就算無片睇,淨係睇佢個盒呀,都已經好多幻想湧出嚟.而大部份女優膠嘅包裝盒啲相都將啲囡囡最好嘅一面表露無遺,呢一隻都唔例外!
好坦白講,小編好小睇呢個若妻嘅片,但一睇到佢呢個盒,真係即刻,立刻,即時走上網搵吓佢啲片! 因為佢真係我嘅夢中情人 type,短髮,最適中嘅大波,白淨肌膚等,淨諗都好爽呀!但可惜,唔係好搵到.
佢個包裝盒都有 NPG
一貫風格,有啲fancy 咁啦.開盒位係 S curve,等你可以慢慢小心翼翼咁 meet 開佢,並唔似其他廠嘅平膠咁,會求其要你整爛個盒,或者求其一個長方盒就算. 可以咁話,淨係個盒都有一定成本,入面舊膠點會cheap!
打開咗終於見到舊膠真身,廠商特登用一個靚女嘅真空袋裝住,保證新鮮咁嘅款!
隨膠附送一枝lotion,潤滑液 size 中規中矩,唔會太細枝,都可以用兩三次架!佢呢枝嘢係好高黏型,會拉絲嗰隻,如果巴打們唔喜愛,真係最好自己買番枝其他嘅潤滑液
.
3. 用料上乘,主打真實舒適感
打開包裝袋,見到真身全相,入口位仿女優外陰設計,睇落都有幾分神似,加咗潤滑油應該都幾可亂真!佢仲仿製咗囡囡興奮時嘅陰核位,擺明話你聽佢喺係女優最high,最興奮,叫晒嘅時候複製出嚟,即係當你每推入一吓,呢位人妻都一齊大叫出嚟,爽YY咁接受你嘅肉棒.
除咗外陰,佢有少少模擬Pat Pat 嘅兩個肉球,有咩用,一陣話你知有幾爽!小編我真係試完先知咩叫欲罷不能.
尾部佢有幾條坑紋,用嚟畀你捉緊舊膠,就算啲 lotion 周圍都係都唔會跣手飛咗出嚟.最頂部仲要有個浮雕整咗個 logo 出嚟,呢啲嘢可以話係誠意象徵,好似係舊膠上面插咗枝旗話你聽呢舊嘢係我哋出嘅,要你記住個感覺,正嘅話快啲嚟再買我哋嘅產品啦咁.
成舊膠個長度同我隻手掌差唔多長,唔會太長或過短,算得上係正常長度膠,一般人都適合玩.
打開佢洞口嚟睇,呢隻飛機杯用上兩層物料製造.而為咗進真,入面嘅物料會偏紅,好接近真人體內嘅顏色.而管道初段橫紋尤其真實,手指一探感覺同真係插入囡囡體內感覺差唔多.
4. 真人定玩具?
好喇,形容咗佢咁耐,係時候準備見真章喇.有記性嘅觀眾應該記得我話我無咩睇過森ななこ
(森奈奈子) 嘅片.但事到如今,我都搵唔切,咁我就用最愛嘅 Julia 片嚟代替吧. (賣一賣廣告,18 Gifts 有售 Julia 大屁屁
,肉感十足,絕頂享受!)
落咗啲潤滑油,一係去,OMG!佢入口位都幾窄,或者係新膠關係.頭先所提及嘅橫紋好有質感,會慢慢將你啲包皮向後係咁卒,隨住你嘅龜頭慢慢探入,佢前中段嘅肉粒不斷刺激你,但唔係好勁嗰隻刺激,係好舒服,好溫柔嗰一隻.如果有玩過其他主打刺激,硬版嘅飛機杯,會領會到我所講好刺激嗰隻感覺,但呢隻膠畀到你嘅係好真實,好舒服嘅另一種感覺.
到中段,feel 到好緊窄,佢嘅管道中段好多模擬肉粒去複製人體陰道,中段感覺真係非常真實,包裹感好強,感覺好似同緊一個少女做緊咁!
頂到最入,螺旋狀緊實管道設計提供好強嘅刺激畀到你嘅龜頭,你會感到好似真係頂到盡,呢一刻囡囡一定嗌到格離屋都聽到!呢個位,你一定唔會想退番出嚟,係最入個位推呀推.呢個時候,件膠嘅質量真係好重要,如果件膠肉感唔夠,會有啲驚頂穿佢,但呢舊膠就無呢種感覺,自自然會再畀啲力推,但嗰種想穿想穿嘅感覺都唔存在.
先頭提及嘅pat pat 位,呢一刻就發揮作用喇!!當你推到最深處,兩個pat pat 位會碰到你袋袋附近位置,呢個設計再令真實感進一步提升,好似真係有個真人嘅大脾 / pat pat 畀你推到啪啪聲咁!
當你感覺好快被發射嘅時候,建議你試吓向後抽番出嚟,再一次感受吓女性前中段陰道.呢一招無論係同真人玩或者自已玩飛機杯都一樣咁有效!等你抖夠,又可以再一次衝刺,再突入子官頸位,推到最深處!
今次小編就係第二次突入已經頂唔順,要將睇緊嘅Julia 片飛去最緊張嘅鏡頭.呀!!!!!!喺最入,最深嘅子官頸中出咗Julia!諗住已經玩完啦,但真係唔捨得抽番出嚟,入面好緊窄,好舒服,但又唔會好硬淨咁刺激,再一次讚一讚佢,真實感真係好高!當我慢慢抽番出嚟,噢!佢啲橫紋又再一次接觸我嘅龜頭,成個人都震一震呀!
後感
一如以往,女優系嘅膠不嬲都以真實感同提供幻想空間見稱,今次都唔例外. (発情美人 若妻の肉襞 森ななこ
)用料上乘,兩層物料,主打舒服同真實肉粒.兩個Pat pat 模擬位,令你頂到最深處包圍感十足,好似女優嘅大脾頂住你嘅袋袋,舒服感激增!
刺激度: 8/10
真人感: 10/10
耐用度: 8/10
抵玩度: 9/10
易清洗: 6/10
- 完 -


text:
小甜谷Kaffee 銅鑼灣熱門cafe
今日去開銅鑼灣,順便食埋lunch, 因為想試吓新野,於是喺openrice search 吓有乜好食.見到餐廳排行榜排第二嘅餐廳剛好喺銅鑼灣,呢間餐廳就係小甜谷 Kaffee, 立即去試試!有別於大坑小甜谷,呢間新店有鹹有甜,不止係專注甜品.
去到1:30pm左右,餐廳裡面出奇地好多位,唔使排隊就有得食喇,可能因為未到甜品時間,甜品要喺2:45pm後先有.
好可惜今次唔記得影餐牌,餐牌大致上分三部分(A. 精選濃湯 $10, B. 香草煙三文魚或煙肉牛角包 $58 C.其他主菜有九款選擇 一律$88 配凍果茶)
是日餐湯係粟米雞肉忌廉湯,係我最鍾意嘅白湯,價錢又唔貴,當然要試試啦!先黎左個湯,裡面好多雞肉,唔似出面好多餐廳,只有一兩粒雞碎, 但湯偏鹹,連我呢個食慣重口味嘅人都覺得太鹹,落少啲鹽會好啲.旁邊嘅係好軟好香嘅意式麵包,有香草同埋番茄味,非常好食!
之後黎左兩杯果茶,裡面有一粒粒嘅果肉,茶味亦非常香, 呢杯果茶比起出面好多果茶都更真材實料,好味!
我地叫左煙三文魚蕃茄忌廉長通粉同埋北海道全日早餐.個三文魚長通粉味道ok,雖然無乜特別,但係味道合格,唯一就係三文魚肉撈得唔均勻.All Day Breakfast 有北海道牛乳滑蛋,香草豬肉腸,煙三文魚,煙肉,燒蕃茄,大啡菇,茄汁焗豆,無花果多士及salad.All Day Breakfast 裡面嘅食物全部都好食,尤其係個滑蛋,好香牛奶味!
以上食物兩個人共$216,價錢合理,如果lunch都有甜品供應就好喇!


text:
CIAK In The Kitchen Weekend Brunch Semi-Buffet
呢間餐廳位於中環置地廣場,比起landmark其他出名嘅餐廳如L’Atelier de Joël Robuchon,CAFÉ LANDMARK等,呢間餐廳平時比較上少啲聽到其他人提起,但係其實Ciak-In The Kitchen 係當選為2016年米芝蓮一星餐廳黎架!
得知呢度有假日嘅半自助餐食,我地決定試吓!我地12:30pm到餐廳,餐廳好大,當日人亦比較少,唔會有逼嘅感覺.
呢間餐廳係食義大利菜,Weekend brunch 包自助頭盤及甜品,可以揀餐牌上一款主菜同埋一杯餐飲.價錢$398+10%,屬中等價位嘅weekend brunch.
首先出去揀左少少appetizer 同埋salad,頭盤選擇比較少,當中不乏芝士,風乾火腿,salad等.當中我最鍾意食就係正方型嘅芝士pizza,其他食物味道普通,唔會特別好食或唔好食.
除左以上頭盤,當日仲有南瓜湯.南瓜湯好香濃,有別於出面嘅南瓜湯, 可能有新鮮南瓜蓉,個湯飲落好甜好新鮮.
主菜可以喺餐牌揀一款,主菜分三大類分別有pizza,意粉同埋肉類.當日我地想食肉類,所以叫左個sirloin steak 同埋 salmon fillet. 西冷牛排肉質唔錯,亦無overcook, 薯仔好好食!三文魚味道亦唔錯.主菜方面整體不過不失,雖然食物味道無一種令人覺得好驚豔嘅感覺,但質素尚算令人滿意.
終於到左甜品,反而甜品味道令我覺得surprised,可能之前無對呢度甜品有太大期望.Creme Brûlée, Tiramisu ,Gelato,Sorbet,macaron 等都好好食!甜品及雪糕我地仲添左兩次.
最後餐飲包一杯茶或咖啡,詢問店員原來cappuccino 都包,於是叫左杯凍嘅cappuccino.
後來從朋友口中得知原來呢間店嘅意粉好出名,因為意粉係自家制義大利麵條並非用機器製成,所以食落口感好好,下次一定要試下呢度嘅意粉先得!
呢間餐廳嘅食物整體上比尖沙咀帝苑酒店嘅Sabatini義大利餐廳略為遜色,但係Sabatini weekend brunch嘅價錢要$738+10% 一位, 論價錢Ciak還是可以值得一試!


text:
2009年5月4日 星期一
鐵三角 @澳洲牛奶公司,味佳居越南餐廳
幾日公眾假期星期日終於走出街,約烏GG同呀茄出去
呢個三人組合令人聯想到......又去花天酒地?酒池肉林?齊齊敗家?
錯!今次同兩個準新娘出去目的陪呀茄去睇婚紗,晚裝
然後陪呀茄試影婚紗相既婚紗,晚裝
個過程好開心!呀茄試衫我同呀烏GG兩個晌樹玩
兩個黏埋一舊傾計
然後又睇呀茄試唔同婚紗晚裝
其實我每次聽到影婚紗相都有點怕
因為我結婚時影婚紗相影足一日,自此....一聽婚紗相都只會覺得累呢
行程:下午先同呀茄食午餐
食澳洲牛奶公司佢地蛋治真係無得頂啊!炒蛋真係超好味
呀茄既奶油多
之後我同呀茄先行金巴利道,去睇晚裝,婚紗
然後再去百利去八八掛掛,但居然無睇到姊妹裙添!
再之後呀茄去fitting婚紗相既婚紗晚裝,烏GG終於現身呢
睇呀茄試呀試呀!終於揀完!就行去食晚餐喇
烏GG話想試呢間越南菜
呢間我之前介紹過,食物好好味
我覺得越南菜呢間好味
蔡瀾都推介過
不過上次去時我覺得服務唔好
今次....覺得好好多,唔係殷勤,但至少OK
同埋呢度食物起碼會令我想再試
我既生牛河,湯底依然好味
呢個勁推介啊!賣相唔太靚
但味道超好味既蟹肉湯檬,佢咁既色原因係佢係蟹膏淆成
個湯飲落好似龍蝦湯咁鮮味濃郁呢!佢兩個都話想飲晒d湯啊
拼盤:我覺得其實只叫春卷會好d,呢度春卷好味啊
牛油雞翼就一般啦
我既薄荷亞塔子冰
食完之後就再搵地方傾計再一齊渡輪上喇
噢!我要去完旅行先得閒再見到你兩個呢!
你兩個呢輪有好日子過唔怕比人整蠱啦啦啦啦啦啦啦啦
今日會上出版社拎校對本做新書校對
我睇過初稿各樣都比上前進步,好緊張啊!真係好緊張啊
睇下可唔可以偷影幾頁放上blog先!
好緊張好緊張好緊張好緊張好緊張
好緊張好緊張好緊張好緊張好緊張
好緊張好緊張好緊張好緊張好緊張
好緊張好緊張好緊張好緊張好緊張
好緊張好緊張好緊張好緊張好緊張
好緊張好緊張好緊張好緊張好緊張
好緊張好緊張好緊張好緊張好緊張
好緊張好緊張好緊張好緊張好緊張
好緊張好緊張好緊張好緊張好緊張
好緊張好緊張好緊張好緊張好緊張
訂閱: 張貼留言 (Atom)


text:
我地之前上網做咗reservation,所以有個Naha Bus電話繩送 (笑)!
聰明豆積喺等緊嘅時候,見到佢有做巴士嘅day pass!因為我地第二日會諗住自己坐車再去北面,計過有jetso,即刻去買定先!今次積終於醒番次喇!哈哈哈!
等左一陣就可以上車喇!個團大概有十幾人左右,除咗我地兩個之外,仲有幾個uncle auntie都係香港人,仲有一個外國人自己一個人join團,其他全部都係日本人!我地個領隊姐姐好資深...從佢嘅年紀上面睇得出!Er...應該係領隊阿姨先啱!不過佢好落力,佢完全無視我地唔識聽日文,全程都不斷勁講,講到我地瞓著晒都仲講緊!相信如果我地識聽既話,應該都會了解到好多野!(笑)
我地第一站就去咗琉球村,呢個係自費入場,本身都無咩興趣,但一場黎到,唔入去又無咩野做,就即管入去打個圈啦.
呢個野明明係俾d小朋友影,積又走去叫人幫我地影,勁多人望住,好尷尬 (汗)
之後佢有個表演,我地坐低咗睇一陣,佢會邀請d現場觀眾出去參與.
我地行咗個圈都夠鐘喇,行番出去就上旅遊車喇.
我地下一站就係萬座毛,呢個係沖繩好著名嘅景點,就連明信片都會用呢個景點嘅相.
除咗睇舊石之外,嗰度藍天白雲望住個海好舒服!睇完萬座毛之後,我地就出發去御菓子御殿食午餐喇,呢個團包咗個午餐,雖然只係一個簡易嘅便當,但可以望住個咁靚嘅景色食野,都零舍好味d.
之後就出發去最重點嘅地方,海洋博公園喇!成個海洋博公園好大,落咗車之後都要行成10分鐘先去到個入口.
入到去有個觸摸池俾你摸下d海洋生物,有海星,海參等等
館入面有架lift可以上5樓,喺個池面望番落去,平時d工作人員就係喺呢度餵飼料落去,佢仲有個玻璃地面可以望落去.但呢個地方,一入到lift都未出去已經好大陣腥味,勁過平日去街市好多.
喺呢個角度望過去睇d鯨鯊,真係好震撼! 相比下真係覺得自己好渺小.我地行番出去,本身諗住去第二個館再睇下,之後見到好多人都行去同一個方向,d工作人員又講日文,唔知佢講咩.直到遇到一個工作人員知道我地係香港人,用國語同我地講個海豚表演就黎開始,我地先知咩事!我地梗係即刻走過去睇啦!
去到已經開始咗一陣,去到嗰時聽到有d好輕快嘅音樂,d海豚同海豚訓練員跟住d音樂跳舞. 成個表演都好精彩!同海洋公園嘅真係無得比!好佩服d海豚訓練員!
之後就去埋最後一個景點,名護熱帶果園喇!呢個景點就真係麻麻地喇,成個果園都係d人造景點,場入面個導遊帶我地行得好快,唔知係咪想我地多d時間出去出面消費...快速行完一圈之後,有d菠蘿放喺度任食.我食咗第一舊,就覺得好酸,但積一食就話好正,我唔信邪,食多咗3舊都係酸嘅...
之後就索性去隔離個甜品餐廳買咗杯紅芋味blue seal雪糕.Yummy~~
去埋呢個景點,成個day trip就完lu~回程番市中心嘅時候,個領隊阿姨仲唱咗首歌歡送我地!我地揀咗喺國際通落車,準備去「守禮」食沖繩出名嘅石垣牛同Agu豬!
佢現場有人即場彈三味線,彈嗰兩個都係後生仔,佢地彈得好enjoy!
我地叫咗一份石垣牛做燒嘅,另一份係Agu豬,就係shabu shabu.但以呢個價錢黎講,個質素我覺得只係一般,因為佢都真係唔平.重點係佢個份量得好少,積食完話完全唔夠喉!
食完之後我地就去咗行多次國際通,首先去咗對面嗰間calbee買咗一份即整薯片.
之後就再行多咗陣街,去咗間藥妝店入面嘅100yen店度再掃多次貨.番到去,積再食多咗個杯麵做宵夜就休息,準備聽日嘅行程喇!